
TIL UNDERRETNING 



^ I Retskrivningen har jeg stræbt at gjennemføre føl- 
gende Regler: 

Til Etymologi har jeg intet Hensyn taget. 

Hvor en Vokal i en lakket Stavelse har sin lange 
Lyd eller i en Endestavelse er stærkt betonet, betegner 
jeg dette ikke ved Fordobling eller ved Tilføielse af et 
„stumt" e eller A, men ved en Akcent, hvis det er for- 
nødent. 

Hvor det „stumme" e er Bøinings mærke, navnligt i 
Verber, anseer jeg det for ubetimeligt at bortkaste det, 
saalænge vi endnu ikke have nogen udførlig, vel udar- 
beidet og almindeligt anerkjendt Gramatik for det „for- 
bedrede" dansk-norske Sprog. 

Hver Medlyd i Sproget har jeg søgt, saavidt muligt, 
kun at betegne paa én Maade. Derfor skriver jeg / for 
pA, h for 9 og c (foran a, o, m eller en Konsonant), 
t for th (undtagen i Ordene Thé og thi, der vilde faae 
et altfor fremmed Udseende ved Forandringen). 

Fremmede Ord skriver jeg, saavidt muligt, efter 
dansk Retskrivning. Lyde, der ikke kunne gjengives paa 
Dansk, ere bl. A. « og c (foran e og «), det franske cA, 
jog g (foran e ogt), det tydske *cA, de franske Diftonger 
ati, oi CSV. r- Herfra undtages Navne paa Steder, Per- 

soner og Ting, der kun bruges r vedkommende fremmede 
Land, f. Ex. Cortes. Endvidere nogle Ord, som vilde 
blive ukjendelige ved Omskrivningen, f. Ex. Route. 

Endeligt har jeg stræbt at indskrænke Konsonant- 
fordobling, hvor den var overflødig, og Brugen af den 
korte Lyd af Bogstavet æ, der fuldstændigt stemmer 
overéns med den korte Lyd af e. Jeg foretrækker Vo- 
kalen e for Diftongen ce {ae). 

De Inkonsekvenser , der forøvrigt findes — og jeg 
véd, at der findes mange — haaber jeg, man i disse 
Retskrivningsanarkiets Tider vil undskylde. 
September 1871 

L. L. 

LIVET I SEVILLA 



Aun, cual hermosa^ esplendente 
En mar de aromas se hana 
Sevilla^ alcåzar potente^ 
Rica perla que el Oriente 
Deje entre flores d Espana. 

CEduardo Atquerino) 

I 



En Beskrivelse af de sociale Tilstande i et 
fremmed Land afhænger i meget høi Grad af den 
Persons Beskaffenhed, der forfatter Beskrivelsen. 

Den, der er stærkt udpræget i national Ret- 
ning og knn i sit Fødeland kan føle sig hjemme, 
vil stadigt bevæge sig udenfor Livet i det Land, 
han bereiser, stadigt føle sig som Fremmed og be- 
standigt fæste Blikket paa, hvad dette Land mang- 
ler, o: hvad der ikke er bb,& yjf'remmeligt"^ som i hans 
eget Land. 

En Bonvivant seer hele Landet og Folkelivet 
kun som en Ramme om sine egne lystige Farter, 
en romantisk Sværmer kun som Dekoration for sine 
egne fantastiske Drømme; og den unge uerfarne 
„ Reisende '^ vil gjerne, af lutter Frygt for at røbe 
sin Mangel paa „Erfaring", fremstille som noget 
almindeligt, hvad der er hændet ham eller Andre 
en eneste Gang. 

Den Frygtsomme seer Farer allevegne. Seer 
han en excentrisk Englænder trække en Pistol frem, 

1* 

fordi en fuld Matros dingler lidt henimod ham, 
strax et Tegn paa uhyre Usikkerhed! Seer han 
nogle Mænd i andalusisk Dragt, med markerede 
Ansigtstræk, store Knebelsbarter og en Bøsse i 
Haanden, strax mener han at have seet Røvere! 
I Virkeligheden er det skikkelige Folk, der ere ude 
at skyde Smaafugle, en meget yndet Eet i Spanien. 
Seer han endeligt jevnligt paa Sevillas Gader civil- 
klædte Mænd med en stor Ryttersabel ved Siden 
og véd ikke, at det er Politibetjentene, der ere 
bevæbnede paa denne Maade, strax „er man nødt 
tiP' at gaae bevæbnet paa Gaden! Kommer saa 
Forfængeligheden med i Spillet og han ikke kan 
betvinge sin Lyst til at skildre Reisen i det „usikkre" 
Land som en stor Heltebedrift, er først ret „Reise- 
beskrivelsen" pikant. Og træffer han saa oven- 
ikjøbet et romantisk-katolsk-idealistisk Geni, som 
den sølle tydske Dr. A., der fylder ham med over- 
spændte Fortællinger om Sekvestrationer, Revolvere, 
Stene, der kastes ned fra Azotea'en, naturligvis 
med den ondskabsfulde Hensigt at forkorte Herr 
A's Liv, — hvad kan han saa forlange mere? 

Sæt, en Fremmed kom til Danmark og siden 
„beskrev^ Landet uden at have levet sig ind i det 
jevne danske Liv. Han vilde maaskee efter tradi- 
tionel Manér hellige det europæisk berømte Tivoli 
eller specielt Lumbye nogle anerkjendende Ord, 
men forøvingt kun dvæle ved enkelte Omstændig- 

heder, der stak ham i Øinene : vor Landbefolknings 
Klods ethed, det navnligt for en Sydlænding usædvan- 
ligt store Antal fulde Folk, man møder her, endvidere 
\)emærke, at ved Rundetaarn, paa Hovedstadens Ga- 
der, blev en Mand stukken ihjel med Knive, at ved 
Odense skjød en ung Mand sin Moder for at faae Penge 
til at reise til Amerika for, at sammesteds en Kryb- 
skytte skjød den Skytte , der anholdt ham , at i 
Jylland en Karl skjød en Pige, der ikke besvarede 
hans Kjærlighed, at i Naborigets Hovedstad Pø- 
belen gjorde Optøier, fordi den mente. Frimurerne 
slagtede Mennesker og udførte Kjødet til Tyrker- 
nes Forbrug, o. s. v. Sæt, en saadan Skribent 
sad i sit Vindue og saae en Vogn kjøre forbi, hvor 
Kudsken havde svøbt sig ind i sit Dækken, saa- 
ledes at Principalens Navn kom til at staae paa 
Karlens Ryg, — og saa fortalte, at i Danmark 
brugte Kudskene at bære deres Principals Navn 
paa Ryggen. Sæt, han saae en Ligvogn passere 
forbi, hvor der paa Ligkisten var anbragt en for- 
gyldt Kringle med en Krone over, og saa noterede: 
„I Danmark er Sondringen mellem de enkelte Stæn- 
der og Haandteringer i den Grad gjennemført, at 
den endogsaa vedligeholdes efter Døden. Saaledes 
saae jeg en salig — eller usalig — Bager blive 
ført til sit sidste Hvilested med Emblemet for sin 
Forretning, en kronet Kringle, udenpaa sin Ligkiste. 
Det „sørgende" Følge kjørte bagefter i en Række 

gamle Vogne, der specielt bruges ved denne Lei- 
lighed, leende og passiarende paa det Gemyt- 
ligste.^ Slige Tilfælde kunne anføres i det Uende- 
lige. Alt det Ovenanførte er virkeligt passeret, og 
forsaavidt vilde man ikke kunne beskylde Forfatteren 
for Usandhed. Men dog vilde man faae et aldeles 
falskt Indtryk af det danske Folk ved at læse en 
saadan Skildring; man vilde betragte os som et 
Slags Barbarer. 

Der er ikke mange Lande, der har maattet 
døie saa meget af den Slags „Reisebeskrivelser" 
som Spanien« £n Spanier spurgte mig med et 
eiendommeligt Smil : ^,Hvad siger man om Spanierne 
i Deres Land ? Jeg gjorde engang en Reise i Tydsk- 
land, og der var man allevegne forbauset over, at 
jeg dog var et jevnt civiliseret Menneske. For- 
resten ansaae man Spanierne for en Slags Vilde. ^ 



II 



Spanien er for det Første ikke noget „usikkert" 
Land; det er ligesaa sikkert som de fleste andre 
europæiske Lande. Det spanske Politi er meget 
talrigt og holder meget god Orden. Den væsen- 
ligste Bestanddel af Politiet er et militært or- 
ganiseret Korps, La Guardia civil, lutter . udsøgte 
Folk (som vor Garde), store, stærke Karle i en 
smuk og klædelig Uniform, der minder meget om 

den første Napoleons Soldater. I Byerne, paa Jern- 
banestationerne, i selve Vaggonerne, paa Lande- 
yeiene, paa Æselstieme, overalt møder man disse 
prægtige Skikkelser, med deres Riffel og øvrige 
Bevæbning til Fods eller til Hest og altid to og 
to i Følge. De have en anstrengende Tjeneste, 
men faae ogsaa god Lønning, som Sergeanter i 
Armeen. Byerne have endvidere deres eget Politi, 
til at holde Orden i Gaderne, og det endogsaa 
i to Udgaver, idet der baade findes kongelige Politi- 
betjente (éns uniformerede over hele Landet) og 
kommunale (af forskjelligt Costume i de forskjellige 
Byer). Om Natten patrouillerer et talrigt Korps 
af Vægtere, Serenos^ med Lygter, Landser og Be« 
volvere. Paa Landet træffer man endelig LaGuar- 
dia rureUj (svarende til vort ridende Landpoliti), 
altid tilhest og i en meget smuk og malerisk Dragt, 
hvorfor den (andalusiske Nationaldragt har tjent som 
Basis. Som man seer, er der Politi tilstede i til- 
strækkeligt Antal. 

Lommetyveri er man ikke udsat for i Spanien, 
idetmindste ikke i Andalusien ; det anseer Spanieren 
for under sin Værdighed. Engang fortalte Aviserne, 
at en Mand paa Madrids Gader var bleven bestjaa- 
let for sit Uhr og sine Penge ; ved nærmere Under- 
søgelse af Folk, hvem dette var paafaldende^ viste 
det sig imidlertid, at Vedkommende havde spillet 
de nævnte Sager bort, og saa lavet den omtalte 
Historie for at skjule sine Synders Mangfoldighed 

for sin kjære Ægtehalvdél. Derimod ansee Spa- 
nierne det ofte aldeles ikke for at v«re under deres 
Værdighed at „stjæle paa en ærlig Maade", eller 
med andre Ord, at snyde, hvor de kunne komme 
afsted dermed. Undtagen i de største Bufciker 
maa man allevegne prutte og kan endda være 
vis paa at komme til at betale dyrt nok; og kom- 
mer man, f. Ex. af Ubekjendtskab med Pengestyk- 
kerne, til at give formeget . hændes det kun sj el- 
dent, at Vedkommende gjør En opmærksom paa 
Feiltagelsen. Kommer man derimod selv i Tanker 
derom og forlanger tilbage, hvad der var formeget, 
udbetaler det med et forbindtligt Smil, som om 
Intet var iveien. „De tage, hvad de kan faae!"' var 
al den Trøst, jeg fik hos en af mine spanske Ven- 
ner, for hvem jeg beklagede mig i den Anledning ; 
og man kan strengt taget ikke undre sig saameget 
derover, naar man véd, at hele den administre- 
rende Embedsstand, ofte ligetil Ministrene, ogsaa 
„tage, hvad de kan faae" ud af deres Virksomhed 
i Statens Tjeneste. 

At Mord forekommer i Spanien, er velbekjendt, 
men, naar Landets større Udstrækning og Folke- 
mængde tages i Betragtning, ingenlunde hyppigere 
end i Danmark. I de tre Maaneder, jeg var i 
Sevilla, forefaldt der i denne By kun én Begiven- 
hed af saadan Natur, idet to Tyrefægtere dræbte 
hinanden i en Kafé, men der blev heller ikke pas- 
siaret om Andet den Dag og den følgende med, 

ganske som Tilfældet vilde været, om Sligt var 
indtraffet i Kjøbenhavn. Om Røveri véd man ikke 
Andet, end den ogsaa i Danmark bekjendte Hi- 
storie om Englænderne, der for et Aars Tid siden 
bleve snappede bort udenfor Gibraltar og forøvrigt 
ingen Skade led; José Marias „romantiske^ Tider 
ere forbi. Og at de spanske Piger skulde bære 
Dolke i Strømpebaandet , erklære Spanierne selv 
for en „romantisk^ Usandbed eller en Overlevering 
fra Fortiden. 

Er der imidlertid begaaet et Mord, er det 
meget almindeligt, at Gjerningsmanden ikke op- 
dages; i den Henseende er Politiet mindre godt. 
Dette kan dog maaské forklares af Spaniernes 
Ulyst til at angive binanden, saameget mere som 
Mordene sjeldent eller aldrig ere Rovmord, men 
i Regelen bave andi*e Motiver, saasom Skinsyge, 
Hevn, politisk Fjendskab (f. Ex. Mordet paa Prim). 



III 



Man kan altsaa trøstigt vandre om i Sevillas 
Gader ved Dag og ved Nat. Sevilla er en gam- 
mel By; derfor er dens Gader snevre, og en Dél 
af dem maa ikke befærdes med Yogne, bvilket an- 
tydes ved Afvisere af støbt Jern. Omtrent Halvdelen 
af Gaderne ere bélt brolagte med Fliser, lidt for- 
dybede i Midten; det Samme vil blive Tilfældet med 

de øvrige, der for Øieblikket ere brolagte med 
Smaastene, undertiden med Terner af Fliser. For- 
tove, som hos os, kunne som oftest vanskeligt an- 
bringes, da de Huse, der begrændse Gaderne, sjel- 
dent danne to parallele Rækker, men ere byggede 
ud og ind, saa at Gaden ofte det ene Sted kan 
være meget bred, og det næste saa smal, at en 
Vogn neppe vilde kunne kjøre der. I alle Spa- 
niens Byer ere Gaderne rene og net holdte; mest 
paafaldende er dette i Cadix og Ronda, hvor Ga- 
derne see ud som nyligt feiede Stuegulve. Tag- 
renderne føres ikke langs ned ad Husenea Vægge 
og udmunde ved Jorden, som hos os, men ere kun 
forsynede med nogle korte Rør, der sende en an- 
seelig Straale ned paa Gaden og gjøre en Paraply 
til en absolut Nødvendighedsgjen stand, selv om det 
kun regner lidt. Man seer derfor ogsaa Alle, selv 
de Fattigere, i Sevilla med Paraply i Regnveir. 

Man møder omtrent de samme Fysiognomier 
som herhjemme; de „mere Dannede*^ see omtrent 
éns ud over hele Verden, antager jeg. Kun er 
Fordelingen af de forskjellige Typer noget forskjel- 
lig. Flegmaet. der i Danmark er saa rigeligt re- 
præsenteret paa de andre Temperamenters Bekost- 
ning, indtager i Spanien en langt beskednere Stil- 
ling. Og medens man i Danmark træffer mange 
Blonde og færre Mørke, træffer man i Spanien færre 
Blonde og flere Mørke. Herrerne bruge næsten 
alle som Overstykke den spanske Kappe, uden 

Ærmer, med et lille Slag; den slænges over den 
venstre Skulder, saaledes at Foret bliver synligt 
Bom en knlørt Stribe ned ad Hyggen. De spanske 
Damer ere altid klædte med udsøgt Smag og for- 
Btaae i deres Gang og alle deres Bevægelser at 
udvikle en Ynde, som intet andet Sted i Europa. 
Evindelige ere de fremfor Alt, og skjøndt der til 
alle Tider har været Forfatterinder og Digterinder 
i Spanien, sporer man dog ingen tøilesløs Eman- 
cipationslyst eller Blaastrømpevæsen ; det skulde 
da i det Høieste være i Madrid. Istedenfor de 
mere eller mindre monstrøse Damehatte bære de 
paa de rige (forøvrigt ofte forlorne) Haarfletninger 
et sort Slør (maniiUa) , der bedækker en Dél af 
Byggen og Skuldrene ; - om Vinteren er et Stykke 
sort Silketøi befæstet til Sløret, og dækker som et 
lille Slag Kyg og Skuldre. Deres Kjole (med Over- 
robe, „Pommes de chou", osv.) er som oftest af mørk 
Farve; af Overtøi bære de i det Høieste en lille 
Trøie, i Kegelen høirød. Nogle enkelte Damer, der 
klæde sig ganske efter fransk Mode. tage sig ligesaa 
simpelt ud som de smagløse Pyntedukker af Borger- 
eller Bondestanden, man af og til træffer herhjemme. 
De spanske Damer skulle være meget forfaldne til 
at sminke sig, en Omstændighed. Landets ung- 
dommelige Epigramatikere med stor Graadighed 
tage til Indtægt. 

Den samme Smag finder man ogsaa hos de 
lavere Stænder. De unge Piger gaae i Regelen i 

lyee Kjoler (lyserøde, lysegrønne, lysegule), og med 
et broget Schal, hvori navnligt den høirøde Farve 
er herskende. Deres Ansigtsfarve er i Regelen lidt 
brun (morena)^ men de have næsten altid prægtige, 
mørke Øine; de ere ofte smukke, altid livlige og 
graciøse. Mantilla bruge de ikke; i det mørke 
Haar fæste de kun en rød Blomst over det venstre 
Øre *). Mandfolkenes Dragt er ikke mindre klæde- 
lig: en eiendommelig lav, spidspullet, sort Filthat, 
en Trøie med Besætning af Broderi eller Metal 
foran og paa Ærmerne, undertiden ogsaa paa Ryggen, 
en meget aaben Vest, et rødt Skjærf (faja)^ under- 
tiden ogsaa Enæbuxer med en Rad blanke Knapper 
ned ad Siden, hvide Strømper eller Lædergamasker, 
meget elegant forarbeidede, med Kvaster og andet 
Stads, endeligt Støvler af gult Læder eller Seildug. 
Med størst Elegance bæres denne Dragt af Tyre- 
fægterne Y^o5 /orøro^^; det er i Regelen velbyggede, 
kjønne Karle, og de vise sig altid i en særdeles 
soigneret Dragt. I Nakken flette de deres Haar 
til en lille Pidsk. 



*) Spanierne ere stolte af deres Kvinders Skjønhed, og 
glemme ikke at gjøre den Reisende opmærksom der- 
paa ved enhver Leilighed. Andalusien er almindeligt 
bekjendt for sine smukke Piger, og samtlige Stæder 
gjøre hver for sig Fordring paa at have de smukkeste : 
mylntet Steds saa smukke som her]" Granada, Sevilla og. 
Cadix bære dog vel Prisen. 

„Agua^ el agua^ elagua ieniplda^ el agua templa'ita,^ 
hører man allevegne ; det er YandBælgeme, der fal- 
byde deres Vare og finde stor Afsætning hos Æsel- 
drivere, Sjovere og de Handlende af Middelstanden. 
Om Vinteren er Vandet lunkent, og med den for 
Spanierne eiendommelige Tilbøielighed til at nævne 
Alt med diminutive Ejælenavne, titulere de ogsaa 
deres lunkne Vand med en Diminutivbetegnelse (tem- 
pla'ita). 

y^lBiUelé a' då reaU! jA då reale biUetSn Det er 
Drenge, Smaapiger og gamle Folk, der ville sælge 
Lotterisedler. Indtægten af dette sevillanske Lot- 
teri tilfalder de Fattige; det trækkes to Gange 
om Maaneden paa Pladsen foran Raadhuset. Klynger 
af Forventningsfulde, mest af Middelstanden, om- 
give dette og underholdes, saaiænge Trækningen 
staaer paa, af Sevillas Stadsmusikanter e med maade- 
lig Hornmusik. 

Om Morgenen vækkes man af Avissælgere, der 
falbyde ^La Andahuia de hoy^^ Om Eftermiddagen, 
naar Toget fra Madrid er ankommet, udraabes alle- 
vegne Hovedstadens Blade : „La Co^Tespondencia*^ ^ y^La 
Igualdad^^ „Laå Novedades^*\ y^La Lucha^ o. s. v. Blad- 



*) Den bageste Side af dette Blad er i Madrid optaget 
af Avertissementer. Paa de Exemplarer, der sendes 
til Sevilla, lades den blank, og der paatrykkes da i 
Sevilla Lokalefterretninger og Lokalavertissementer, 
en meget hensigtsmæssig Ordning. Dette Blad fal- 
bydes derfor først en Time efter de andre Blade. 

Digitized by V^OOQ IC 

sælgernes Tal er meget stort, men da der ingen 
Blade findes i Kaféerne, gjøre de alle taaleligt gode 
Forretninger* De kaldes „Ciegos^, Blinde; og en 
stor Dél af dem er virkeligt ogsaa Blinde, der 
ernære sig paa denne Maade« Med en lang Stok 
føle de sig for. men finde forøvrigt med stor Sikker- 
hed Vei omkring i Gaderne. 

„fCaballero! Una limo'nita por IHos ! jSenorilo! Dios 
le pagarå y la Santisima Virgen Maria,*^ Jevuligt er 
Remsen ,en syv-otte Gange saa lang, og stadigt led- 
sages den af en fremstrakt Haand. Det er den 
ubehageligste af Figurerne paa Sevillas Gader, Tig- 
geren; og man kan endda være glad, om han ikke 
vækker Ens Væmmelse ved at fremvise et eller 
andet vanskabt Lem blottet. Man kan ikke staae 
stille for at see paa en eller anden af de interessante 
Bygninger, hvorpaa Sevilla har en saa stor Rigdom, 
uden strax at have en eller flere af disse Størrelser 
ved sin Side. Man kan ikke tale med enBekjendt 
paa Gaden, uden at maatte kjøbe Tilladelsen af 
de Tiggere, der ere i Nærheden, og som forurolige 
En, indtil de have faaet deres Tribut. De gjøre 
vistnok ikke daarlige Affærer , thi Spanierne 
ere temmeligt godgjørende; men at ordne Fattig- 
forsørgelsen , hvilket meget godt kunde skee 
ved privat Initiativ, falder Ingen ind. Adskillige 
af disse Tiggere see høist ynkelige ud*), men man 



*) Naar de vare Krøblinger, var dette i mange Tilfælde 
en Følge af Slagsmaal med Knive. Om enkelte for- 

træffer ogsaa foldkomment arbeidsføre Folk, der 
tigge *). 

Fabrikationen af Tøfler og Morgensko drives 
udelukkende af Arabere eller ialtfald arabisk klædte 
Personer; disse Folk, med en Kurv med Morgen- 
sko i den ene Haand og to store Stabler Kor- 
dnans-Tøfler, meget nette, i den anden, ere meget 
ivrige i at falbyde deres Yarer paa Gader og i Kaféer. 
En saadan Fyr anbefalede endogsaa fra Gaden 
med meget talende Gebærder sine Varer til mig en 
Morgen, jeg var gaaet ud paa min Balkon paa 
anden Sal; jeg svarede med at presentere ham en 
med Morgensko forsynet Fod mellem Balkonens 
Jerngitter, og pege paa den. Pantomimen forstodes 
foldkomment, og Mahomedaneren forsvandt. 

Forøvrigt træffer man ikke saa sjeldent Ma- 
rokkanere bosatte som Handelsmænd i Andalusiens 
Byer; de bære deres østerlandske Dragt, men see 
forøvrigt ret velhavende ud. En anden Fremtoning, 
man jevnligt træffer paa Sevillas Gader, er Zigøi- 



talte man, at de tidligere havde været Smuglere, men 
vare blevne ødelagte ved en Civilgardists Kugle. 
*) I Granada fortalte man mig, at Beboerne af Alpu- 
jarras' Bjerge, naar de havde hakket og besaaet 
deres Marker, drog ud til Landets større Stæder og 
tiggede. Ved at leve yderst sparsommeligt, kunde 
de paa denne Maade sammenskrabe en lille Penge- 
sum, hvorfor de da kjøbte sig mere Jord. Ogsaa 
en Næringsvei! 

nerne, los Gitanos. Det er da navnligt Zigøiner- 
inderne, man lægger Mærke til; de ere høiere og 
slankere end de andre Spanierinder, med skarpere^ 
ofte interessante Ansigtstræk ; Hud^Eirven kan under- 
tiden blive næsten broncebrun; og det lange sorte 
Haar er strøget tilbage og bundet sammen til en 
Knude i Nakken. 

Æsler vrimler der af, store og smaa, dorske 
og livlige, men altid velopdragne; de gaae alene 
paa Gaderne (Driveren kommer slentrende langt 
bagefter), men gaae altid afveien for Folk. Paa 
Hyggen ere de barberede eller klippede, saa at i 
det Høieste en Blomst, Gren eller Krands af Haar 
har faaet Lov til at blive siddende paa Hofterne, 
en noget besynderlig Prydelse. Æslerne bruges 
til Alt, hvad vi hos os bruge Arbeidsvogne til, og 
kunne ofte bære anseelige Dragter; selv Skralle- 
vognstjenesten udføres af Æsler. Naar der bruges 
Arbeidsvogne, ere disse tohjulede og trækkes af 
en tre, fire eller fem Æsler, der gaae én for én. 
Firehjulede Vogne seer man ikke mange af und- 
tagen paa Promenaderne, naar Beaumonden er ude 
at kjøre; ellers kun nogle Drosker, Omnibusser og 
de med syv til ni Heste forspændte Diligencer. Se- 
villa har ogsaa en Sporvei, med mørke, skumle, 
klodsede Sporvogne, der ikke heller benyttes 
synderligt. 

Yed at spadsere om i Gaderne kan man ogsaa 
faae et tilstrækkeligt Indblik i Borgerstandens Leve- 

maade. Alt foregaaer for aabne Døre. Butikerne 
ere aabne i hele deres Udstrækning, meget store 
og elegante, undertiden med en forbausende Mængde 
Commis'er og jevnligt stærkt besøgte af det smukke 
Ejøn, der ogsaa synes at benytte dem som Lokaler 
til at passiare i. En Gade med mange store Butik er 
seer ganske ud som en stor Bazar ; for Tyveri frygter 
man ikke. Samtlige Haandværkere seer man sidde 
og arbeide, undertiden endogsaa udenfor deres 
Elis; Udsalgslokale og Værksted falder her 
sammen. Familier af simplere Stand seer man 
spisende, arbeidende, passiarende, rygende, i alle 
mulige Situationer; og kun altfor ofte bliver man 
Yidne til mindre apetitlige Toiletforretninger, som 
£. Ex. at de befrie hverandres Hoveder for visse 
smaa Snyltedyr. 

Sevillas Forstæder (Triana, La Macarena, Los 
Humeros, San Bernardo, San Roque etc*,) ere for stør- 
ste Delen beboede af fattige Folk, en stor Mængde 
Familier i hvert Hus. Hele Dagen igjennem træf- 
fer man dem siddende udenfor deres Huse i tal- 
rige Grupper, især Kvinder, Børn og gamle Mænd, 
beskjeftigede eller ubeskjeftigede, efter Omstæn- 
dighederne. Hist og her har et ungt Par leiret 
sig lidt borte fra de Øvrige. Han ligger i Græs- 
set eller paa Jorden ved hendes Fødder ; hun sidder 
og lytter til, hvad han fortæller, eller tænker paa 
Alt og Ingenting. En nydelig lille Fod titter frem 
under Kjolen, en velformet Arm med en lille 

2 

Haand holder Schalet sammen for Brystet, de mørke 
Øine yfirwitan al amor^ ; en saadan Andalusiers Stil- 
ling er jevnligt misundelsesværdig. 

En Fortsættelse af Livet i Gaderne er Livet i 
Kaféerne, Det er uhyre store Lokaler, der strække 
sig gjennem flere Etager, elegant udstyrede, med 
Marmorborde, Frescomalerier og Forgyldning paa 
Væggene, undertiden med Pianoforte spil til Publi- 
kums Underholdning. Om Dagen staae de tomme; 
om Aftenen derimod søge Folk af alle Stænder 
derhen og sidde i Grupper omkring de smaa Borde, 
passiarende, ofte flere Timer i Træk. Sætter man 
sig ved et Bord, hvor der allerede sidde nogle 
Spaniere, faaer man i Begelen ikke Lov til at betale 
sin Kaffe, men skal absolut betragtes som de Andres 
Gjæst, en undertiden noget generende Skik. „Naar 
vi kommer op og besøger Dem i Danmark, saa 
kan De faae Lov til at betale,^ hedder det. Der 
drikkres næsten ikke Andet end Kaffe ; en Kop ko- 
ster en Beal (9 Sk.), éns for Alle og éns i alle 
Kaféer. Ved det ene Bord sidde nogle Officerer, 
ved det næste et Par Tyrefægtere, ved det tredie 
nogle Advokater, ved det fjerde nogle Sjovere, 
yed det femte en stor Gruppe politiserende Spids- 
borgere, men Alle gerere de sig som Gentlemen^). 



*) Foregaaer der Uordener, er det altid om Dagen, naar 
Kaféerne staae tomme og Urostifterne ere alene. 

Spørger man Opvarteren om Et eller Andet, sætter 
han sig i al Gemytlighed ned ved Siden af £n og 
begynder en Passiar, som var man hans Kollega. 
Om Søndagen især ere Kaféerne meget stærkt be- 
søgte; der er vel da mange hundrede Mennesker 
i nogle af de største. Som paa Gaden bliver man 
bjemsøgt af Folk, der ville sælge Svovlstikker, 
daarlige Fotografier, Morgensko osv., og fremfor 
Alt af Tiggere, hvem Ingen tænker paa at vise ud. 
Dobbelt livlige blive Sevillas Gader, naar der 
er Folkefest, f. Ex. Karnevals Allerede om Formid- 
dagen trække nogle Optog af énsklædte Masker 
(i det ene Optog hvide med grøn Besætning, i det 
næste røde og gule, i det tredie med blaa Knæben- 
klæder og rød Frakke med Pailletter osv.) med 
Faner og Musik gjennem Gaderne, undertiden ind- 
samlende Penge til at gjøre sig lystige for om Af- 
tenen. Længere op paa Dagen kommer en hél 
Dél Masker frem, men næsten alle tilhørende den 
simplere Stand; kun nogle enkelte unge Herrer af 
de bedre Klasser vise sig maskerede , for en 
stor Dél tilhest« De fleste mandlige Masker ere 
komne meget let til deres Dragt: de have trukket 
en kulørt Nattrøie paa og ovenover den en Che- 
mise (kvindelig); derved opnaae de et hvidt Co- 
stume med kulørte Ærmer og „Krave". Byens 
største Plads, Plaza nueva eller, som den officielt 
kaldes, Plaza de la Libertad^ var Hovedskuepladsen 
for Karnevalet. Her kjørte Beaumonden omkring 

2* 

I elegante Ekvipager ogsaae paaGjøglet; Damerne 
i deres smagfulde Dragter toge sig ypperligt nd i 
deres nonchalant-graciøse Stillinger* Solen brændte 
de Dage, men Parasoller saaes kun sjeldent; en 
lille Vifte benyttedes som eneste Yærn mod dens 
Straaler. Henimod Aften begyndte Stadsmusiken 
at spille, og den elegant oplyste Plads bliver efter- 
haanden aldeles opfyldt af Folk, som en stor Sel- 
skabssal for alle Stænder. Uitft og her dandses 
Sevillanernes Yndlingsdands , Seguidilla; hertil er 
Stadsmusiken overflødig. Guitarer, Tamburiner. 
Haandklap og Sang er Akkompagnementet. Til 
langt ud paa Aftenen sees Masker i Gaderne og 
stadigt høres det samme lidet velklingende Fistel- 
sprog, Maskerne bruge for ikke at blive kjendte. 
„/Adios Manuel! iÅdios GrUtobdl!"' Det er et Par 
Masker, der kjende mine Ledsagere, og i Forbi- 
gaaende hilse. Maaské skal de til Bal. Alle de 
store Kaféer have nemlig ryddet deres Besætning 
af Borde og Stole tilside, og i de store Lokaler 
dandses der til den lyse Morgen. Disse Baller 
ere imidlertid ikke væsenligt forskjellige fra vore 
Casinomaskerader; Glandspunktet i dem er Gan- 
can'en. 

Karnevalet er ikke mere, hvad det har været, 
sige Sevillanerne. I tidligere Dage toge alle Stæn- 
derne Dél deri og det var i Ordets egenligste 
Forstand en Folkefest. Nu nøiedes Folk med at 
pynte sig lidt og spadsere lidt ; Maskerne ere kun 

simple, og af de bedre Stænder deltage ingen Da- 
mer og kun faa Herrer i Maskeraden. Overhovedet 
tabe de gamle spanske Skikke sig meget. Jeg 
gjennemkrydsede Sevilla mangfoldige Aftener for 
at faae en Smule at høre af en spansk Serenade, 
men forgjæves. „De vil neppe opnaae at faae 
nogen Serenade at høre ^, sagde mine spanske Ven- 
ner, „det bruges ikke mere, det var i tidligere 
Tider.« 



IV 



Husene i Sevilla have næsten alle et venligt, 
lyet Udseende; de ere sjeldent mere end tre Etager 
høie. Vinduerne i nederste Etage ere alle forsy- 
nede med et eiendommeligt fast Jerngitter, la reja, 
der spiller en Rolle ved de unge Folks Stevne- 
møder; i de øverste Etager ere Vinduerne fuld- 
stændige Glasdøre, der føre ud til en større eller 
mindre Balkon. Undertiden ere disse Balkoner 
overbyggede med en hél Glaskasse (ofte med me- 
get sirlige Jernribber) eller Eomplex af Ruder, og 
kaldes da Miradores] om Vinteren at sidde i et saa- 
dant Mirador, henstrakt i en magelig Lænestol og 
see ned ad en stærkt befærdet Gade, kan være et 
meget behageligt Tidsfordriv, og er særdeles yndet 
af de spanske Damer. Tageue ere paa de ældre 
Bygninger omtrent af samme Form som hos og, 

paa de nyere ere de i Regelen flade og danne da 
en saakaldet Azotea, der benyttes til at tørre Tøi 
paa og til andre lignende Ud en oms forretninger. 
Jevnligt findes endnu paa Azoteaen bygget et lille 
Taarn, et Slags Belvedere, der dog sjeldent brages 
til Udkig; men kun indeholder et Par smaa Væ* 
reiser, der benyttes f. Ex. af Tyendet. 

De bedre Huse, der kun beboes af én Fa- 
milie, indeholde altid i Midten et Gaardsrum. el 
Patio, der imidlertid er vidt forskjelligt fra Gaards- 
rummene i vore Stæder. Patio'et er brolagt med 
Marmorfliser, hvide og sorte, smykket med Statuer 
eller alleslags tropiske Potteplanter (Pisanger, Mag- 
nolier etc), ofte med Springvand i Midten og Fres- 
comalerier paa Væggene. Ved en Gitterdør af Jern 
er det adskilt fra den lille Vestibule, der fører ud 
til Gaden, saalede« at enhver kan see ind og be- 
undre dets smagfulde Udsmykning. Om Sommeren 
opholder Familien sig her og i Værelserne i ne- 
derste Etage, til hvilke man gaaer ind fra Patio^et. 
En elegant Trappe (i Regelen af Marmor eller Fa- 
jance) fører op til et Galleri, hvorfra man kan 
gaae ind til Værelserne i 2den Etage fel piso prin- 
dpalj, og videre til nok et Galleri, forsaavidt der 
findes endnu en Etage. Her, ovenpaa, boer Fa- 
milien om Vinteren. De Værelser, der vende ud 
til Gaden, bruges til Dagligstuer; de øvrige, der 
modtage deres, ofte sparsomme, Lys fra Patio'et, 
benyttes til Sove- og Spise værelser. Undertiden 

kan der dog ogsaa blandt disse sidste findes en 
større, elegant udstyret Sal, til »Aftenselskaber, 
narnligt i de fornemmere Huse*). 

Sevillanerne staae sildigt op, nogle end- 
ogsaa meget sildigt. Man spiser fordetmeste 
kun to Gange om Dagen, om Formiddagen Kl: 
10-12 (él Almuerzo, Frokosten) og om Eftermid- 
dagen Kl. 5-6 (7a Comida^ Middagsmaden). Til 
Gjengjeld bestaaer hvert af disse Maaltider af en 
anseelig Række Retter, især det sidste. Da jeg 



*) Meget ofte ere Værelserne prydede med Malerier, i 
Regelen Kopier efter Murillo eller de andre spanske 
Malere. Udsalg af Oliemalerier findes i alle større 
spanske Byer, og næsten allevegne findes ogsaa Kunst- 
akademier, der dog ikke have stort at betyde, men 
ialtfald kunne uddanne et ret anseeligt Antal Kopister. 
Forøvrigt skal der i den nyere Tid være fremkom- 
met adskillige betydelige Malere i Spanien. En af 
mine spanske Venner, der selv beskjeftigede sig med 
Malerkunsten, fortalte mig, at der blandt Dhrr. Ma- 
lere gjorde sig gjældende en Reaktion til Fordel 
for Velasquez paa Murillos Bekostning. Man be- 
skylder Murillo for at være Idealist og paastaaer, 
at Velasquez holder sig mere til Naturen, besidder 
større Sandhed; „vor Tid er jo Materialismens Tid", 
tilføiede han. Menigmand i Sevilla ræsonerer ikke 
saaledes; han er stolt af Murillo som en af de yp- 
perste Mænd, der har existeret. Ikke at kunne læse 
eller skrive, lad gaae; men ikke at kjende Murillo 
eller Cervantes, vilde han betragte som i høieste Grad 
udannet og uvidende. 

engang fortalte, at vi i Danmark pleiede at spise 
en fire-fem Gange om Dagen^ udbrød vedkommende 
Spanier: „A/en saa maa man jo ikke bestUle andet i 
Deres Land end at spiself^ 

„Frokosten'^ bestaaer i Regelen af to Æg, en 
Kotelet og Dessert, undertiden endnu en Ret Fisk 
og en Eop Kaffe. Middagsmaaltidet indledes af 
Suppe med Nudler eller Ris, den eneste Ret Søbe- 
mad, man kjender i Spanien; den næste Ret er 
nogle Grøntsager, saa det halve af Suppekjødet 
^ogt, og derpaa den anden Halvdel stegt. End- 
videre adskillige, undertiden ret mærkværdige Ret- 
ter, og saa Dessert. Blandt andet blev jeg trak- 
teret med vilde Asparges (tynde, grønne, bitre), 
forskjellige Slags Muslinger, Snegle, Blæksprutter 
og Katte. De sidste serveredes hele, stegte ; noget 
tørre var de, men spises kunde de. 

Efter Middagsmaaltidet betragtes Dagens For- 
retninger som endte, og Resten af Dagen offres Sel- 
skabeligheden« Man gaaer hen i en Kafé, op i et 
Casino (Klub) eller ud at gjøre Visiter. Klubberne 
forekom mig særdeles kjedelige, maaskee fordi min 
Omgangskreds ikke var saa udstrakt, at jeg kunde 
nyde Klublivet. Der fandtes Læseværelser med 
adskillige udenlandske Blade, og Konversations- 
værelser, der i Regelen gik lige ud til Gaden og 
kun ved en Glasvæg vare adskilte fra denne. Ho- 
vedbeskjeftigelsen synes at være Spil, undertiden 
endog Bakarat eiler andre Hasardspil. Det er 

afgjort at foretrække at gaae uå at gjøre Visiter; 
man kan tilbringe Aftenen overordenligt behage- 
ligt i en spansk Familie« 

Selskabslivet er paa mange Steder i Danmark 
nær ved at udarte til en trykkende Iagttagelse af 
en urimelig Masse Former; det kjender man i Spa- 
nien ikke meget til, man er ugenert, hvor man 
kommer. Efter Middagsmaaltidet spises der ikke 
mere, og man bydes derfor hverken Yaadt eller 
Tørt, naar man besøger Folk om Aftenen*). Man 
behøver ikke at „vente paa Thé eller Aftens- 
mad", man gjør ingen Forstyrrelse i Huset« 
Familien sidder i en hyggelig Stue, om Vinteren 
maaské med et Varmebækken under Bordet (Kak- 
kelovne kjender man ikke i Sevilla); den er sjel- 
dent fuldtallig, da nogle af dens Medlemmer gjeme 
er© ude at gjøre Visiter andet Steds, men til Gjen- 
gjéld træffes som oftest adskillige Fremmede. Man 
modtages med et venligt Goddag, tager en Stol, 
anbringer sig mellem de Andre, vexler nogle Fore- 
spørgsler om Befindende etc. og maa saa selv sørge 
for Resten. Tager man ikke Dél i den Samtale, 



*) Træffer man derimod en Spanier spisende, spørger 
han stadigt, selv om han kun har én Mundfuld paa 
sin Tallerken: „sVsted gustaf"^ (Har De ikke Lyst at 
smage?), „éNo quiere Usted came^^'' (Vil De ikke have 
lidt Kjød? eller hvad det nu er, han spiser). Man 
svarer y^Grcbcias'^ (Tak), men tager aldrig derimod. 

der føres, er der Ingen, der kommer hen og spe- 
cielt kjører med Ens Kjephest. Man maa kunne 
tale om Alt eller tie, men er til' Gjengjeld fri for 
alle de dumme Spørgsmaal vedrørende Ens Metier 
eller Studium, hvormed Folk ofte troer at gjøre 
En en Tjeneste. Ejeder man sig, tager man Af- 
sked og gaaer, naturligvis efter gjensidig Udvex- 
Ung af et anseeligt Antal gode Ønsker; man er 
ikke forpligtet til at blive en vis Tid. Man kan 
komme hver Dag eller en Gang om Aaret; man er 
lige velkommen. Er man livlig og underholdende, 
møder man fortjent Bifald, undertiden endogsaa 
temmeligt ligefremt udtalt; er man ikke oplagt 
dertil, tier man stille, uden at Nogen finder det 
forunderligt. Er Husets Frue træt af Dagens Be- 
sværligheder, læner hun sig tilbage i sin Lænestol 
og tager sig en Slummer; vil nogle af Familien 
ud at gjøre Visiter, gaae de, enten der er Frem- 
mede eller ei. Naar blot en af Damerne er hjemme, 
er det nok. 

Samtalerne ere vel i de forskjellige Kredse af 
forskjellig Natur. Spidsborgeri gives der selvfølge- 
ligt ogsaa i Spanien, kun med et noget andet Fy- 
siognomi end i Danmark. I de Familier, hvor jeg 
var saa heldig at komme, dreiede Samtalen sig na- 
turligvis ogsaa for en Dél om Dagsbegivenheder, 
dog sjeldent paa en pjanket Maade, forøvrigt om 
politiske Spørgsmaal, om sociale Forhold og frem- 
for Alt om Literatur og Kunst. Den ene Aften 

kunde Alle, Gamle og Unge, Damer og Herrer, være 
meget ivrigt beskjæftigede med en eller anden For- 
fatter, f. Ex. Breton de los Herreros; den næste 
Aften kande Samtalen dreie sig om de forskjellige 
Maader, bvorpaa unge Folk arrangere deres Stev- 
nemøder i de forskjellige Lande*). 

Man taler iøvrigt i høieste Grad ugenert om 
Alt i Spanien, og ikke mindst om alleslags Kjær- 
lighedssager og Kjærlighedssynder, hvilket i Be- 
gyndelsen forbauser. Snerperi kjender man ikke, 
og man behøver ikke at være bange for at „komme 
til at sige noget Slemt" ; havde jeg fortalt i Spa- 
nien, at man i mit Land i de fleste Kredse ikke 
tør nævne uskyldige Gjenstande som Buxer eller 
Skjorte ved deres rette Navn, at jeg havde hørt 
en ung Dame af lutter Vel op dragenhed oversætte 
det tydske Ord „Pantzerhemd" ved „Pandserlin- 
ned*' etc, vilde man leet hjerteligt ad os. Derfor 
maa man imidlertid ikke troe, at der skulde herske 
mere Usædelighed eller Raahed i Spanien end hos 
os; der hersker kun lidt mindre Hykleri. 

Til Samtaler savnes sjeldent Stof; skulde det 



*) I Spanien skeer dette d la reja^ i Vinduerne i nederste 
Etage. „J3tt»" er indenfor, yMn"^ udenfor, og Jern- 
gitret imellem dem. Disse Stevnemøder ere ikke 
meget hemmelige og vel nærmest at betragte som 
et Surrogat for Forlovelsen hos os. 

hændes, tager man sin Tilflugt til Kort*) og spiller 
„Komersspil". Sligt er dog kun hændet mig en 
eneste Gang, og dette Intermezzo varede kun et 
Øieblik. Saa kom en ung Løitenant med første 
Nummer af et nyt belletristisk Blad, hvoraf han 
selv var Hovedredaktør**); han gav sig strax til 
at oplæse, hvad han selv havde skrevet deri, Cau- 
series og lyriske Digte. Damerne vare meget rund- 
haandede med deres Bifald, der blev udtalt rent 
ud, og forøvrigt i Samtalens Løb blev enhver Re- 
plik til Dél, der havde den mindste Ingrediens af 
Aand elier Vittighed. y^jÅy^quegradoso^ que discreto^ 
que buen ingenio!"' lød det hvert Øieblik. 

I et Hiis, hvor jeg kom meget, havde man i 
en Sal i nederste Etage faaet indrettet et fuldstæn- 
digt lille Teater, og herpaa spillede man Dilettant- 
komedie hver Søndag Aften i den Tid, jeg var der. 
Det var ikke alene smaa Stykker, der spilledes, 
men ogsaa store Hélaftensstykker og det oven i 
Kjøbet paa Vers; de fleste Roller bleve udførte 
meget godt, flere endogsaa fortræffeligt. Navnligt 



*) De spanske Kort ere af et fra vore temmeligt af- 
vigende Udseende. Spillene ligne derimod ganske 
vore, „Sorteper", „Hanrei" etc. 
**) Paa Grund af den store Interesse for Poesi og Lite- 
ratur kan der i Spanien bestaae et betydeligt Antal 
af slige Blade, nogle med bedre, andre med tarve- 
ligere Indhold. 



d by Google 



29 



maa jeg anerkjende samtlige Spillendes smagfulde 
Deklamation af de versificerede Dramer. Yed en 
saadan Leilighed var der mindst 50, undertiden 
mange flere, Fremmede tilstede ; da Selskabeligheden 
ikke er et Penge- eller Madspørgsmaal, kunne selv 
mindre Bemidlede føre et stort Hiis. Det er ude- 
lukkende Elskværdighed, Aand og Intelligens, der 
trækker. 

Efter Dilettantforestillingen arrangeredes der 
gjeme „en lille Dands^. Herrerne, der næsten alle 
kunde spille Piano, skiftedes til at besørge Musiken. 
Man dandsede Polka, Mazurka, Les^anciers, Ei- 
godon (= Fran^aise), „Russisk Kavalleri" (under 
Navn af Galop), samt endnu et Par eiendommelige 
Bunddandse, der ikke frembød noget mærkværdigt, 
og den nationale andalusiske Dands Seguidiila. 
Den sidste akkompagneredes af Guitar, Sang og 
Haandklap. 

Engang, Fastelavns-Søndag, var der ualmindelig 
stor Soirée; der var vist over hundrede Menne- 
sker tilstede. Efter Forestillingen „slog man Potten 
istykker^, som hos os, og dandsede næsten hele 
Natten, i Patio'et, der var bedækket med et improvi- 
seret Seildugstag og afgav en fortræffelig Balsal. 
Den Aften opvartedes der med Vin og Kager. Ved 
denne Leilighed mødte en Del af de unge Damer 
i en smuk andalusisk Dragt, gult Silkeskjørt med 
store sorte Kniplingsgarneringer, eiendommelig Fri- 
sure og Drappering med nogle stærkt brogede og 

fryndsede Schaler. Forresten mødte man, som 
man gik til Dagligdags, men den spanske G-entle- 
man er altid elegant, naar han viser sig udenfor 
sit Hds^ 

Undertiden afvexlede Dandsen med Sang, som 
oftest med nationale Folkesange, og blandt disse 
var da igjen de saakaldte Malaguenas de mest yn- 
dede. De ere i høi Grad eiendommelige, nærmest 
at betegne som en Art melodiske Deklamationer 
til Guitarakkompagnement, men egenligt smukke 
kan jeg ikke sige, jeg finder dem. De ere i høi 
Grad populsare og man hører dem i Husene, paa 
Gaderne, paa Veiene, allevegne*). Man synger 
ogsaa smaa nette Melodier af mere universel Na- 
tur, Kupletter af de talrige Zarzuelas, en Slags 
musikalsk Drama, der i den senere Tid har udvik- 
let sig i Spanien og er i nær Familie med de 
franske Vaudeviller. 



Sevillas Omegn er ikke saa malerisk som ad- 
skillige af de andre andalusiske Stæders, Cordobas, 
Malagas eller Granadas. Men dog er den smuk, 
med en ægte sydlandsk Karakter. I Byens nær- 



*) For at give en Idé om disse Folkesange, medfølge 
Melodierne til et Par af dem. Sé bagest 1 Bogen. 

meste Omegn seer man allevegne Oranger, Palmer 
og Cypresser, men forpvrigt er Guadalquivirs Flod- 
dal flade Marker; paa begge Sider begrændses 
den af lave Bjerge, aldeles beplantede med Oliven- 
plantager, mellem hvilke hist og her de hvide Mure 
af en Hacienda malerisk titte frem Selve Guadal- 
quivir, saa tidt og ofte besunget af Spaniens Dig- 
tere som „den krystalklare Betis'*, ligner mere en 
Strøm af „Café con leche^^ 

Sevillanerne ere, som Spanierne overhovedet, 
ikke meget spadserende ^)« Hver Søndag og Tors- 
dag promenere de lidt paa „Las delicias de Cri- 
stina" langs Guadalquivir; om Sommeren gaae de 
ikke engang saa langt, men nøies med at drive 
lidt om paa Plaza nueva. Chausséerne, der føre 
til Nabostæderne, ere ofte meget luxuriøst anlagte, 
men sjeldent i god Stand alligevel. Saaledes er Yeien 
til Huelva paa en Strækning af en halv Miil ført over 
Guadalquivirs Floddal paa en høi Dæmning, der en 
halv Snes Steder er forsynet med murede Broer med 
tre-fire Buer ; . men Overfladen er ujevn og, naar 
det har regnet, blød og mudret^ Da de fleste 
Vogne imidlertid ere tohjulede, har Ujevnhederne 
paa Yeiens Overflade mindre at sige. Paa begge 



*) „Le mouvement qui leur 6terait leur sensibilité leur 
est importun.** (Beyle). Damernes særdeles Dispo- 
sition til at antage fyldige Former er vel ogsaa en 
Følge heraf. 

Sider ere GhauBséeme hegnede med smaa Mure, der 
tjene som Fodstier, Bænke osv. Yeiene ved- 
ligeholdes af dertil beskikkede Veimænd, peones 
camineros, der boe i smaa Kaserner med bestemte 
Mellemrum. 

En Spadseretur paa en af disse Veie er for- 
øvrigt ret morsom; de ere stærkt befærdede, men 
man er dog ikke langt fra at være den eneste Fod- 
gænger. Til Vogns, til Hest, til Æsels drager 
Landbefolkningen ind til Sevilla. Ofte ride to paa 
ét Æsel; den ene eller begge høre jevnligt til det 
smukke Ejøn. Sjeldnere er Arrieroen saa galant 
at gaae til Fods og lade den Skjønne alene i Be- 
siddelse af Æslet. Rider Æseldriveren alene, for- 
driver han Tiden med sin eiendommelige, slæbende 
Sang, hvortil Texten jevnligt improviseres. Eller 
ogsaa sidder han og studerer de nyeste Efterret- 
ninger af en Avis, han har kjøbt i Sevilla« Af og 
til henvender han sig i en kjælende Tone til sit 
Æsel: „Burrol" Det samme gjøre ogsaa alle Hyrderne, 
hvad enten de vogte Køer eller Svin; det lyder 
noget komisk at høre det kjælende „puerco'* hen- 
vendt til de sidste. Livligst er der udenfor Ven- 
taberne, hvor Arrieroerne tage sig en Hjertestyrk- 
ning. Foruden disse Beværtninger træffer man kun 
faa enlige Huse ved Veiene ; ved nogle af dem seer 
man istedenfor en Lænkehund en sort Lænkegris 
komme galopperende gryntende ud af Hundehuset, 
idet man gaaer forbi. 

Vil man gaae lidt bort fra Byen, er den smuk- 
keste Spadseretur ud forbi „la Cruz del Campo**, 
et Kors under en muret Baldakin, der staaer paa 
et af de høieste Punkter i Floddalen. Til alle 
Sider har man frodige Plantager af Oranger, Cy- 
presser, Oliven osv. , et Par Haciendaer ligge 
henrivende, halvt skjulte af det Grønne; og seer 
man tilbage, ligger for En den gamle, minderige 
By i al sin Majestæt, med sine utallige Taame, 
Kupler og Spir, Alt behersket af det herlige Gi- 
ralda. 

Sevilla er smuk om Dagen, men dobbelt smuk 
tager den sig ud, naar man seer den en klar Af- 
ten, i fuld, deilig Maaneskinsbelysning^ Alt hviler, 
som klædt i et poetisk Slør, og Gjenskinnet deraf 
viser sig som en uforklarlig poetisk Stemning i 
Ens Tanker. Man føler som en stærk Lyst til ret 
at kaste sig ind i dette Maaneskin, der synes at 
gjemme noget Hemmelighedsfuldt i sig, men Ens 
eget fysiske Jeg træder altid forstyrrende iveien. 
Jeg véd ikke, om det blot skulde være det Beslø- 
rede, der frembringer denne Virkning, om det kun 
skulde være et nyt Bevis for, at al Nydelse be- 
staaer i Forventning. Men vist er det, at Troen 
paa et Liv, bedre end Livet paa Jorden, Troen 
paa en Verden, skjønnere end Jorden, aldrig er 
mere levende hos mig end netop i et saadant 
Øieblik. 

3 

Indledning. — La Pizarra, en andalusisk Landsby. — 
Reisende Englændere. — Æselridt og Æseldrivere, 
Francisco. — - Casarabonela. — En Posada. — „Svine- 
smør". — Smuglere. — „Zo* milagros de la Andalusia*^, — 
Ronda. - Optrækkeri og Velvillie. — Francisco som 
Improvisator. — Cerrato. — Ardales. — Carratraca. — 
Francisco giver gode Raad. — Atter i La Pizarra. — 
En Æseldrivers H6s og Hjem. 

I Sevilla var jeg den eneste Danske, og min 
Omgangskreds saagodtsom udelukkende spansk. Jeg 
vilde gjerne derfra have gjort nogle smaa Udflugter 
i Nedre- Andalusien, helst til Fods, og opfordrede 
jevnligt snart den ene, snart den anden af mine 
Venner til at gjøre mig Følgeskab paa en saadan 
Ttir, men stadigt forgjæves* „Vi Spaniere ere 
altfor dovne til det; det faaer De Ingen til her- 
nede,^ hed det med den sædvanlige spanske Op- 
rigtighed. I det halvt internationale Malaga var 
jeg heldigere; her traf jeg en ung Landsmand, 
Herr Sophus Albertsen, der havde opholdt sig 
nogen Tid hemede, og nu laa og ventede paa, at 
det Skib, hvormed han agtede at reise tilbage til 
Danmark, skulde afgaae. Han havde som Følge 
heraf Tiden fuldstændigt til sin Disposition, var 
vant til ikke at spare sig selv, var en rask Fod- 
gænger, altid i godt Humør, og havde Interesse 
for Alt, hvad jeg selv fandt værdt at have Inter- 
esse for, kort sagt, jeg kunde ikke forlangt mig 
bedre Reisefælle^ Vi begyndte snart at gjøre Ex- 
cnrsioner sammen i Malagas smukke Omegn, og 

bleve en skjøn Dag i Slutningen af Marts Maaned 
enige om i Forening at foretage en længere Ud- 
flugt til Ronda. Med Jernbanen tog vi til Lands- 
byen La Pizarba; herfra skulde Reisen gaae ud. 

Guadalhorces Floddal mellem Alora og La 
Pizarra er et af de frodigste og mest smilende 
Landskaber, man kan tænke sig. Selve La Pizarra 
ligger ved Foden af en anseelig Bjergmasse, om- 
given af tætte Plantager af Oranger, Oliven, Æbler, 
Ferskener, Granatæbler osv., et yndigt Sted. 
Som i alle Andalusiens Landsbyer vare dens Gader 
brolagte og benævnede, dens Huse numererede og 
teglhængte, ganske som i Kjøbstæderne. Over- 
hovedet er der ikke i Andalusien, saaledes som 
hos 08, nogen skarp Forskjel mellem Landsbyer 
og Ejøbstæder; de sidste ere kun større, have 
flere Kirker, flere Butiker og flere større og ele- 
gantere Bygninger. 

Nogle Englændere havde leiet et af de smaa 
Huse i Pizarras Hovedgade og laae her n'p&& Landet^. 
Albertsen kj endte dem fra Malaga, hvorfor vi uden 
videre Ceremonier med Bagage toge ind hos. dem. 
Vi bleve modtagne med overordenlig Gjæstfrihed, 
og der blev sørget paa det Omhyggeligste for den 
vegetative Side af vor Tilværelse. Forøvrigt min- 
dede alt mig om en kjøbenhavnsk Borgerfamilie, 
der ligger paa Landet i et Fiskerhus eller et Lyst- 
hus paa Strandveien. Deres Hiisholdning og det 
huslige Familieliv syntes ganske at lægge Beslag 

paa al deres Opmærksomhed, og de fandt en yis 
barnlig Glæde i at arrangere sig i de noget snevre 
Forhold. At de boede i en rig og dcilig Natur, 
blandt et livligt, elpkværdigt Folkefærd, himmel- 
vidt forskjelligt fra deres eget, syntes kun lidt at 
interessere dem ; idetmindste forstod de ikke at nydt' 
det: Uagtet de havde været en fem-sex Maaneder 
i Spanien, havde de ikke lært saameget Spansk, 
at de kunde sige „Goddag^ til en Spanier'*'). 

Imidlertid traf vi Aftale med to Æseldrivere 
og leiede (for 30 Healer om Dagen) tre Æsler, et 



*) Den samme barnlige Uskyldighed — kunde jeg næ- 
sten fristes til at kalde det — træffer man allevegne 
hos dette mærkværdige Folkefærd. En Englænder 
foreviste mig engang i Malaga med inderlig Stolthed 
et Par ganske almindelige Haner, han havde erhvervet 
sig, og holdt et længere begeistret Foredrag i den 
Anledning; muligt skulde de være til Hanekamp. 
En ung engelsk Frue, som jeg reiste med paa Rhi- 
nen fra Mainz til Køln, tilbragte den første halve 
Dél af Reisen i Kahytten, den anden Halvdel paa 
Dækket, men læsende i en engelsk Roman, og syntes 
forøvrigt kun at have Interesse for sine Børn, som 
en østerlandsk Barnepige i tilhørende Nationaldragt 
gik og passede paa. Det var første Gang, hun reiste 
paa Rhinen. Hendes Mand dannede paa en Maade 
en Kontrast til hende; han bissede om med en Reise- 
bog i den ene Haand og en Kikkert i den anden, 
og søgte hos samtlige Medreisende at faae konsta- 
teret, hvor det, han saae i Kikkerten, stod i Bogen. 
„Marksburg, Sir? — Vil De ikke see den igjennem 
min Kikkert?" 

til Albertsen, et til mig og et til vor Bagage. 
Englænderne, tre Damer og to Herrer, vilde følge 
os et Stykke paa Yei, ligeledes til Æsels, saa vi 
blev en ret anseelig Karavane, da vi drog ud fra 
La Pizarra. Herrerne pidskede paa deres »don- 
keys*% og afsted gik det, saa rask som et Æsel 
kan rende. Ved at see Mr. T. forude med Benene 
stivt ud til Siden og begge Armene stadigt hævede 
for at prygle Æslet, mindedes jeg uvilkaarligt 
om de smaa Stubmøller, man af og til seer i 
Spanien, og det mig før saa ubegribelige Fænomen, 
at Don Quijote kunde gaae løs paa en YeirmøUe 
i den Tro, at det var en Rytter, blev mig paa én 
Gang helt tydeligt og indlysende. 

Under en prægtig Akasie gjorde vi Holdt, ind- 
tog en Hjertestyrkning og tog Afsked med vore 
Englændere, der vendte tilbage til Pizarra. Jeg 
benyttede Leiligheden til at komme af Æselet og 
fortsatte Veien tilfods. 

Vi vare nu ene med vore to Arrief^os (Æsel- 
drivere), Francisco Escudero og Antonio Prieto. 
Den første var vel nogle og tredive Aar gammel, 
med et livligt og klogt, om end ikke smukt An- 
sigt, med et Par kulsorte, spillende Øine og en 
vis tiltalende Selvfølelse i sin hele Optræden. Hans 
Dragt bestod af et Par gule Lædersko, meget rene 
hvide Strømper, et Par sorte Buxer, der kun naaede 
til Smalbenet, paa den ydre Side besatte med en 
Rad blanke Knapper og opsprættede nedenfor Knæet, 

hvorved det høirøde For kom tilsyne og gjorde 
sin Virkning; endvidere den sædvanlige Yest og 
det røde Skjærf, og endeligt en Trøle, noget med- 
taget og meget lappet, som han i Regelen bar 
slænget over den ene Skulder med samme Stolt- 
hed, som havde det været den brillianteste Uniform 
og han selv Alverdens Behersker. Med den Takt, 
som er de fleste spanske Almuesmænd eiendomme- 
lig, forstod han altid at holde paa sin Værdighed; 
han talte fornuftigt og som Ligemand til Ligemand, 
men uden nogensinde at blive næsvis. Det var derfor 
ofte meget fornøieligt at passiare med ham. I Be- 
gyndelsen fandt jeg, at han var alt for ivrig med 
at give gode Raad og Anvisninger, men senere 
maatte jeg sande, at det i adskillige Tilfælde havde 
været heldigere, om vi havde ladet ham raade« 
Prieto var lidt ældre, uhyre skikkelig, meget ind- 
skrænket og meget beskeden ; hans Ydre stemmede 
meget lidt med de Begreber om en Spanier, der 
ere gængse i Danmark. Han var undertiden meget 
snaksom , men talte (rimeligvis af Mangel paa 
Tænder) meget utydeligt, som om han havde Grød 
i Munden. 

Vor Boute var en Æselsti; gik det over Jord, 
var den trampet fast som en Sti hos os; gik det 
over Klippegrund, var Stenen slidt. Veien er let 
at kjende om Dagen, men om Natten maa den være 
vanskelig at passere« Snart gik den over et 
Bjerg, beplantet med Vin eller Oliven, snart over 



d by Google 



42 



en Bæk, der snoede sig gjennem et Krat af Nerier, 
snart forbi en Hacienda, omgivet af frodige Plan- 
tager, snart forbi en ensom Venta (Traktørsted), 
hvor vi da i Regelen drak et Glas Vin med vore 
brave Arrieros. Man har altid to Slags Vin her- 
nede, ,ySeco^ og „dti/c6^, den første mér eller mindre 
beslægtet med vort Sherry, den sidste meget sød, 
ofte næsten vammel; man har Jerez seco og Jerez 
dnlce , Ghinchilla seco og Chinchilla dulce osv. 
Falstaff holdt mest af „Sæk^, og vi delte hans 
Smag; vore Arrieros derimod yndede mest vino 
dulce. 

Vi havde smaa Flasker med, fyldte med Spiri- 
tus, og gjorde af og til Holdt for under Stene^ 
mellem Græsset osv. at indsamle alleslags Insekter 
og Insektlarver, Edderkopper, Tusindben og Bænke- 
bidere til vort zoologiske Museum. Det er 
meget let, paa denne Maade at gjøre sig fortjent 
af en af vort Lands fortræffeligste Samlinger, saa- 
som næsten enhver nok saa flygtig Indsamling, fore- 
taget i et ikke altfor bereist Land, vil frembyde 
et eller andet af Interesse for Videnskaben. 

Der vrimlede af deilige Blomster, og Fran- 
cisco havde travlt med at fortælle os deres spanske 
Navne« Da jeg begyndte at skrive nogle af dem 
op, rettede og korrigerede han min Opskrift paa 
det Omhyggeligste. Han kunde nemlig baade læse 
og skrive, begge Dele meget godt. Jeg traf over- 
hovedet i Andalusien jevnligt Arbeidere, Æsel- 

drivere, Tjenestepiger osv. , der kunde læse og 
skrive, og da i Regelen gjorde det bedre end Største- 
delen af Almuen hos os. De var altid meget stolte 
deraf og glade derved. Her, som ved saamange 
andre Leiligheder, kunde jeg ikke lade være at 
tænke paa, hvormeget der maatte kunne gjøres 
ud af dette i saa mange Henseender fortræffelige 
Folk, hvis det havde en ordenlig, energisk Regje- 
ring, hvis det var saa lykkeligt at have en Bis- 
marck i sin Midte. 

Engang, vi kom forbi en prægtig Orangeplan- 
tage, fik vi Lyst til nogle Apelsiner. Der gik en 
Gartner i Haven; Francisco og jeg, der vare 
tilfods, sprang op til ham og forlangte to Dusin. 
„Hvormeget skal de koste?" spurgte jeg. „Hvad 
De vil," svarede Gartneren. „Hvad skal jeg give 
ham, Francisco?" Francisco tav. »Sig, hvad De 
vil have.** „De kan jo give mig en Peseta, Sefior.* 
Jeg fandt denne Betaling (c. 36 Sk.) ublu og saae 
hen til Francisco; Francisco stod og saae uhyre 
ligegyldig ud. Efterat have faaet Pesetaen tilføiede 
Gartneren halvt undskyldende og halvt henvendt 
til Francisco: „Det gav en anden Englænder mig 
forleden Dag , da jeg. sagde, han kunde give , som 
han havde Lyst.** Samtidigt plukkede han endnu 
en 8ex-ott% Apelsiner af og gav os ovenikjøbet. 
Francisco spillede stadigt den Tause. Da vi kom 
ned paa Stien igjen, sagde jeg: „Var det ikke 
uforskammet dyrt, Francisco?** ^Jo, det var det 

rigtignok, Don Luis* Havde de ladet mig besørge 
Indkjøbet, havde De faaet den for mindre end det 
Halve." Underforstaaet : Den ene Spanier tager 
ikke Brødet af Munden paa den anden, selv om 
denne tjener det ved Snyderi. En Forretning 
mellem Gartneren og mig vedkom ikke ham ; og at 
blande sig ind i den til Fordel for mig, vilde 
være uridderligt mod Gartneren*). 

Hen paa Eftermiddagen naaede vi Casaråbokela, 
vor første Station. Den ligger, omgivet af høie, 
golde , graalige Bjerge i en fortryllende Dal , af 
hvis Skjønhed kun en Malers Pensel vilde kunne 
give et nogenlunde fyldigt Billede. Lutter Haver 
og Plantager, mellem hvilke hist og her en lille 
Bygning smiler frem; lysegrønne, mørkegrønne, 
graagrønne, hvidblomstrende, rødblomstrende Træer 
voxe i svulmende Frodighed mellem hverandre. 
Allevegne Rislen, allevegne smaa Vandfald, der 
samle sig i en lille Flod, som flyder gj en nem Dalen ; 
og omkring alt dette Vand en Rigdom af Slyng- 
planter og Blomster. Selve Byen med sine hvide 



Denne Tænkemaade synes at være gjennemgaaende 
i Andalusien. Idetmindste havde jeg flere Exempler 
paa den. En Havnesjover i Malaga var saaledes en 
Dag meget forbittret paa en af de danske Eaptainer, 
fordi denne havde hindret ham i at snyde en Eng- 
lænder; „det var at tage Brødet ud af Munden paa 
ham«. 

Mure og røde Tage ligger ganske deiligt op ad 
en Bjergskraaning, „som sprungen nd af en Bnket 
af Blomster" ; dens Gader ere steile som en Ulykke, 
brolagte med Smaastene og saa skraae, atmanmaa 
vogte sig for at falde; selv snublede jeg et Par 
Gange« Ovenover Byen ligger en Hacienda, om- 
givet af Oranger, Aloer, Kaktuser, Mandeltræer, 
Cypresser, Oliven- og Ferskentræer; det var næ- 
sten det Smukkeste af alt det Smukke. „Hvem 
der eiede den!." udbrød vi begge som med én 
Bøst, da vi saae den« 

Op over Byen rager en steil, isoleret Klippe, 
paa bvis Top findes Ruiner af en gammel Borg, 
Murværk af Smaastene, sammensat med Kalk; i sin 
Tid maa denne Borg med sine tykke Mure og sin 
gode Beliggenhed have været meget stærk. Man 
træffer meget ofte saadanne Borgruiner i Andalu- 
sien, men blandt Folket finder man ingen Sagn 
eller Minder, der knytte sig til dem ; deres Historie 
er aldeles forglemt. ^Son edifidos de los Moros,^ de 
stamme fra Maurernes Tider ; det er Alt, hvad man 
faaer at vide om dem. Deres Bygningsplan synes 
at have været den samme som Alhambras; de have 
været i det Smaa hvad dette er i det Store: En 
stærk Ringmur, der er forsynet med flere eller 
færre Taarne og til hvis indre Side der støtter sig 
Bygninger med Beboelsesleiligheder*). 



♦) I Lourdes, i Syd-Frankrig, saae jeg endnu bevaret 

Casarabonela er en temmelig stor By med 4000 
Indbyggere, men ikke desto mindre en slet og ret 
Aldea, Landsby; Landets naturlige Beskaffenhed 
og maaské ogsaa de agrariske Forhold forbyde en 
jevn Bebyggelse, saaledes som hos os, og samler 
Befolkningen mere paa bestemte Steder. Som en- 
hver større Landsby har Casarabonela sin Posada 
(Kro), og her toge vi ind« I en saadan andalusisk 
Kro indtages nederste Etage udelukkende af ét 
stort Rum, hvolr de Bedende tage ind og hvor 
Æslerne aflæsses for saa at føres videre til den 
bagved liggende Stald. Endvidere benyttes dette 
Bum til Kjøkken, til Dagligstue for Værten (el 
PosaderoJ og hans Familie og til Soveværelse for 
Æseldrivere og andre Reisende af lavere Stand. 
Der bredes et Teppe ud paa Gulvet; derpaa lægger 
Vedkommende sig fuldt paaklædt, med eller uden 
et andet Teppe over sig, alt efter Omstændig- 
hederne. Paa første Sal (el piso principal)^ åndes 
Værelser for Standspersoner, og et saadant for- 
langte vi naturligvis. Man viste os da ind i et 
Kammer uden mindste Møblement; kun fire nøgne 
Vægge og det sædvanlige Gulv af Fliser af brændt 
Lér. Lidt efter arriverede der et Bord og et Par 
Stole, og vi indtog nu et Middagsmaaltid, bestaaende 



en saadan lille Borg eller Fæstning, bygget efter 
en lignende Plan som disse mauriske Borge. 

afSpeileæg, der Bvømmede i et Hav af Olie, Gede- 
mælksost, Brød og en meget sød Yin. 

Oi» Aftenen, da vi kom tilbage efter en Van- 
dring" gjennem Byen og dens nærmeste Omgivelser, 
^ndt vi endél Æseldrivere tilligemed Værten 
siddende i Passiar omkring en Ild. Vi fik et Par 
Stole og satte os imellem dem. Francisco begyndte, 
da han engang var kommen lidt udenfor Samtalen, 
at fløite ganske sagte Melodien til en meget gængs 
republikansk Sang: 

Somos chiquititoB, 
Manana creceremos, 
Y ufanos proclamemos: 
Viva la libertad.*) 
etc. 

Strax blev der en fuldstændig Taushed, som jeg af- 
brød ved at spørge, om der var mange Republi- 
kanere her i Casarabonela. n^^i, vi ere meget 
monarkiske ; og kommer her en Republikaner, skal 
vi nok vise ham Vinterveien!" svarede Værten. 
„Naa, det er sandeligt Nyt for mig at høre. I de 
store Byer, hvor jeg ellers har været, vare næsten 
alle Folk Republikanere!^ — »Nei, her ere vi 



*) „Vi ere ganske smaa endnu, — Imorgen vil vi voxe 
— Og stolte proklamere: — Leve Friheden 1** — 
Tezten synges forø?rigt i mangfoldige forskjellige 
Varianter. 

Monarkister," gjentog han, men denne Gang meget 
spagfærdigt. 

Da vi trak os tilbage til vort Værelse, fulgte 
et kvindeligt Væsen med og anbragte paa Gulvet 
en Madras, en Hovedpude og et Par Tepper. Det 
var vor fælles Seng for den Nat, men vi sov ikke 
synderligt roligt; Hærskarer af Lopper og Vægge- 
tøi krøb omkring paa os hele Natten. 

Den næste Dag drog vi videre, tvers igjen- 
nem en Sky, op over la Sierra de Casarabanela, 
den anseelige Bjergkam, der ligger bag ved Byen. 
Det ene Prospekt mere malerisk end det andet 
viste sig for os, snart oplivet af en Flok brogede 
Geder, der kravlede om paa Bjergskraaningerne 
under Opsyn af en Hyrde *) og en stor Hund, snart 
af en Flok velbelæssede Æsler med deres Klokke- 
musik og deres Drivere, snart af en Flok Arbei- 
dere, der hakke i en Vinmark. „;Puneta, un In- 
gles!", udraaber en af disse ved Synet af mig, der 
tilfods kom et godt Stykke foran den øvrige Kara- 
vane („Der er, F. g* m., en Englænder.") Vi vex- 
ler en Hilsen: „Fai/a Usied con Dios'^ (Gaa De med 



'*') Denne maa man ikke tænke sig som en gammel Røg- 
ter; det er i Regelen unge, raske Folk med kjække 
Ansigter, der sidde og fordrive Tiden med at synge 
en eller anden Copla. Hvad Hundene angik, tydede 
deres Fysi ognomier paa betydelig Selvfølelse og Be- 
vidsthed om at beklæde en ansvarsfuld Stilling. 

Gud!). Udenfor de store Byer hilser man i An- 
dalusien altid paa alle dem, man møder. 

I Landsbyen El Burgo, der ligger temmeligt 
øde, midt i en lille Høislette, toge yi ind i Posa- 
daen for at faae Middagsmad. Æg fandtes der, 
som vi kunde faae speilede, men vi vilde gjerne 
være fti for den megen Olie. Vi fik da opdrtvet 
noget Fidt; det gik under Benævnelsen „hvidt Smør** 
(manleca blcmca) eller „Svinesmør" fmanieca de puérco). 
Andet Smør havde man ikke. En meget talende 
ung Mand, rimeligvis Sønnen i Eroen, følte sig 
forpligtet til at underholde os paa det Ivrigste; 
siden kom ogsaa Datteren, Dolores , en kjøn ung 
Pige, lille og buttet som de fleste Andalusierinder. 
Hun lod til at more sig særdeles over vore Bemærk- 
ninger. „De finder os nok meget komiske, Dolore- 
sitar** — „Andalusierne ere nu engang Andalu- 
siere, Sefior; vi ere altid lystige, vi lee meget." 

Vor Boute gik nu igjennem et yderst malerisk, 
men tillige yderst øde og vildt Terrain, over Stræk- 
ninger bedækkede med Klippestykker, kastede péle 
mele mellem hverandre saa tæt, at knapt et grønt 
Straa fik Lov til at see Lyset, og omgivne af 
sønderrevne Klipper og Fjelde , snart af graa 
Lérskifer, snart af rød Granit.« Nogle af disse hed 
y^Los dientes de la vieja^^ „Den gamle Kjærlings Tæn- 
der"; de lignede et noget medtaget Rovdyrgebiss 
i overnaturlig Størrelse. Undertiden gik Stien saa 
Bteilt nedad mellem Stene og Klippestykker, at selv 

4 

Eidtet paa et Æsel ikke var langt fra at komme 
ind under Begrebet „Beriderkunster". Vi varder- 
for snart alle til Fods. „La puerta dbierta del in- 
fiemo^, mumlede Antonio Prieto mellem Tænderne 
(„Det er jo Helvedes aabne Port")« 

Engang, da Yeien gik imellem to Bjerge, kro- 
ned« med en Kam af Fjelde, saae vi paa den ene 
Side, oppe i Fjeldvæggen, en Hule, som vi fik Lyst 
til at undersøge nøiere. Nok saa rask begyndte 
vi Opstigningen, men vi vare ikke komne ret langt, 
før vi fik sande, at der er en betydelig Forskjel 
mellem en Bestigning af Himmelbjerget og en Be- 
stigning af et Bjerg i Serrania de Ronda. Adskil- 
lige Gange vare vi nærved at opgive vort Fore- 
tagende, men vi skammede os for hinanden, for 
Æseldriverne og vel ogsaa for os selv over saa- 
ledes at opgive noget paa Halvveien, og vor Ud- 
holdenhed lønnedes tilsidst. Vi naaede Hulen og 
fandt der til vor store Forbauselse baade Æsler 
og Mennesker. Hvorledes Æslerne kunde komme 
derop, var ikke let at begribe; men hvor Menne- 
sker kan passere, kan Æsler det ogsaa^' idetmindste 
i Andalusien. Folkene laae og havde travlt med 
at gjemme noget i en Krog af Hulen; det var 
Smuglere^ der her havde deres Forraad af indsmuglet 
Tobak. „Har De Tobak?" spurgte en af dem Al- 
bertsen uden forøvrigt at tage videre Notice af os; 
Meningen var: „ellers kan De faae hos os*" «Jeg 
har hverken Tobak eller Cigarer," svarede Albertsen, 

deri Øieblikket ikke opfattede Hensigten med Spørge- 
maalet; det var al den Konversation, der førtes, 
og saa begyndte Nedstigningen. Da vi kom et 
Stykke ned, saae vi Francisco meget ntaalmodigt 
staae og vinke ad os, og han var overhovedet 
meget ivrig for at paaskynde Beisen. Siden for- 
talte han, at medens vi vare ifærd med at bestige 
Bjerget, var der kommet løbende en Person hen 
til ham og havde underkastet ham en skarp Exa- 
mination om, hvad vi vare for Folk, om vi vare 
civilklædte Politibetjente osv. ; han havde først 
igemet sig efter at have faaet en høitidelig For- 
sikring om, at vi vare skikkelige Beisende, der 
kun vilde see os om. Lidt efter mødte vi tre 
Æsler, fuldt bepakkede med Tobak *), førte af hver 
sin Driver og desuden eskorterede af endnu to 
haandfaste Karle. Det var ogsaa Smuglere, fortalte 
vore Æseldrivere. 

Pludseligt skiftede Landskabet Karakter. Vi 
kom ud paa en bølgeformet Slette, med ft>ugtbare 
Marker og frodige Plantager af Oliven og Sténege ; 
vi hørte Klang af Kirkeklokker og foran os laa, 
midt i Landskabet, Kjøbstaden Bonda, bekjendt for 
sine Indbyggeres dristige Smugleri, for sine smukke 



*) Det er fomemmeligt eller udelukkende Tobak, der 
indsmugles. I Ronda findes adskillige Tobaksudsalg, 
hvori der ikke forhandles andet énd indsmuglede 
Varer. 

4* 

Piger, sine smukke Heste og sine prægtige Tyre- 
fægtninger. Alt som vi nænnede os Byen, saae 
vi af og til ved Yeien smaa Kors plantede i Jorden 
eller fæstede til Træerne^ Det var „los milagros de 
la Andalusia^ („Andalusiens Vidundere**), forklarede 
vore Æseldrivere; hvor et saadant Eors stod, var 
der En bleven dræbt. Den Slags Vidundere er 
intet Steds i Spanien hyppigere end ved Honda. 

Rondas Beliggenhed er vistnok enestaaende«. 
Den ligger lige paa Toppen af et anseeligt Bjerg, 
der kun paa den ene Side (den, hvorfra vi kom) 
hænger sammen med andre Høider, og forresten 
falder ganske steilt af, for største Delen endog 
med aldeles lodrette, ubestigelige Klippevægge. 
Dette Bjerg er spaltet lige til Boden ved en dyb, 
yderst malerisk Kløft, ligeledes med lodrette Klippe- 
vægge; paa Bunden af Kløften bruser med rivende 
Fart Floden Tajo*). Denne Kløffc deler Byen i 
to Dele, hvorfor man har bygget tre Broer 
over den. Den største af disse Broer er Rondas 
fornemste „Seeværdighed**, Rondenernes Stolthed; 
det er en prægtig bred Bro, paa begge Sider for- 
synet med Balkoner, hvorfra man kan nyde ,den 
smukke Udsigt over Kløften. Nede i Dybet driver 
Tajoen vel over en Snes Vandmøller, der tage sig 



*) Ikke at forvexle med den store Tajo, der løber forbi 
Toledo og Lisboa. 

ud som.smaa Legetøishuse, medens Kvinderne, der 
Tadske Tøi i Floden, blive saa smaa som Smaa- 
fhgle eller Blomster. Broen,* som man passerer 
over, er in^idlertid ikke Bro alene; den fungerer 
ogsaa som Tag over Byens Fængsel, der er anbragt 
umiddelbart under den, altsaa ud over Afgrunden: 
unægteligt en høist original Idé. Hele Bygningen, 
der saalédes paa én Gang er Bro og Fængsel, 
hviler paa to solide, murede Piller, der gaae ud 
fra fremspringende Punkter paa de to Klippevægge 
og forene sig til én mægtig Bue. — Byens Alameda 
ligger øverst paa Bjerget, hvor dets Væg er aller- 
mest lodret, medens Tajoen, efter at være kommet 
ud af Kløften, snoer sig ved dets Fod. Ligesom 
paa Broen er der ogsaa her ud over Afgrunden 
bygget en Række Balkoner, hvorfra man har en 
storartet Udsigt, saa smuk som man kan ønske sig 
den. Fra Bjergets Fod strækker sig en smilende, 
frugtbar, grøn Slette med frodige Marker og Plan- 
tager og hist og her med et rød-hvidt Hus, Alt 
indesluttet som i en Kreds af Serrania de Rondas 
maleriske, blaagraae Bjerge med deres utallige Tinder 
og Toppe, og bag ved dem rager høit i Veiret den 
skarpe Kam af Bjerget S. Cristobal, „det første, 
der sees af Skibe, der komme fra Puerto Rico". 
Ved Siden af Alamedaen ligger Amfiteatret (til 
Tyrefægtninger); det har et temmeligt beskedent 
Ydre, men er meget stort og meget komfortabelt 
indrettet. Fire Porte føre ind til Arenaen ; ad den 

ene kommer Publikum ind, ad den anden Tyrene, 
ad den tredie holde Tyrefægterne deres Indtog og 
ad den igerde slæbes' de dræbte Heste og Tyre ud. 
Udenfor denne er Slagterhuset, hvor Tyrene slagtes; 
Hestene slænges ned i Tajoen til Bytte for Rov- 
fuglene. Der holdes kun Tyrefægtninger i de tre 
Dage, Bondas Marked varer (tyvende-toogtyvende 
Mai); min Reisebog paastaaer, at Rovfuglene have 
mærket sig dette Tidspunkt og forud samles i store 
Skarer i Forventning om det rige Bytte, Tyrefægt- 
ningen vil bringe dem. 

Ronda er en By af Størrelse som Odense, men 
tager sig adskilligt anseeligere ud. I den nyere 
Dél af Byen ere Gaderne lige og brede, med For- 
tove af store, firkantede Miirsténsiliser og saa rene, 
at man ikke godt kan tænke sig dem renere. Det 
samme gjælder ogsaa om Husene, der skinnede saa 
hvide og blanke, som var hele Byen hvidtet igaar; 
med deres grønne Balkoner og Miradorer bidrage 
de til at give hele Byen et livligt og oplivende 
Fysiognomi. Mange adelige Familier have Huse i 
Ronda, ofte med ret stadselige Portaler; af Klubber 
(Casinos) findes her to, hvoraf naturligvis den ene 
frekventeres af Republikanerne, den anden af Monar- 
kisterne. 

Skjønt Byen baade har Hoteller (Fondas) og 
Pensioner (Casas de HuespedesJ^ vare vi dog tagne 

ind i en slet og ret Posada*). Det Værelse, man 
under adskillige Undskyldninger anviste os, fyldte 
et helt lille -Hiis, der var bygget ovenover Æsel- 
stalden; vi boede saaledes „over Stalden" eller, 
som det i Folkeviserne .hedder: „paa Høieloft". 
Møblementet var ret fdldstændigt og Væggene be- 
hængte med religiøse Billeder, en Madonna med 
Alexandrakrøller, en Kristus med blødende Hjerte 
ndenpaa Brystet osv. Derimod manglede der Vinduer 
og Loft; istedenfor de første traadte en Luge i 
Muren og istedenfor det sidste selve det spidse 
Tag. Værten, Francisco Bellido, var meget fore- 
kommende, viste os om i Byen og sørgede for, at 
vi fik alle dens Mærkværdigheder at see. Tilslut 
viste han os sin egen Leilighed paa første Sal, meget 
gode Værelser med Balkoner etc, der imidlertid 
stode ganske tomme; Meningen var, at vi skulde 
flytte op i et af dem, men da vi kun blev der én 
Dag, foretrak vi at blive, hvor vi var. Selv om 
Eftermiddagen, da vi vilde lidt udenfor Byen, fulgte 
Bellido med og hjalp os at samle Tarantler ved 
at drille dem ud af deres Huller med et Straa. 
„Sé, havde jeg nu ikke været med, saa havde De 



*) En Følge af, at Spanien endnu ikke har været 
Gjenstand for Baedekers Opmærksomhed, og de 
franske Eeisebøger, der skulde erstatte ham, her 
som i mangfoldige andre Punkter, ere skjødesløse 
og upaalidelige. 

ikke faaet disse iarantulas y^ erklærede han med 
en vis Selvfølelse, og fortsatte uden videre Over- 
gang: „Pleier De ikke at drikke Kaffe om Efter- 
middagen? Saa skal jeg vise Dem en lille Kafé, 
hvor man faaer udmærket Kaffe." Kaféen bestod 
af en Række smaa, hyggelige Værelser med Yarme- 
bækkener under Bordet og Væggene dekorerede 
med en Mængde Billeder af skjønne, unge Kvinder. 
„Ellas jsi fueran vivas/^ udbrød Bellido, idet han 
med Haanden tydede paa Skilderierne („Var de 
blot levende!"); han var jo ogsaa Landsmand af 
Don Juan. Den samme Tanke vilde vel ogsaa op- 
staaet i mangt et „sittlicht" tydsk, skandinavisk 
eller engelsk Hoved, men den vilde isaafald ikke 
være bleven udtalt; det er hele Forskjellem Bel- 
lido blev da trakteret med en Kop Kaffe, og fik 
sig desforuden et Parti Domino med Albertsen; 
saa var det bleven Aften og vi gik hjem til Kroen, 
Her traf vi Bellidos Familie, vore Arrieros, Karlen 
i Kroen og endnu et Par Naboer siddende om en 
Ild; vi fik ogsaa Plads og saa gik Aftenen under 
alskens Passiar. Vi fortalte om „Dinamarca", og 
de fortalte om Spanien; Sefiora Bellido, en noget 
fyldig Kone med et endnu meget smukt Ansigt, 
presenterede os sine Børn, hvoraf én var rubio 
(blond), noget, hvorover Spanierne altid ere meget 
glade. Den ulykkelige lille Rubio fik ' endogsaa 
Skjænd, fordi han løb ude paa Gaden og ikke strax 
var ved Haanden, naar han kunde tænke sig, der 

vilde blive Tale om hans blonde Haar. Hendes 
lille Datter, en rigtig smnk lille Pige, sang Coplas 
for os og blev ufortrødent ved dermed,, selv efterat 
vi ikke længere hørte paa hende. Omsider trak 
vi os tilbage til vor „Høieloftssal", og kunde endnu 
derfra høre, at vi vare Gjenstand for meget hæder- 
lig Omtale, i Særdeleshed fordi vi kunde tale 
Spansk. 

Den følgende Morgen tidligt, da vi skulde til 
at drage videre, bleve vi paa det Ubehageligste 
overraskede ved, at Bellido presenterede os en 
Regning paa 122 Healer (c. 12 Rd. dansk) for de 
to Nætter og den ene Dag, vi havde boet hos ham 
og hvori vi havde levet meget tarveligt. Det var 
omtrent dobbelt saameget som de fleste spanske 
Hoteller vilde forlangt, og man kunde levet billi- 
gere i det første Hotel i Madrid. At blive trukken 
op er altid ubehageligt, og da vi kun havde taget 
en begrændset Pengesum med os paa denne Tur, 
var et saadant Greb i den os dobbelt ubehageligt. 
Hvad Bellido forresten angik, var han meget æmabel 
imod 08 til det Sidste og fulgte os endog et 
Stykke paa Yei. Han maa vel have ræsonneret 
som saa: „Alle Reisende har Penge nok og det 
kan være dem ligegyldigt, enten jeg fortjener lidt 
mer eller mindre; forresten kan jeg ganske godt 
lide disse her og vil derfor gjerne være dem til 
Tjeneste paa enhver Maade.^^ 

Vi drog ud ad en ganske fortræffelig Ghaussée 
(earreterajy der fører fra Honda til Stationen Go- 
bantes paa Cordoba-Målaga-Banen. Det var hunde- 
• koldt den Morgen ; og dette i Forbindelse med 
nogen Ærgrelse over Optrækkeriet i Ronda gjorde, 
at vi just ikke vare i Perlehumør. Francisco søgte 
af bedste Evne at give sin Deltagelse tilkjende 
ved Udbrud som : „Det var da ogsaa en uforskammet 
dyr Kro ! Det er . jo at plyndre Folk ! Jeg vil al- 
drig mere sætte min Fod der!^ osv« Tilsidst 
gav han sig til at improvisere Coplas om denne 
Begivenhed, og sang dem for os til en lignende 
Melodi, som de sidst i Bogen anførte: 

Salimos para Cerrato, 
Camino de Carratraea, 
Pasando muy malo rato, 
Sefiores de Dinamarca. 

En la posada de Ronda 
En frente del sol, que sale, 
Nos cobraron por dos noches 
Ciento veinte y dos reales. 

(„Vi droge ud imod Cerrato — Paa Veien til Carra- 
traea — Og gik og vare meget ærgerlige, — Vi Herrer 
fra Danmark. 

I Kroen i Ronda — Lige for Solen, der stod op, — 
Krævede man af os for to Nætter — Hundrede og to og 
tyve Realer.") 

Saadanne Coplas kan hveranden Almue smand 
i Andalusien improvisere ; paa Gaderne i Ronda 

lavede man nok ogsaa Coplas om os. De bedre 
af dem, der indeholde en Aandrighed eller en Sen- 
tens, opbevares ved at gaae fra Mund til Mund. 
Æseldriverne synge dem, naar de sidde paa deres 
Æsel, Hyrderne, mens de vogte deres Faar osv. 
En saadan Copla bestaaer altid af fire Linier med 
Assonans mellem anden og fjerde Linie; kun de, 
der benyttes som Akkompagnement til Seguidilla, 
bar syv Linier, hvori der foruden mellem anden 
og §erde ogsaa er Assonans mellem femte og sy- 
vende. *) 



*) For at give en Idé om Indholdet af disse Folke- 
poesier, oversætter jeg her nogle af dem, for største 
Delen tagne af Fernan Caballeros Samling (Cuentos 
y poesias populares Andaluces): 

„Man kan berøve en Konge — Hans Krone og 
hans Lande, — Men man 'kan ikke berøve ham — 
Den Ære, at have regjeret.** 

„Dengang, da jeg havde Penge, — Saa kaldte 
man mig Don Tomas; — Og nu, da jeg ingen har 

— Kalder man mig slet og ret Tomas." 

„Den Gjerrige, min Ven, — Er ligesom et Svin, 

— Der ikke gavner Nogen, — Før det er dødt.« 

„Mit Hjerte sammensnøres — Ved at see din 
sorte Dragt, — Thi Skyggen af din Sorg — Volder 
Smerte hos mig." 

„Cypresserne ved dit H6s — Staae klædte i 
Sorg. — Det er, fordi de ingen Blomster har — At 
byde Dig som Tribut." 

„Jeg bryder mig ikke om Blomster, — Hører 
De, min gode unge Mand! — Det, som jeg sætter 

Efter at være passeret en prægtig, maret Bro, 
der førte over en Kløft (barranca) og foran hvilken 
Rainerne af et gammelt, fast, rundt Taarn ligesoin 



Pris paa, er Bedrifter, — Og deraf har De ingen at 
opvise." 

„Troer Du, at fordi jeg synger, — Er mit Hjerte 
glad? — Nei, jeg er som den lille Fugl, — Der 
synger sig tildøde.*' 

„Delte Hjerter — Holder jeg ikke af; — Og 
naar jeg giver mit', — Saa giver jeg det helt." 

„Hver Gang jeg seer Dig, — Saa siger jeg til 
mig selv: — Jeg elsker min Næste — Som mig 
selv." 

„Kom herhen, saa skal jeg sige Dig — Grunden, 
hvorfor jeg er brun. — Det er fordi jeg tilbeder en 
Sol, — Og den brænder mig med sine Straaler." 

„Soldatens Kjærlighed — Varer en Time. — 
Naar Marchen spilles: — Farvel, Sefioral" 

„Hvis deti at gifte sig, var for et Aar — Eller 
for en Uges Tid eller to! — Men for hele Livet, — 
Nei, det vil jeg ikke kunne holde ud»" 

„Fanden, det er Mændene, — Sige alle Kvin- 
derne. — Og saa gaae de dog strax efter og øn- 
ske, — At Fanden skal tage dem." 

„Du har elsket mig, Du har glemt mig — Og 
nu elsker Du mig igjen: — De Klæder, som jeg én- 
gang har aflagt, — Trækker jeg ikke paa igjen." 

„Hvem der dog var saa lykkelig — Som Adam 
og Eva, — Der aldrig har kjendt ~ Hverken Svoger 
eller Svigerinde!" 

„Herr Overdommer, — Straf ikke Røverne for 
haardt, — Thi De har selv en Datter, — Der røver 
Hjerter." 

stod Vagt, forlod vi Chausséen og dreiede atter ind 
paa en Æselsti, der førte os til den lille Landsby 
Gerbato. Som' allevegne, hvor vi kom frem og 
som næsten allevegne i Andalusien, var Landskabet 
deiligt. Yi kom i nogen Afstand forbi de smaa 
Byer Ganete og Teba, der ligge som Reder mellem 
Bjergene ; efter den sidste førte Keiserinde Eugenie 
før sit Giftermaal Navn af Condesa de Teba, Selve 
Cerrato var den usleste lille Landsby, jeg har seet 
i Andalusien. Kirken saae ud som en af de simp* 



„Hvad hjelper det, at den Elskendes -— Læber 
tie, — Naar Elskov gjennem Øinene — Véd at gjøre 
sig forstaaelig. — Thi naar man elsker — Kan Øi- 
nene tale — Langt bedre end Læberne." 

„Standhaftighed og Fønix — Ere to Vidundere, 

— Om hvilke Alle tale, — Men som Ingen har seet. 
Og hvad mig angaaer, — Skal jeg aldrig gjøre mig 
nogen Anstrengelse — For at" lære dem at kj ende." 

„For Gud, naar Du ikke elsker mig, — Saa 
see ikke paa mig! - Naar Du ikke kan løse mig, 

— Saa bind mig ikke! — See ikke mere paa mig, 

— Læg ikke Lænker paa mig, — Som Du ikke kan 
befrie mig for igjen!" 

„Jeg drømte, at Du elskede mig — Forleden 
Morgen; — Og paa samme Tid drømte jeg, - At det 
var en Drøm. — Thi for en Ulykkelig — Er selv en 
Drøm om Lykke — En Umulighed." 

„En meget fin Officer — Sagde til mig en Dag, 

— At hvis jeg ikke vilde elske ham, — Saa vilde 
han døe. — Men saameget er vist, — At jeg ikke 
har elsket ham, — Og at han ikke er død." 

leste jydske Landsbykirker aden Taam, og Kirke- 
gaarden, som Francisco meget ironisk presenterede 
for os, var en lille græsbevoxet Plet, indhegnet 
med Aloer, ikke ulig de Indhegninger, hvori man 
hos os undertiden holder Gjæs« Særegne Grave 
fandtes ikke, og Kors var der heller ingen af; 
der havde været et, men det var af Tidens Tand 
reduceret til en raadden Pind. »Paa Eirkegaarden 
har de ingen Kors, men udenfor, paa Marken, der 
har de dem," bemærkede Francisco med et ironisk 
Smil og pegede paa et „milagro de la Andalusia". 
Posada eller Venta fandtes naturligvis ikke i Byen; 
og da vi vUde kjøbe noget Vin af Indbyggerne, 
hed det sig: „Det kan De vist faae deroppe," og 
naar vi saa kom derop: „Nei, men De kan vist 
faae det dernede." Resultatet var, at vi intet 
kunde opdrive og maatte nøies med det klare 
Vand i Bækken, der flød tæt ved. Vore Æsel- 
drivere syntes formeligt at skamme sig over Byens 
Ringhed, og var .uudtømmelige i Spottegloser over 
det ulykkelige lille Cerrato. 

Den forønskede Vin fik vi i Flækken Abdales, 
der ligesom Casarabonela ligger ved Foden af en 
isoleret Klippe med steile Vægge, paa hvis Top 
knéise Ruiner af et maurisk KasteL Hos Vin- 
handleren lod der til at være Selskab; idetmindste 
var der samlet et betydeligt Antal unge Piger, 
hvoraf nogle ualmindeligt smukke. Da vi skulde 
til at gaae, fandt vi Husets Dør formeligt spærret 

af en stor Skare af Byens Ungdom, der alle vilde 
see „los Ingleses^, 

En halv Mils Vei derfra laa Byen Cabratbaoa, 
et af Spaniens mest besøgte Badesteder. Vi havde 
givet 08 aldeles i Frihiciscos Vold og bedet ham 
skaffe os et billigt Logis. Hotellerne vare nok 
kun i Funktion under Badesæsonen; i Posadaerne 
vinkede man ad os , men Francisco rystede paa 
Hovedet, og vi gik ned i en lille Sidegade, hvor 
vi snart saae ham i meget ivrig Samtale med en 
yngre Seiiora, der fortalte, at hendes Mand ikke 
var hjemme og at hun derfor fandt det mindre 
passende at modtage fremmede Herrer i sit Hiis. 
Francisco forsikkrede imidlertid, at hun kunde have 
confianza til os, at han havde levet i fire Dage sammen 
med os og kunde indestaae for,, at vi vare skikke- 
lige Folk, at det var ham en Æressag at skaffe 
08 godt Logis og føre os sikkert tilbage til La 
Pizarra osv. osv* Da tilmed hendes lille Datter 
kom løbende hen til Albertsen, og denne gav sig 
til at lege med hende, gav hun omsider efter og 
tog imod os. Vi fik et af de overflødige Værelser, 
hun, som Byens andre Beboere, havde staaende for 
at leie ud i Badesæsonen; det blev møbleret med 
et Bord, et Par Stole og en Feltseng. Den lille 
Mariquita havde fattet en særdeles Ejærlighed til 
•08 og vilde absolut lege med os, hvilket hun og- 
saa fik Lov til, indtil hun skulde i Seng. For en 
Peseta kjøbte Francisco os fire Æg, noget Mælk, 

Brød, Olie og Apelsiner; og vi fik os en meget 
god og solid Aftensmad. Sengklæderne delte vi 
imellem os, arrangerede os saa godt vi kande, 
sov godt og vare oppe Klokken halv fem næste 
Morgen. Der var intet Vadskestel; vi maatte da 
bruge det. Vand, vi havde forlangt til at drikke 
den foregaaende Aften, heldte det ud i en dyb 
Tallerken og brugte denne som Vandfad. Vor Vært- 
inde gav vi tre Pesetas ; hun var meget tilfredsMer- 
med og bad os endeligt spørge effcer hendes Mand 
og besøge dem, hvis vi oftere skulde komme til 
Garratraca. 

Carratraca, der ved sine noget større Huse, 
ved sine Hoteller og Villaer har et fra de andre 
andalusiske Landsbyer noget afvigende Fysiognomi, 
ligger i en smuk, venlig Bjergegn. Bjergene ere 
ikke mere golde; deres steile Skraaninger ere be- 
plantede med Vin, Figen. Oliven og Mandeltræer, 
og imellem dem sno er sig en lille Flod blandt 
Popler og Nerier. Langs med Floden eller end- 
ogsaa i selve Flodleiet gaaer Veien mellem Carra- 
traca og La Pizarra, en god halv Dags Reise. Vi 
havde, snart foran, snart bagved os et andet Sel- 
skab, bestaaende af en Herre paa en smuk Hest, 
med de brede andalusiske Stigbøiler og øvrige 
eiendommelige Bidestel, og en smuk ung Dame, 
der sad nok saa bekvemt paa et Æsel i en Dame- , 
sadel af den her brugelige Slags, der næsten ligner 
en primitiv Lænestol. De ledsagedes af en Arriero 

med et Pakæsel, der bar Damens Bagage. Yi kunde 
ikke forlangt os nogen smukkere Staffage i det 
smukke Landskab. 

Francisco benyttede Leiligheden til at holde 
et belærende Foredrag for os : ^^Alt hvad De kjøber 
af Fødevarer i Ventaer eller Posadaer, er meget 
dyrt, dyrere end paa de store Hoteller. Hayde 
De fra Begyndelsen af ladet Dem nøie med kun at 
tage Logis paa Posadaerne, og saa sagt til os: 
„Francisco — eller Prieto — kjøb os det og det, 
Kjød, Æg, Yin osv. og see at faae det tilberedt,^ 
saa vilde hele Eeisen være bleven Dem mange Gange 
billigere. Tærterne ere vante til sligt, og tage 
det ikke fortrydeligt op.^ Og han havde ganske 
vist Bet i, at vi i mange Henseender havde staaet 
os bedre ved at betroe os aldeles til ham. De fleste 
andalusiske Almuesmænd ere vistnok af den Natur, 
at naar man betroer sig til dem med fuldstændig 
Tillid, give de gjerne deres Liv for En, om det 
skulde gjøres fornødent. Paa den anden Side 
troer jeg ligesaa sikkert, at mange af dem (hvor- 
iblandt dog neppe vore Arrieros) ved en flygtig 
Berøring vilde benytte enhver Leilighed til at træk]ce 
En op. De søge at fortjene Noget, hvor de kan, 
men har man betroet sig til dem, betragte de Ens 
Affærer som deres egne. 

Yed Middagstid vare vi atter i La Pizarra, 
Yi kastede Anker hos Englænderne og skiltes fra 
vore Arrieros, der fotuden den betingede, meg«t 

5 

moderate Betaling fik hver en Ducør, der var vel 
fortjent og blev vel modtagen. De engelske Damer 
fandt vi syende, Herrerne læsende, den ene „The 
hish Times^^ den anden en Roman. Vi spiste til 
Middag hos dem (paa Engelsk), og derpaa blev der 
passiaret, fornemmeligt om „Ball*£ghts^, som disse 
Børn af Boxernes Land naturligvis fandt, var en 
yderst forargelig Forlystelse. Romanen og y^The 
Irish Times"^ bleve imidlertid ikke forsømte, og Pas- 
siaren blev snart saa triviel, at vi benyttede den 
ørste den bed ste Leiligbed til at slippe ud. 

Paa Gaden traf vi vor Ven Francisco og gik 
da ind og besøgte ham. »Her seer De mit Hus ; 
det er kun lille, vi har kun to Stuer, men det er 
mit eget« Jeg begyndte med Ingenting og har 
tjent Alt, hvad det har kostet. Her seer De vor 
Dagligstue, og her er vort Sovekammer. Saa har 
jeg en liUe Gaard; hvori jeg har mit Æsel og et 
Svin. Og naar jeg intet Andet har at bestille, 
saa fletter jeg Kurve; her er én, som jeg er 
ifærd med.^^ Imidlertid bleve vi placerede i den 
forreste Stue, hvis ene Ende indto ges af Ildstedet, 
og hvis Møblement, foruden de Stole, hvorpaa vi 
sad midt i Værelset, bestod af et Bord, der stod 
ved den ene Væg, et Hjømeskab og en Slags 
Reol, hvorpaa et Par Karafler, nogle Glas og andre 
Kjøkken- og Spiseredskaber meget symetrisk og 
smagfuldt vare ordnede« Alt var rent og pænt. 
Prancisco og haus Kone viste os nu deres Børn, 

af hvilke ét til deres store Glæde var „rnbio". En 
anden Arriero, ved Navn Pedro Jimenez, kom ind 
og sluttede sig til os; Francisco fortalte ham lidt 
om vor Exp edition og følte sig særlig^ smigret 
ved at jeg havde optegnet hans Coplas ; han havde 
ikke tillagt dem saa stor Vægt. Vi fik sendt Bnd 
efter noget Yin for endnu engang at drikke et 
Glas med de brave Folk, og snart vare vi i en 
saa livlig Samtale, at vi rent glemte Englænderne 
og nær havde glemt Jernbanen med. Midt under 
Samtalen kom Svinet, en væsenlig Dél af Fran- 
ciscos Eiendom , spadserende igjennem Stuen, 
dreven af hans ældste Datter; det havde været 
ude at søge tilfældig Næring. Den eneste Ad- 
gang til det lille Indelukke, hvori Æslet og Svinet 
boede, var nemlig igjennem begge Stuerne^. Dette 
kunde maaské synes noget uhyggeligt, men naar 
man betænker, at Gader og Veie ere rene, at Væ- 
relserne holdes rei^ og at selve ^Gaarden^ holdes 
rén, saa er der ikke megen Leilighed for Dyrene 
til at søle sig til, og deres Rénhedstilstand var 
ogsaa, saa vidt jeg kunde skjønne, upaaklagelig. 
Yi havde, som sagt, nær glemt at passe Tiden; 
Aftenen begyndte at falde paa, Arbeideme kom 
hjem fra Marken med deres Hakker paa Skulderen, 
og det var paa høie Tid at bryde op. „Kommer 
De oftere hertil, saa søg os endeligt op, og kan 
vi være Dem til nogen Tjeneste, kan De stole paa 
os. Penge har vi ikke, men vi har et godt Navn, 

5* 

og vi er Deres oprigtige Venner." Francisco vilde 
absolut forære os Noget. Først tilbød han os en 
Due, vistnok den eneste, han havde, og da vi af- 
slog den^ gav han os et Brød; han havde nemlig 
lagt Mærke til, at vi satte Pris paa deres Land- 
brød, der, skjøndt lavet af Hvede, noget mindede 
om vort Rugbrød* 

Vi skyndte os hen til Englænderne, for at 
tage Afsked med dem. Den ene Gentleman fandt 
vi næsten falden i Søvn over sin Roman, den anden 
liggende udstrakt i sin hele Længde paa en Række 
Stole med Hovedet i sin Kones Skjød, nydende et 
dolce farniente; Damerne syede. Vor Ankomst 
bragte aldeles ingen Forstyrrelse i Situationen; 
man modtog vor Afskedshilsen i den Stilling, hvori 
man befandt sig. 

Francisco og Pedro tog vor Bagage; og saa 
gik det i Galop gjennem Orangeplantageme ned 
til Stationen, hvor Toget fra Cordoba allerede 
holdt. Vi kom lige tidsnok, sprang ind i en Kupé, 
fik vor Bagage anbragt, vexlede endnu engang et 
Haandtryk med Arrieroerne, — og afsted gik Toget 
til Malaga. 

I. Vjftnskelighederne ved at give en Fremstilling af 
samtidige Begivenheder. 

II. Uheldige Tilstande i Spanien. -— Politisk Pas- 
siar. — Lyst til at vælte over paa Andre. — Politiske 
Partier. 

III. Carlisteme. — Katolicisme. — Absolutisme. — 
Patriarkalsk Familieliv. — Partiets nuværende Virk- 
somhed. 

rV. Amadeisteme. — Partiets Sammensætning. — 
Halvheden i dets Foretagender. — Don Juan Prim. — 
Kong Amadeos Ministerium. — Ruiz Zorrillas Cirku- 
lære. — Morets Tobaksdekret. -^ Ordensuddeling en 
gros. — Uvirksomhed .og Festiviteter. 

V. Republikanerne. — Ledere og „Menige". — Le- 
dernes Iver og Virksomhed. — Deres Indflydelse paa 
Mængden og Mængdens Indflydelse paa dem. — Hvad 
de ville opnaae. — Deres Agitation imod Kong Ama- 
deo. — Tonen i deres Blade. — ^Macarronini /." — Ca- 
stelar og Bårcia. — Valgmanifester. 

VI. Umuligheden af at kue den republikanske Opo- 
sition med Magt. — Troppernes Faneéd i Sevilla. — 
Partiernes respektive Styrke. — En Republiks Udsigter 
i Spanien. 

Vn. Den nuværende Bevægelses Hovedformaal : at 
Mgjøre sig fra den katolske Kirkes Herredømme. 



Skrevet i Sevilla i Slutningen af Februar 1871. 

Der gives mangen en By, som, naar man seer 
den i Frastand, domineres aldeles af et eller andet 
mægtigt, høit Taarn, der strax fængsler £ns Inter- 
esse, og kommer man længere bort, seer man kun 
dette Taarn alene. Kommer man derimod ind i 
Byen, kan man maaské have meget ondt ved at 
finde Taarnet; derimod finder man smudsige, snevre 
Gader, skraalende Unger, dryppende Tage, paa- 
trængende Smaahandlere 9 Tiggere og Optrækkeri. 
Taamet kan man ikke see fra de snevre Gader, 
og kommer man endeligt til det, er man maaské 
bleven saa træt af at overvinde de andre Fatali- 
teter, at man ikke engang mere er istand til at 
nyde dets arkitektoniske Skjønhed. 

Man er i en ganøke lignende Situation, naar 
man staaer overfor et Folk eller et Land; og deraf 
kommer de ofte saa besynderligt modsigende Op- 
fattelser af samme Bevægelse i Historien*). £n- 



*) f. Ex. af den græske Frihedskamp. Smig en hi- 
storisk Haaadbog og Filhellenemes Skildringer. 

Lver Begivenhed har nemlig to Sider, en stor, den 
Idé, der gaaer igjennem Bevægelsen, og en smaa- 
lig, de enkelte Menneskers Deltagelse i den. I 
Frastand seer man ofte kun den første Side, nær- 
ved' ofte kun den anden. Ideen rager op over 
Folket som Taamet over Byen ; den, der seer den 
i Frastand og iler til for at see den nærmere, 
bliver ofte haardt skuffet, naar han ikke kan blive 
ved at skimte Ideen gjennem Hverdagsvrøvlets 
tætte Slør. 

At give en nogenlunde udtømmende og upar- 
tisk Skildring af de samtidige politiske Tilstande 
i et Folk, naar man selv færdes midt iblandt det, 
er en vanskelig Sag. 



II 



I Norditalien havde jeg reist igjennem et 
Land) hvor Alt, idetmindste for en flygtig Beskuer, 
syntes at gaae fremad med hurtige Skridt. Nye 
Kvarterer, nye Bygninger, nye pragtfulde Monu- 
menter havde i de sidste Aar reist sig allevegne 
i Byerne, og der syntes at herske fortræffelig 
Orden. 

Noget Lignende havde jeg ventet at ånde i 
Spanien og blev derfor ubehageligt overrasket ved 
at see, at det Modsatte var Tilfældet. Allevegne 
lød Beklagelser og det noget melankolske og 

for en Fremmed temmeligt generende Spørgsmaal: 
r,Synes De ihke^ vi er forfærdeligt langt tilbage her i 
Spanien?*^ Naar jeg da spurgte: „Men Tilstanden 
er dog vel bedre nu end før?«, fik jeg til Svar: 
„iV«, meget værre. Den provisoriske Regjering ud- 
retter ingen Ting. Skolelærerne have ingen Løn 
faset i over Aar og Bag, og alle Landets Penge 
gaae i de administrerende Embedsmænds Lommer.*'*) 



*) Disse pekuniære Forhold og Nepotismen, der som 
en Kræftskade gaaer igjennem hele Spaniens Ad-, 
ministration, vanskeliggjør enhver Reform. Det her- 
skende Parti besætter alle Embederne; og de, der 
faae den øverste Styrelse i Hænde og nyde de der- 
med forbundne Indtægter, maa holde deres Tilhæn- 
gere, hvis Hjelp de skylde deres Stilling, skadesløse 
ved Embeder. De Embedsmænd, der udnævnes paa 
denne Maade, betragte i god Konsekvens hermed 
deres Embede udelukkende som en Malkeko og søge 
efter bedste Evne at berige sig i Statens Tjeneste. 
Det er bekjendt, hvor godt Prim sørgede for sine 
gode Venner; og de nuværende Magthavere give ham 
ikke meget efter i denne Retning. Forleden Dag 
offenliggjorde Bladet „La Politica** en Liste, der 
uden videre Bemærkninger paaviste, hvorledes af de 
36 Deputerede, der dannede den demokratiske Frak- 
tion i Cortes (den „cimbrishe^, som den ogsaa kaldes, 
under Rivere, Martos osv.), de 82 havde benyttet 
deres politiske Stilling til at skaffe sig indbringende 
Embeder. „Spaniernes Politik gaaer nutildags kun 
ud paa at skrabe Penge i deres egen Lomme,^ sagde 
en ung Sevillaner til mig en Dag, en rara avis, der 

Politisk Passiar er der nok af i Spanieu og 
store Ordstrømme udgydes til Drøftelse vidt og 
bredt af hvert enkelt politisk Spørgsmaal. Gjør 
man et flygtigt Bekjendtskab med en Spanier, skulde 
det gaae underligt til, om han ikke konverserede 
En om Politik eller om Kvinder; efter Udvexlingen 
af de første almindelige Bemærkninger kommer 
han altid til et af disse to Temaer, og da først 
og sidst til den kjære Politik« Politisk Kande- 
støberi, disse ørkesløse Samtaler, der trods deres 
store Ordrigdom ikke rokke et Bogstav i Verdens- 
historien eller føie et Gran til Landets Udvikling, 
blomstrer frodigt i Spanien, men have ikke altid 
et saa uskyldigt, spidsborgerligt Præg som her i 
Danmark. 

Mere end andre Steder i Verden har man i 
Spanien travlt med at beklage sig over Andres 
Mangel paa Virksomhed, uden at man dog derfor 
selv gjør noget. Alle klage de over den slette 
Regjering, den ene Institution klager over den 
anden, det ene Parti over det andet, det ene 
Menneske over det andet« Men aldrig har jeg 



„ikke blandede sig i Politik", men dog „sympatiserede 
med Republikanerne". Den eneste af de nyere spanske 
Statsmænd, mod hvem ingen Bebreidelse af en saa- 
danArt kan rettes, er Admiral Tope te. Det er ikke 
saa forunderligt, at Folket under slige Forhold er 
yderst uvilligt til at betale alle direkte Skatter. 

mødt nogen Spanier, der selv havde Snildhed nok 
til at tage Initiativet i nogen Retning. Istedenfor 
selv at gjøre noget for at ordne Undervisningen 
eller Fattigforsørgelsen , for at fremme Industrien 
eller Kommunikationen, spilde de Tid og Kræfter 
paa at hyle over, at Andre, og da fomemmeligt 
Regjeringen, ikke gjør det. 

Spaltningen mellem de forskjell ige politiske 
Partier træder En imøde ved alle Leiligheder. 
Hvert Parti har sine Casinoer, Foreninger, hvor 
man kommer sammen for at passiare, spille, læse 
sine Blade osv., og selv de offenlige Kaféer synes 
de at have delt imellem sig*). Man kan neppe 
gjøre et Skridt paa Gaden uden at høre eller see 
nogle af Symptomerne paa denne rabies polUica, der 
plager Folket. 

Naar man læser et spansk Blad, synes det, 
som om der var en urimelig Mængde Partier i 



£n Monarkist, som jeg engang vilde have med ind 
i en Kafé, erklærede, at han aldrig kom der, fordi 
der kom saa mange Republikanere og han ikke øn- 
skede at blande sig mellem dem. £n anden Gang 
hørte jeg en Republikaner for fuldt Alvor bebreide 
en anden, at han kom i den store „Café de los Em- 
peradores" i Sevilla, hvis Navn („Keisernes Kafé") 
ikke var republikansk nok. (Som Kuriosum kan be- 
mærkes, at en af Opvarterne i denne Kafé har en 
paafaldende Lighed med de Karikaturer afBismarck, 
man jevnligt seer i ilus trerede Vittighedsblade.) 

Spanien. Det er der forsaavidt ogsaa, men de 
falde dog i tre større Afdelinger, Carlisterne, THr 
hængeme af det nu etablerede constitutianelle Monarki 
(AmadeUteme) og HepuMikaneme. Som et Slags Appen-* 
dix til det første af disse Partier kan betragtes 
de Faa, der ville have Isabels Søn Alfonso til 
Konge; nær ved det andet Parti staae Hertugen 
af Montpensiers Tilhængere, og endelig nærmest 
ved Repnblikaneme de, der ville have Espartero 
paa Tronen. 

Det er hovedsageligt de samme Elementer, 
der findes her som i næsten alle Europas Stater: 
et reaktionært Parti, et konservativt og et Fremskridts- 
parti, 



m 



Oarlisternes Parti kaldes ogsaa det klerikale 
eller det katolsk-monarkiske-, og hermed er allerede 
dets Farve tilstrækkeligt angivet. Det vil have 
den gamle Præstevælde tilbage, de forrige Aar- 
hundreders Katolicisme med dens uhyre Overmaal 
af Tro, med dens Eneberettigelse og i al dens 
Ufeilbarligheds Mcgestæt. 

Det er naturligt og rimeligt, at der maavære 
en vis Harmoni i Ens Aand; den samme, der øn- 
sker saaledes roligt at kunne hvile i en ubegrændset 
Tro paa sin Religions Ufeiibarlighed, søger uvil- 

kaarligt ogsaa en lignende Hviletilstand i Troen 
paa Bin jordiske S ouveræns Majestæt og Uf eilbarlig- 
hed. Derfor bUve Carlisterne tillige mér eller mindre 
AbsohUisier, 

Dette lille Parti, denne Rest af de forrige 
Aarhnndreders Spaniere, bestaaer næsten ude- 
lukkende af Grundeiere, deriblandt mange meget 
rige Godseiere, Majoratsbesiddere og Adelsmænd 
af gammel Æt. Deres Besiddelser ere gaaede i 
Arv fra det ene Slægtled til det andet; og fra 
Menneskealder til Menneskealder have de levet i 
Traditionernes narkotiske Dunstkreds. Sønnen op- 
drages til høiagtigt at træde i Faderens Spor; og 
den samme Tro, der danner Grundvoldene for det reU- 
giose og det politiske Liv, er naturligvis ogsaa Basis for 
FatnUielivet. Sønnen opdrages til afgjort at troe 
paa Faderens Ufeilbarlighed og gjøre, hvad Faderen 
(selvfølgeligt efter Traditionerne) lærer ham, er 
absolut Bet; efker Faderens Død bliver det atter 
ham, der for sin Søn bliver Gjenstand for Tro ved 
Siden af Gud og Kongen. Er et Geni saa ulykke- 
ligt at fødes i en saadan Familie, bliver det knuget 
og kuet, til det er standset i sin Udvikling. Sønnen 
skal være som Faderen; de skulle ligne hverandre 
som den ene Perle paa en Perlesnor ligner den 
anden*). 



*) Historien viser et slaaende Exempel paa et saadant 
Forhold i Tragedien mellem Felipe II. og hans Søn 

Et Liv, der bestaaer i lutter Hvile, maa selv- 
følgeligt blive en stadig Søvn. Noget maa der 
være ai stræbe efter. Det har ogsaa den Slags 
Folk, der i Spanien danne det carlistiske Parti, 
men naturligvis er atter et af Traditionen afgrændset 
Felt anvist dem til at jage paa. Som saadanne 
passende Maal for en Carlists Ærgjerrigbed kan 
anføres: Høie Stillinger ved Hoffet, ved Hæren 
eller ved Landets Styrelse, opnaaede ved Kongens 
specielle Gunst og Naade, hvilket i Realiteten vil 
sige saa meget som at blive en Slags jordisk Hel- 
gen, om Kongen, den jordiske Gud. Dernæst en 
vis Nobelhed i ydre Fremtræden, i Bevidstheden 
om, at der er mange, der staae lavere end En og 
bør troe paa Ens høiere Indsigt som en Følge af 
den høiere Fødsel, eller idetmindste see op til En 
paa Grund af den samvittighedsfulde Overholdelse 
af de kirkelige Anordninger og Vedtægter. End- 
videre et passende Ægteskab, ikke under Ens 
Stand, hvortil endnu kommer attraaelsesværdige Be- 
hagelighedsgjenstande , saasom smukke Mætresser, 
godt Jagtgebét, godt Bord osv. 



Carlos. Man har sikkert Uret i at fremstille Felipe 
som absolut ond i dette f'orhold; han handlede kun 
i Overensstemmelse med slige Menneskers Principer, 
og maatte efter sin Livsanskuelse betragte det som 
en Nødvendighed, at Sønnens Selvstændighedsfølelse 
blev kuet. 

I en saadan Familie kan man vel nok jevnligt 
føre et ret behageligt Familieliv, naar den jordiske 
Helgendyrkelse ikke i altfor høi Grad stikker sit 
Yoxansigt frem. Men det behøver ikke nærmere 
Forklaring, at Staten under slige Folks Styrelse 
absolut maa dysses i Dvale, at Alt maa staae stille 
og ældes mere og mere som Følge af, at Tiden 
bestandigt gaaer frem og det ikke kan gaae med. 

Det vilde være en stor Ulykke for Spanien, 
om Carlisterne fik Magten; de vilde gjøre Spaniens 
Historie til et Sidestykke til Kinas. Men det har 
neppe nogen Fare; dertil er Partiet for lidet tal- 
i^gt. Og de smaa Forsøg, det af og til foretager 
i det Nordlige, maa mere betragtes som en Slags 
sværmeriske Foretagender atter i Kraft af Troen, 
her Troen paa deres egen Sags ufeilbarlige Rig- 
tighed og endelige Seier, maaské for de Meniges 
Vedkommende tillige med en hemmelig Bagtanke 
om et eller andet Mirakel af den katolske Kirkes 
Helgenhær. 

At der er tapre Folk iblandt dem, viste de 
i Trediverne, men da var Partiet rigtignok ogsaa 
adskilligt mægtigere og talrigere end nu. For 
Øieblikket indskrænke de sig til at agitere lidt i An- 
ledning af de nu forestaaende Valg til Cortes ; fomyligt 
har den „katolsk*monarkiske Centr al- Junta ** udstedt 
et Manifest i den Anledning, der opfordrer Carli- 
sterne til at stemme af yderste £vne for at beseire 
det nuværende ,, Anarki^ og ,, frelse Migionen, Fædre- 

landet og Familim*^ ; med det Ovenstaaende for Øie 
vil man maaské nok kunne fatte den sidste Sæt- 
ning. Juntaens Medlemmer ere ikke fremragende 
Personer, hvad der næsten ligger i Sagens Natur. 
Præsidenten er en Marques de Villadarias, Sekre- 
tæren en Greve de Canga Argiielles, et Navn, der 
engang i Spaniens nyere Historie har havt en god 
Klang. 



IV 



Betydeligt vanskeligere at karakterisere er 
det konstitutionelle Kongedømmes Tilhængere^ det Parti, 
der har etableret den nuværende Tingenes Tilstand 
og paa en Maade er det talrigste i Spanien. Det 
er sammenkittet af de forskjellige Fraktioner, der 
havde udviklet sig under det tidligere konstitutio- 
nelle bourbonske Monarki og nu have samlet sig 
om Kong Amadeo; (at nogle Faa endnu sukke for 
Montpensier, har kun lidt at betyde). De opret- 
holde endnu deres forskjellige Pårtinavne (Unio- 
nister, Progresister, Demokrater etc), hvilket 
imidlertid ikke har synderligt anden Betydning, end 
at det naturligvis svækker Partiet i dets Helhed. 

Det mest karakteristiske ved dette Parti er, 
at det egenligt ikke i nogensomhelst Henseende 
er udpræget. Der gaaer en eiendommelig Balvked 
igjennem alle dets Foretagender. Det er Folk, 



d by Google 



81 



der nok ville gjøre noget for at kunne „leve som 
andre Mennesker^, for at deres Land ikke skal 
staae altfor meget tilbage for andre civiliserede 
Lande, men de ville Ingenting gjøre tilgavns. Det 
er Folk, der nok kunne see, at adskillige Forbed- 
ringer vilde være hensigtsmæssige, men berolige 
sig selv med Forsikkringer om, at de nok ville 
komme med Tiden. Det synes at være lutter se- 
kundære Naturer, og deres Projekter synes ikke 
at gaae høiere end til en heldig Efterabning af 
andre Landes Institutioner; i skjøn Overensstem- 
melse hermed lære de naturligvis Intet af Mang- 
lerne ved andre Landes Administration, men an- 
føre disse som gyldig Grund til Intet at gjøre ved 
de tilsvarende svage Sider i deres eget Lands An- 
liggender. At lade selve Spanien gaae i Spidsen 
i en eller anden Retning, vilde synes dem Vanvid, 
maaské fordi de savne enhversomhelst Idé om, 
hvor det skulde være. De have en grundig Skræk 
for alle radikale, gjennemgribende Forbedringer; 
de frygte for, at Reformerne skulle forstyrre det 
daglige Livs hyggelige Ro, og ansee deres Regjering 
som et Bolværk derfor. Deres gode Forsætter 
opsætte de at udføre, og deres hele Virksomhed 
indskrænker sig til at sætte nogle nye Lapper 
paa den gamle Dragt, en Fremgangsmaade, der i 
Længden kun fører til, at det Hele falder i Pjalter. 
Imidlertid, herske ville disse Folk, med eller 
uden den Bevidsthed, at de ere særligt skikkede 

6 

dertil; de vide maaské nok, at der hører stor 
Dygtighed til at holde en Stat in statu quo, og 
stort Geni til, for at kanne føre den fremad, men 
de anse sig rimeligvis selv for at være i Besiddelse 
af et passende Kvantum af begge Dele. Og at 
man vil berøve dem Magten, ansee de som den 
sorteste Utaknemlighed, idet de bestandigt beraabe 
sig paa, at det er dem, der have forjaget Isabel 
og skjænket Landet Frihed; ligesom om Landet 
af den Grund skulde finde ^ig i, Intet at foretage 
sig og ligge stille, fordi de ikke formaae at ud-' 
rette mere og ikke ville, at Andre skulle gjøre, 
hvad de selv ikke kunne. 

Der er nu den nyligt dræbte Don Juan Prim. 
Han har anvendt en stor Formue, alle sine Evner, 
hele sit Liv paa at komme til Magten; endeligt 
lykkedes det ham, men — saa har han heller ikke 
udrettet andet, end sørget for, at hans Tilhængere 
åk Leilighed til at berige sig, fik vigtige og ind- 
bringende Poster, saa at han selv kunde holde sig 
som den indflydelsesrigeste og mægtigste Mand i 
Riget, uden at han indførte eller synes at have 
havt Øie for eller Tanke om at indføre nogen af 
de mange Forbedringer, hvortil Spanien saa haardt 
trænger. Som en Følge heraf er det republikanske 
Parti bestandigt voxet mere og mere; og det har 
maaské ikke ganske Uret, naar det paastaaer, at 
Tilstanden nu er, om muligt, endnu værre end 
under Isabels lidet lystelige Regimente. 

Prims sidste Bedrift var at skaffe Spanien en 
Konge, der da rimeligvis skulde betalt sin Krone 
med et passende Kvantum Lydighed mod den mæg- 
tige Mand, der havde skjænket ham den. Men 
Forsynet befriede Kong Amadeo fra denne skjæve 
Stilling ved at lade Prim falde for en Snigmorders 
Kugle, en Begivenhed, der forskaffede Spanien det 
sjeldne Skue at see samtlige Blade og Stemmer 
enige, nemlig om at udtale Afsky for denne Udaad, 
skjønt vistnok kun meget Faa betragtede den som 
en Ulykke for Landet. 

Kong Amadeo har imidlertid dannet et Mini- 
sterium af Partiets Kapaciteter, og forskjellige af 
disse have begyndt den nye Æra med at udstede 
Cirkulærer og Dekreter af forskjellig Natur. 

Kultusministeren {d minislro de fomento, for 
Undervisning, Uandel og offenlige Arbeider), Don 
Manuel Ruiz Zorbilla, har udstedt et langt Cir- 
kulære, fuldt af de fortræffeligste Forsætter. Han 
vil saaledes have sin Opmærksomhed henvendt paa, 
at Lærernes Lønning bliver ordenligt udbetalt, at 
Skolevæsenet bliver organiseret saaledes, at en- 
hver Spanier i sin egen By kan ånde Leilighed 
til at lære de første Begyndelsesgrunde i de al- 
mindelige Skolekundskaber, at der indføres fri 
Undervisning i Almueskolerne og Skoletvang, endog 
med en speciel Straffelov, at visse Rettigheder ikke 
skulle kunne nydes af den absolut Uvidende, at 
Skolelokalerne skulle forbedres og nye indrettes, 

6* 

at der skal oprettes flere Folkebiblioteker, at der 
i det Hele taget skal gjøres Noget for at ophjelpe 
Videnskaber og Kunster, at der skal gives den frie 
Foretagelsesaand aaben Mark, med Undertrykkelse 
af alle Hindringer fra Statens Side, kun med en 
Inspektion som offenlig Garanti, at der skal fore- 
tages omfattende Eanalanlæg for at ophjælpe Ager- 
dyrkningen og forhindre Flodernes Oversvømmelser, 
at • Indvandringen af Personer og Kapitaler skal 
begunstiges, fornemmeligt i Kolonierne, at Land- 
bohøiskolerne i Madrid og Provindserne skulle ud- 
vides og forbedres osv. Altsammen meget for- 
træffelige Forsætter og Forbedringer, som Landet 
i Sandhed kunde trænge til. Men — endnu er 
der ikke gjort det ringeste Skridt til Realisation 
af de deri omtalte Planer. Derimod har en Alcalde, 
der havde erklæret ikke at ville forblive i sit Em- 
bede, naar han ikke saae sig istand til at betale 
Skolelærerne i hans Distrikt deres Løn, faaet sin 
Ansøgning om Afsked bevilget af det høie Mini- 
sterium. Og Finansministeren har fornyligt ud- 
stedt et Dekret, hvorved Indførslen af Tobak fra 
Cuba og Puerto-Rico end yderligere *) vanskelig- 



*) Tobaksfabrikationen er i Spanien (o: la peninsula) 
udelukkende Regjeringens Monopol. I flere af de 
større Byer findes der Fabriker. Den største er i 
Sevilla; den ligner et stort Slot eller Arsenal, er 
omgivet af murede Grave og har Skildvagter ved 

gjøres; det er just ikke at hjælpe den frie Fore- 
tagelsesaand , det seer noget underligt ud. Men 
endnu mere underligt seer det ud, naar man neppe 
fjorten Dage efter Cirkulærets Udstedelse læser, at 
Sener Ruiz Zorilla, dets Forfatter, har isinde at 
fratræde det Ministerium, hvori han kunde udføre 
saa mange Forbedringer. Og Ruiz v Zorrilla er 
bange for sit kostbare Liv; det seer ogsaa noget 
underligt ud. Han frygter for at komme til at 
dele Skjæbne med Prim og har travlt med at om- 
give sig med Sikkerhedsforanstaltninger. Det er 
ganske vist ingen Behagelighed at blive myrdet, 
men. Verden er nu engang saa, at vil man udføre 
noget Betydeligt, maa man ikke gyse tilbage for 
at sætte sit Liv som Indskud og risikere dets Tab. 
Dette Træk karakteriserer just ikke Herr Ruiz 
Zorrilla som nogen overlegen Størrelse, og Bladene 
have ham ogsaa lidt tilbedste i den Anledning*). 



Portene. Regjeringens Fabrikata sælges i en Mængde 
smaa Boutiker i Byerne og paa Landet (Estancos 
nationales). Imidlertid kunde der (mod Erlæggelse 
af behørig Told) indføres Tobak fra Kolonierne Cuba 
ogPuerto-Rico; og i alle Byerne fandtes der private 
Udsalg af disse importerede Sager. En ny For- 
høielse af Tolden maatte gjøre dem urimeligt dyre 
og for en stor Dél umuliggjøre denne Konkurrence 
med Regjeringens Produkter. 

Ganske ugrundet var denne Frygt ikke; thi senere 
blev der virkelig skudt paa Herr Ruiz Zorilla, dog 

FinansminiBteren, Don Segismdndo Moret, den 
eneste af Ministrene, der synes at have Evne til 
at udføre Noget, .søger af bedste Evne at bringe 
lidt Orden i Spaniens yderst fortvivlede Finanser, 
hvilket nærmest vil sige, at skaffe Penge tilveie. 
Foruden det berygtede Tobaksdekret har han og- 
saa udsendt et andet om Udstedelsen af Kredit- 
beviser, en Forholdsregel, jeg har hørt rose selv 
af Republikanere. Hans Tobaksdekret har imid- 
lertid vakt megen Uvillie. 

Serrano selv har i Egenskab af Krigsminister 
uddelt en bloc og luien Navns Nævnelse en enorm 
Mængde Kors af forskjellige Ordener til alle Charger 
i Hæren. Efter en saadan Udnævnelse en gros 
skulde man troe, at Dekorationer for Fremtiden 
maatte tabe alt Værd i den spanske Hær; det 
vilde unegteligt vsére en Art Reform, men det er 
vist neppe Serranos Mening. 



uden at hans LIt og Sundhed derved led nogen 
Skade. Gjerningsmændene bleve ikke opdagede, 
ligesaalidt som ved Mordet paa Prim Der var dem, 
der mente, at det blot var en Spøg af nogle ly- 
stige Fyre, der havde følt sig indbudne til at jage 
den ængstlige Politiker en Skræk i Livet. 

Fomyligt, i Juli, er Ruiz Zorilla bleven Landets 
Ministerpræsident og har atter udstedt et Circulære 
eller en Proklamation af lignende Natur som den om- 
talte, men de nye Løfter og Planer ville rimeligvis 
ligesaa lidt blive realiserede som de tidligere. 
(Senere Anmærkning) 

Tilslut har Statsministeren, Don CristiNO 
Martos, sendt et Cirkulære rundt til samtlige 
spanske Gesandter i Udlandet, der fremstiller Spa- 
niens Tilstand som meget fortræffelig, noget, man 
i selve Spanien ikke mærker synderligt til. 

Man skulde imidlertid næsten troe, at d'Hrr. 
Ministre selv havde den Mening, at Alt var meget 
skjønt; de gjøre idetmindste intet Andet foratmod- 
arbeide de ivrige republikanske Agitationer end at 
sende de administrative Embedsmænd Instruxer om 
at varetage det ministerielle Partis Tarv ved Val- 
gene. Men — naar de have Magten og ikke bruge 
den til at udrette Noget, som de kunne beraabe 
sig paa, er det unægteligt noget vanskeligt at see, 
hvad de skulle skrive og tale om. De kunne dog 
ikke godt blive ved at koge Suppe paa de gode 
Forsætter, som de vel allerede havde, da de for- 
drev Dronning IsabeL 

Det er ikke ganske med Urette, at et repu- 
blikansk Blad forleden Dag yttrede : „At dømme 
efter den Glæde, der hersker i de høie politiske 
Kredse, maa Folket være meget lykkeligt. Siden 
Yictor Emanuels Søn er kommen hertil, tænker 
man ikke paa Andet end Ptesentationer, Banketter, 
Baller og Fester, som om .man ikke havde vigtigere 
Ting at beskjeftige sig med. Ministrene have 
alene travlt med at pynte sig i Galla og gjøre 
Høfligheds visiter hos deres Herre; de have kun 
netop faaet Tid nok tilovers til at forbyde Privat- 

mænd at sælge Tobak og til at give deres gode 
Venner nogle høie Embeder." 



Nunc ad triarios venit res. Nu komme vi til 
Kepublikanerne. 

Medens Carlisterne karakteriseredes ved en 
potenseret Autoritetstro, Amadeisterne ved en vis for- 
tyndet Autoritetstro (om det maa være tilladt at bruge 
dette fra Kemien hentede Udtryk om deres Re- 
spekt for fuldstændigt at reformere det Bestaaende), 
udmærke Republikanernes Ledere sig ved at gjøre 
afgjort Front mod al Autoritetstro, Medens Carlisterne 
repræsentere det reaktionære Element, der sukker for 
de svundne Tider og hvis Rige som Følge heraf 
„ikke er af denne Verden", og medens Amadeisterne 
danne det konservative Parti, der iornemmeligt øn- 
sker at bevare den Tilstand, det selv har skabt 
ved Isabels Forjagelse og de umiddelbart som 
Følge heraf indførte Reformer, danne Republi- 
kanerne Fremskridtspartiet, Medens de to foregaaende 
Partier vise sig som fuldvoxne, som fuldt udviklede, 
Carlisterne endog som indtraadte i Alderdommens, 
Amadeisterne i Filisteriets Stadium, bærer det re- 
publikanske Parti alle Ungdommens Mærker; det 
har al Ungdommens Friskhed og Liv, men ogsaa 
alle dens Unoder og Udskeielser. Og medens der 

i det carlistiske og det regjerende Parti ikke var 
nogen særdeles skarp Forskjel mellem de Ledende 
og de „Menige^, fremtræder denne desto skarpere 
i det republikanske Parti. Fornuft og Vanvid 
gaae her Haand i Haand. 

Frihed, Fremskridt, Virksomhed, Liv — det 
er i Korthed Partiets Program ; det er derfor rime- 
ligt, at dets „ledende Tanker" ere for det første 
yngre Mænd, for det andet Videnskabsmænd. De 
slutte sig til den* nyere franske realistiske Skole; 
og af denne Overensstemmelse i Ideer kan man 
forklare sig de spanske Republikaneres glødende 
Sympati for den franske Republik, der endogsaa 
har bragt Adskillige af dem til som Frivillige at stille 
sig i den franske Armés Rækker å Kampen mod Tydsk- 
land. Det er begavede, ærgjerrige, energiske og flittige 
Mænd, der mér eller mindre samvittighedsfuldt leve 
og kjæmpe for deres Ideer, en Kamp, nogle af dem 
alt i længere Tid har ført med Fare for Liv og 
Frihed. Efter det Bourbonske Dynastis Fordrivelse 
have de med en Energi og en Utrættelighed, der 
søger sin Lige, virket for at udbrede deres Ideer 
og for at styrke og forøge deres Partis 

Den Veltalenhed og Klarhed i Fremstillingen, 
der følger med en fuldstændigt klar og afgjort Me- 
ning, er vel skikket til at lægge Beslag paa Folks 
Opmærksomhed, især paa yngre Folks, hos hvem 
endnu ikke Anskuelserne om Forholdene ere størk- 
nede og blevne faste , men som endnu beherskes 

af en Higen efter noget Stort, efter Noget at 
kjæmpe for, hos hvem den svulmende, ubestemte 
Virkelyst endnu ikke har forvandlet sig til en be- 
stemt Virksomhed. Men det er langtfra alene af 
denne Klasse Mennesker, at de „menige^ Republi- 
kanere rekruteres. Enhver Idé, der i sig inde- 
holder Profetien om et Fremskridt i Kaar for hver 
Enkelt af den store Masse, er efter Egoismens 
evigt gyldige Lov sikker paa at faae et betydeligt 
Antal Tilhængere; men de færreste af disse gribe 
mere end Stikordet og fatte ikke den Idé, af hvis 
Realisation Fremskridtet skal afhænge. 

Et saadant Parti voxer hurtigt og bliver stærkt, 
næsten uimodstaaeligt, men kommer ogsaa til i sig 
at indeslutte en Spire, der let kan volde dets 
Undergang, Fajutismen^ Resultat af en ensidig Viden, 
omgiven af den sorteste Uvidenhed. Fanatismen 
er en uhyre Magt; den stormer frem som en ra- 
sende Elefant, trampende Alt ned, hvad der staaer 
iveien for den, men løber ofte for langt og falder 
i en Fælde. Medens Lederne selvfølgeligt paavirke 
de „Menige'', paavirke nemlig disses ensidige fana- 
tiske Skraal igjen Lederne paa en mindre heldig 
Maade, og bringe dem til at kjæmpe mere for 
selv at komme til at herske end egenligt for at 
see deres Ideer gjennemførte, eller til langt at over- 
skride det Maal, Ideen satte, og derved gjøre en 
Reaktion, en hél eller delvis Tilintetgj øreise af 
hele Bevægelsens Resultater nødvendig. 

Hvad det er, de spanske Republikanere kjæmpe 
for, er let nok at sige, da de selv have sørget for 
at præsentere det paa en litograferet Plakat, 
der forøvrigt, efter den noget ungdommelige Form 
at dømme, synes redigeret af et yngre Medlem af 
Partiet. Den bærer øverst et TitelbOlede, fore- 
stillende Spanien i Skikkelse af en letklædt „Mo- 
rena^ med republikansk Hue paa Hovedet, Stjerne- 
banner i Haanden og en Løve ved sin Side, hvi- 
lende under en straalende Sol foran Herkules' to 
Søller (med den gamle spanske Devise „plus ul- 
tra^). Paa den ene Side seer man i Baggrunden 
Havet med Dampere og Fiskerbaade, paa den anden 
Side Landet med et Lokomotiv og Fabriker; en 
Ballon svæver i Luften. Nedenunder findes De- 
visen: „Al Ret stemmer overéns," begrundet ved 
citerede Udsagn af Spartacus, Kristus og Robes- 
pierre; disse „Frihedsheltens respektive Atributer, 
en Stridskølle og en brudt Lænke, et Bæger og en 
Tornekrone, en Bunke Papir og en Laurbærkrands, 
findes anbragte for den kvindelige Figurs Fødder. 
Derpaa følge Lister over de Friheder og Heitigheder^ 
man vil have, samt en nærmere Motivering deraf. 
Af Friheder vil man have: Religionsfrihed, Trykke- 
frihed, Forsamlingsfrihed, Manifestationsfrihed, Aso- 
ciationsfrihed, Petitionsfrihed, Undervisningsfrihed, 
Frihed i Haandværker, Handel og Industri. Rettig- 
hederne ere: Rettighed til at kunne leve, til Hjelp 
(Fattigforsørgelse), til Forsvar, til Undervisning, 

til Arbeide, til Frugten af sit Arbeide, Familie- 
rettigheder og Rettigheder til at vælge alle Myn- 
digheder, sanktionere Love og paalægge Skatter. 
Endelig følger en Udvikling af den eventuelle Fø- 
derativrepubliks Forfatning; den skal bestaae af 
Kantoner ligesom Schweitz. 

Med Undtagelse af dette sidste skulde man 
synes, at samtlige de anførte Friheder og Rettig- 
heder meget godt kunde opnaaes under et kon- 
Btitutionelt Monarki. Den konstitutionelle Konge 
skal jo, ifølge sin Natur, aldrig træde stærkt frem 
i nogen Retning, men staae som det bestandigt 
faste, ubevægelige Element midt under Partiernes 
Kampe, uden at erklære sig hverken for det ene 
eller det andet. Ved et saadant konstant F^lement 
i Statsstyreisen forhindres, at Statsmaskineriet ry- 
stes i alle Fuger ved et Systemskifte, at et saa- 
dant koster blodige Revolutioner, at Embedsstanden 
vexler ved ethvert Minister- eller Præsidentskifte 
og som Følge deraf demoraliseres. Og en konsti- 
tutionel Konge har neppe lettere ved at usurpere 
Enevoldsmagten end en ærgjerrig Republikaner. 
Koi*t sagt, man skulde synes, at et virkeligt frit, 
demokratisk, konstitutionelt Monarki var et nok 
saa stærkt Bolværk for Friheden som den attraaede 
Republik*). 



*) Hermed være det dog ikke sagt, at der jo kunde 
være Leiligheder, hvor en Republik vilde være npd- 

Men slige Ræsonnementer falde ikke i de 
spanske Republikaneres Smag; tvertimod er Ordet 
ytRepublik^ nu netop Stikordet og det overdøver 
langt det oprindelige ^Prihed^. Istedenfor at vende 
sig mod det herskende Parti, mod Ministeriet, 
agiteres der med den yderste Energi, med den 
mest rasende Fanatisme, paa enhver tænkelig Maade 
netop fremfor Alt imod Kongedømmet og specielt 
mod den nye Konge, Amadeo. Det er næsten som 
om Agitationens Fanatisme netop i dette Punkt 
tydede paa, at den var sig Argumenternes Svaghed 
bevidst. Man søger at gjøre Alt, hvad der minder 
om Kongedømmet, forhadt, og skildrer samtlige 
Konger som Udskud af Menneskeheden: samme 
Fremgangsmaade, som Gambetta i sin Tid anvendte 
i Frankrig. £n ung Republikaner, Solis, giver en 
kort Fremstilling af samtlige Spaniens Monarker 
og skildrer dem alle som Skurke, Slyngler og 
Usselrygge. Og Emilio Gasielar holder i „el Ate- 
neo^ i Madrid en Række Foredrag, hvori han præ- 
senterer i en Buket Alt, hvad Ondt der kan siges 
om Frankrigs Konger (og somme Tider lidt mere 
end der med Skjel kan siges, f. Ex. naar han lader 
Louis VII dræbe sin Dronning, Ellinor), uden med 
en Stavelse at omtale det Gode, de have gjort. 



vendig; saaledes vil der neppe nogensinde opna^es 
en varig Forening af de tre skandinaviske Riger 
uden i Form af en Føderativ-Republik. 

Digitized by V^OOQ IC 



94 



Disse Foredrag trykkes strax og sælges derpaa i 
Bladform paa Gaderne i alle Spaniens større Byer. 

Naturligvis holder Opositionen sig ikke alene 
til det Almindelige; fornemmeligt er den rettet 
specielt mod Kong Amadeo, og søger ved alle 
Midier at gjøre ham latterlig. De ilnstrerede 
Vittighedsblade benytte af bedste Evne Hs. Maje- 
stæt som et rigt Stof. Karikaturtegnerne forsøge 
sig ogsaa paa egen Haand og udgive smaa Blade 
med Karikaturtegninger, hvori Kongen spiller Hoved- 
rollen, og som forklares ved en eller anden Bran- 
der eller Vittighed nedenunder. Kolorerede Billed- 
ark (i lignende Genre som de, der udgives af den 
Iversenske Boghandel i Kjøbenhavn), forestillende 
Kongen i alle Slags komiske Situationer, med eller 
uden Text, seer man næsten i enhver Boghandel* 
£n Republikaner har endogsaa fundet paa at under- 
kaste Kong Amadeos Portræt en frenologisk Under- 
søgelse og faaet ud, at han maa være et temmeligt 
middelmaadigt Individ. 

Republikanerne titulere naturligvis aldrig Ama- 
deo : Konge ; de kalde ham Don Amadeo (Herr A.) 
eller blot Amadeo , Hertugen af Aosta eller 
simpelthen: „Ham fra Aosta*'. Øgenavne har han 
faaet nok af: „Kong Macarroni", „Macarronini I", „de 
1 9 l's Udvalgte", „den italienske Soldat", „Asmodeo" 
osv. Selv Dronning Maria Victoria gaaer ikke fri; 
hiin betitles i Regelen: „Herr Amadeos Frue", „la 
Cisterna" eller „Dofta Cisterna". I et forøvrigt monar- 

kisk Blad har jeg seet den eiendommelige Titulatur: 
„PrindsesBe della Cisterna, Eoug Amadeos Hustru". 
Ved Leilighed falder der ogsaa lidt af til Victor 
Emanuel, „Kongen af Italien ved Frankrigs Naade". 
For at vise den Tone, hvori Opositionshladene 
tale, er det tilstrækkeligt at oversætte nogle Re- 
ferater af Dagsbegivenheder efter et Par Nummere 
af „La Igualdad", næst det farveløse Notitsblad 
„La Correspondencia de Espafia" det mest udbredte 
Blad og langtfra det mest fanatiske: „Frihedens 
Frivillige i Bilbao ere blevne afvæbnede, fordi de 
negtede at sværge Troskab til den nyligt Ankomne^ 
Der kan vore Læsere see, hvorledes den „liberale" 
Regjering berøver Borgerne Midlerne til at for- 
svare deres Frihed, uden at disse have begaaet 
anden Brøde end vægret sig ved at være Menedere.*' 
— „Den Diner, der gaves paa Slottet i Anledning 
af Don Amadeos Ankomst til Madrid, bestod af 
500 Kuverter. 500 Kuverter! Hvormange Skatte- 
ydere var der ikke, som paa denne samme Dag 
ikke havde Brød at give deres Børn, fordi de 
skulde betale Skatten ! " — „Fem og Halvtredsinds- 
tyve i Tallet ere de Soldater, som ere blevne ind- 
lagte paa Militærhospitalet som Følge af Revuen 
i Søndage. Hvad gjør det? Don Amadeo morer 
sig." — „Lad os være flotte! Don Amadeo har 
tegnet sig for 25,000 Pesetas til de Nødlidende i 
La Rioja, Navarra og Aragon, der have lidt ved 
Ebros Oversvømmelser. 25,000 Pesetas gjelder 

for de 191b Konge akkurat saameget som én Dags 
Indtægt, men for at afhjelpe en ofPenlig Ulykke 
er det ikke desto mindre en stor Anstrengelse i 
Retning af Gavmildhed. Vi have hørt, at nogle Em- 
bedsmænd have isinde at tegne sig for igorten Dages 
Indtægt, og om en aragonesisk Gentleman siges der 
endogsaa, at han har tegnet sig for 200,000 Re- 
aler*). Rent ud sagt, til Flotheder af den Art 
behøvede man ikke sin Gage udbetalt forud. ^ — 
Dette sidste Stykke er især karakteristisk. 

Med saadanne Notitser fyldes gjeme mindst 
en Side i hvert Nummer. Efter dette kan man 
dømme om Tonen i de ledende Artikler , der 
ikke give de franske Republikaneres Artikler mod 
Napoleon III. i „Reveil", „Rappel", „Marseillaise" 
eller „Lanterne" noget efter. Kong Amadeo kan 
overhovedet Intet foretage sig, uden at de repu- 
blikanske Blade ere paafærde med ondskabsfulde 
Bemærkninger eller Vittigheder; han kan ikke in- 
vitere et Menneske til sit Bord, uden at de strax 
møder med Bemærkninger om de mange, der sulte, 
eller med Bemærkninger som: „Der har nyligt 
været stor Diner paa Slottet, hvori deltog for- 
skjellige Ex-Deputerede, Monarkister, forstaaer sig. 
Don Amadeo har forstaaet sit Folk, han har op- 
fattet dets kulinariske Instinkter og søger at vinde 
Sympati ved at sikkre sig Maverne. Det er en 



*) En Peseta = 4 Healer. 

stor Tanke, og det viser, at Don Amadeo har 
grundig Ejendskab til , hvad Situationen fordrer 
08V." Ved hver eneste Dag at udsende Ladninger 
af denne Art er det næsten lykkedes disse Folk 
at gjøre Kongen til en Slags komisk Figur, en Op- 
fattelse , hvoraf selv Udenforstaaende smittes , og 
der kommer uvilkaarligt en vis ironisk Betoning 
i det Spørgsmaal, der gjøres Enhver, som kommer 
fra Madrid: „^Ha visto Usted å Amadeo?" (Har 
De seet A.?). 

I Spanien, Lopes, Calderons, Tirsos, Alarcons 
og saa mange andre store Dramatikeres Fædreland, 
har Teatret altid spillet en stor Kolle i Nationens 
Liv; og specielt i det nittende Aarhundredes uro- 
lige Tider har Folkestemningen jevnligt søgt at 
give sig et Udtryk fra Scenen. Ved denne Leilig- 
hed har da ogsaa Teatret spillet sin Rolle, idet 
et i aristofanisk Stil, om end just ikke med ari- 
stofanisk Geni skrevet Stykke hele November Maaned 
igjennem opførtes paa Teatro Calderon i Madrid. 
Stykket hedder „Macarronini I" og i samme ind- 
føres Kong Amadeo som Macarronini, Prim som 
„Don Juan", Serrano som „DonPaco" (alias Fran- 
cisco); Republikanerne personificeres som „Doiia 
Prudencia de Espana". Stykket begynder med 
nogen Uenighed mellem Don Juan og* Don Paco, 
der ender med, at den sidste slaaer sig til Taals 
og lader den første gjøre, hvad han vil. Siden 
kommer Macarronini, taler en Blanding af Spansk 

7 

og Italiensk, gererer sig som Klovn og dandser 
iilsidst Kankan i Forening med Don Paco og Don 
Juan. Nu kommer Dona Prudencia, gjør Nar ad 
dem alle tre, viser i en svulstig Replik Macarronini 
Døren (som han skyndsomst søger), erklærer, at 
hun ikke længere vil være de Andres Slave osv. 
Efter 23 Forestillinger blev det forbudt af Politiet 
„med Kniv og Revolver i Haand^, som Forfatteren 
med dydig Harme bemærker paa Titelbladet. 

Alle disse Agitationer ere nærmest beregnede 
paa den store Masse , men det mangler ikke paa 
Propaganda blandt de mere Tænkende. Det er da 
fomemmeligt to Mænd, der virke utrætteligt paa 
denne Maade, Emilio Castelar og Roi^de Barcfa, 
den Sidste fomemmeligt ved Smaaskrifber , den 
Første især ved Taler og Proklamationer. Begge 
have skrevet Flyveskrifter til Forsvar for den øn- 
skede Føderativrepublik, begge have skrevet imod den 
katolske Kirke og virket ikke alene ved Smaaskrifter, 
men ogsaaved større videnskabelige Værker ; begge 
have endeligt udtalt sig mod Kong Amadeo, Bårcia 
mere svulstigt og fanatisk, Castelar — idetmindste 
tidligere — mere roligt og overlegent. Bårcia er 
en ypperlig Dialektiker, en sand spansk Rasmus 
Nielsen, men savner Dybde ; han er Forfatter af en 
saa enorm Masse Smaaskrifter og Flyveblade, at han 
\ Sandhed kan være berettiget til den Titel, en 
beundrende Biograf giver ham: „e/ eminente propa- 
gador^» Castelar staaer betydeligt høiere, er mere 

klar og simpel, mere reel og derfor langt mere 
kortfattet, hvilket i Forening med hans glimrende 
Teltalenhed har gjort ham til Republikanernes egen- 
lige Bannerfører. Foruden disse tæller Partiet 
endnu en Række Talere og en Række Pjecefor- 
fattere, der benytte enhversomhelst Leilighed til 
at sige et Ord til Fordel for Republiken eller imod 
Kongedømmet. 

En vis Rolle spiller ogsaa de mange Over- 
sættelser af de franske Revolutioners Forfattere. 
Voltaires Værker findes i flere Bpanske Udgaver, 
Rousseaus ligeledes. „Le contrat social" spredes 
ud i Tusindvis som Flyveskrift. Endvidere seer man 
stadigt Værker af Proudhon, Jules Simon, Rénan 
og andre af det nyere Frankrigs Forfattere. Over- 
hovedet er Tilstanden hernede i Spanien saaledes, 
som jeg forestiller mig Tilstanden i Frankrig har 
været før en Revolution. 

I Anledning af de forestaaende Valg til Cortes 
have det republikanske Partis Ledere udstedt en 
udførlig Instrux om, hvorledes ethvert enkelt Med- 
lem af Partiet har at forholde sig ved Valget, 
og endvidere tvende Manifester, begge hovedsage- 
ligt forfattede af Emilio Castelar og væsenligt af samme 
Indhold. Et Uddrag af det kortere af disse vil tilstræk- 
keligt vise den Tankegang, der gaaer igjennem dem: 

„De nuværende Valg ere meget vigtigere end 
de i 1869. Efter et Votum af 191 Deputerede 
har Cortes kaldt et fremmed Dynasti til Spaniens 

7* 

Trone, Hvis Opositionen nu seirer, kan den nye 
Konge ikke andet end betragte Cortes' Dekret 
som annuleret ved et Plebiscit. Han maa da enten 
abdicere eller inden kort Tid være nødt til at 
optage en Kamp med Folket, hvis Udgang i et- 
hvert Fald maa blive til. Skjændsel for ham. At 
lade være at stemme vilde i Sandhed være Van- 
vid. At gribe til Vaaben er ikke altid muligt eller 
rigtigt; man maa forstaae at kjæmpe og forstaae 
at vente, hvert til rette Tid. Ved dagligt og uop- 
hørligt at kjæmpe i Pressen og fra Talerstolen, 
ved ideligt at forurolige Modstanderne, ved bestan- 
digt at hævde sine Ideer og Interesser virkes langt 
mere end ved at bruge Vaaben. Ordet er til- 
strækkeligt. Den Harme, det kan opvække, vil 
opflamme Folkets Mod og væbne dets Arm. Fø- 
derativ-Republikens Time vil komme, derom er 
ingen Tvivl. Monarkiet er svagt; det mangler de 
Traditioner, der før var dets Glorie, og den Tro hos 
Folket, der før var dets Liv. Det er baseret paa en 
Overenskomst, det arbeider med modstridende Par- 
tier og ikke med den spanske Nation, det bærer 
i sig Spiren til Sygdom og Død. Lad os altsaa 
ile til Urnerne! Lad os stole paa vor egen Styrke 
og vor Sags Retfærdighed, og ikke ved barnagtig 
Utaalmodighed kompromittere Partiets Interesser^ 
dei tillige ere Menneskehedens og Fædrelandets! 
Lad os alle arbeide for at seire ved Valgene! 
Men hvad enten vi seire eller beseires, ville vi 

sikkert engang triumfere, hvis vi ikke forspilde 
vor Sag ved Feighed eller Fremfusenhed."*}. 



VI 

Af Historien kan man lære. hvor umuligt det 
er med Magt at kue en Oposition af den Natur. 
Per er kun én Maade, hvorpaa den kan modar- 
beides, nemlig ved at Regjeringen med den yderste 
Energi og Virksomhed selv udfører alle de For- 



*) Resultatet af Valgene blev ikke saaledes , som Re- 
publikanerne havde ventet det. I Haab om at kunne 
overstemme det regjerende Parti, sluttede de en in- 
tim Aliance med Carlisterne, yderste Venstre med 
yderste Høire. Resultatet blev det samme, som det 
altid bliver af den Art „Mesalliancer". Det „for- 
nemmere" Høire forstod ved sin større „savoir vivre" 
fortræffeligt at benytte den Hjelp, dets Alierede i 
Frygt for at „støde" altfor rigeligt bød, medens den 
Asistance, det til Gjengjeld ydede, var aldeles ilu- 
sorisk eller ligefrem negativ. Saaledes gik det til, 
at Carlisterne endog fik flere Repræsentanter i CoTr 
tes end Republikanerne. At beholde Kontenancen 
under Skuffelser er ikke let; som oftest bliver man 
heftig og skader derved kun sin Sag end mere. 
Dette synes ogåaa at have været Tilfældet med 
Emilio Castelar, der i Cortes aabnede Oposi- 
tionen mod Kong Amadeo i en Tone, der var alt 
andet end rolig og overlegen. 

(Senere Anmærkning) 

bedringer og Reformer, som Opositionen med gyl- 
dige Grunde fordrer. Naar Opositionen berøves 
sin Opositionsbasifi , bliver den latterlig og taber 
sin Kraft. 

Men dette gjør Spaniens Regjering ikke. 
Kong Amadeo har aldeles kastet sig i Armene 
paa det herskende, konservative Parti; og hverken 
han eller hans Omgivelser synes at være Situa- 
tionen Yoxen. De ere uvirksomme, og naar de en 
enkelt Gang handle, gjøre de Dumheder og irritere 
Opositionen ved Nepotisme eller andre Narrestreger, 
som naar Kongen begynder sin Regjering med at for- 
lange sin Civiliste udbetalt forud, naar han ved et 
„kongeligt Dekret" omdøber Fregatten „Sagunto" til 
„El rey Amadeo I", eller naar han udtaler det Ønske, 
at maatte skjænke Serrano et af Statens Paladser 
til Arv og Eie, noget, som denne „uegennyttige" 
Statens Tjener ikke har nedlagt den mindste Ind- 
sigelse imod, og hvortil man formoder, Impulsen 
er kommen fra ham selv. 

Maaske vil det vare kortere, maaské længere ^), 
inden Bevægelsen kommer til Udbrud, men at dette 
vil skee før eller senere, synes uundgaaeligt. — Sidst 
i forrige Maaned skulde Tropperne aflægge Tro- 



*) De Begivenheder, der siden ere foregaaede i Frank- 
rig, kunne maaské bidrage til at opsætte Krisen, 
men de alene kunne ikke forebygge den. 

(Senere Anmærkning) 

skabséd til Kong Amadeo; et Regiment Ulaner, 2 
Batterier Artilleri, 2 Brigader Infanteri, Carabi- 
neros og La Guardia civil, vel Halvdelen af Se- 
villas Garnison, passerede forbi mit Vindue. Jeg 
saae dem drage ud for fuld Musik, og jeg saae 
dem komme tilbage, tildels i Taushed og i mindre 
smuk Orden, men kiggende op til Vinduerne, som 
søgte de Et eller Andet. Længere hen paa Dagen 
løb det fra Mund til Mund: „No juraron, no ju- 
raron** : saagodtsom hele Sevillas Garnison havde 
neglet at sværge Kongen Troskab. Tropperne 
bleve ikke afvæbnede-, kun forlangte Regjeringen 
(nogle Uger efter) Troskabsed af Officererne ; nogle 
af disse, der negtede at sværge, bleve belagte 
med Arrest. Republikanerne ere selvfølgeligt glade 
ved Sligt; og i Madrid piber man ad Kongen« 
De fleste Tropper i det øvrige Land have rigtig- 
nok aflagt Eden, men de republikanske Blade 
trøste sig med, at under Religionens nuværende 
Forfald har en saadan Ed ikke stort at betyde. 

Dér mangler ikke paa Symptomer til, at Spa- 
nierne til 'den første Revolution, hvorved de for- 
drev Dronning Isabel, snart ville føie en ny, hvor- 
ved de fordrive Kong Amadeo. Pcui en Maade 
er det herskende Parti det talrigste; det støttes 
nemlig for største Delen af Landbefolkningen, 
hvoraf en stor Dél mere af Vane end af Over- 
bevisning følger dets Fane, og tæller overhovedet 
mange lunkne Tilhængere, der med en vis Ro 

ville modtage Republiken, om den skulde seire. 
Skeer dette , kunde det let hænde , at det Parti, 
der nu er det talrigste, paa én Gang kunde see 
flig reduceret til et lille Parti, ikke større end 
Carlisternes eller Alfonsinernes, ganske som det i 
Frankrig er gaaet med B o nap artisterne , der dog 
havde glimrende Traditioner at støtte sig til, hvad 
Amadeisterne ikke har. 

Det republikanske Parti tæller lutter ivrige, 
kun faa lunkne Tilhængere, men Antallet saavel 
af de ivrige som af de lunkne forøges Dag for 
Dag, dels ved Regjeringens Uvirksomhed, dels ved 
Kepublikanernes Virksomhed. Naar man bestan- 
digt hører det ubøielige „Ceterum censeo, Gartha- 
ginem esse delendam'', og ikke specielt med sin 
Formue, borgerlige Stilling eller Sligt er inter- 
esseret i, at „Carthago ikke ødelægges*', drives 
man lidt efter lidt til at vænne sig til denne 
Tanke, især naar den aldrig bliver modsagt paa 
en slaaende Maade. Ikke at tale om, at de poli- 
tiske Kandestøbere, der ialtfald repræsentere et 
betydeligt Antal Stemmer, naturligvis holde sig til 
det Parti, der giver dem Stof til Samtale ved vit- 
tige Artikler, bidende Angreb osv. ; de hænge 
fast ved det paa samme Maade som Hunden ved 
den, der giver den Mad. Hele den egenlige 
Borgerstand er republikansk, og derfor dominere 
Republikanerne mér eller mindre i alle Landeta 
fitørre Byer» 

^En Republik kan ikke trives blandt Sydeuropas 
varmblodige Folk," bører man jevnligt; den romerske 
Republik beviser det modsatte. Men en Republik 
kan ikke trives blandt et uvidende Folk; og den 
store Masse er ligesaa uvidende her i Spanien 
som i Frankrig. Derfor vil sikkert indtil videre 
Republiken være af ligesaa ringe Varighed ber 
som der. De Fleste have Intet lært og kunne 
derfor ingen selvstændig Mening have om Situa- 
tionen; Enhver, der fra Talerstolen tilstrækkeligt 
ofte og med behørig Patos udslynger et: „Du 
herlige, ædle Folk, som engang beherskede Verden, 
Dig vil Regjeringeri slutte i Trældommens for- 
smædelige Baand osv.", vil med temmeligt stor 
Lethed kunne faae den letbevægelige Befolkning i 
Byerne med sig, og saaledes vil der være stadigt 
Stof til Anarki. De Ledende blandt de spanske 
Republikanere vide meget godt, at Oplysning er 
en nødvendig Basis for en varig Republik, men 
de fleste af dem trøste sig med sangvinske For- 
haabninger om, at naar Republiken først er kom- 
men til Roret, vil Oplysningen ogsaa nok komme 
i en Fart. Skulde de indskrænke sig til, nu kun 
at virke for Oplysningen, saa blev det jo først 
for Efterkommerne og ikke for sig selv, de kom 
til at virke, saa vilde de neppe selv komme til 
Magten; og det „at komme til Magten" er dog 
for Manges Vedkommende det, der ligger bag- 
ved alle de skjønne Fraser om Frihed og Lighed. 

De politiske Tilstande i Spanien yde just 
ikke noget lysteligt Skue, og man fristes næsten 
til at udbryde: Men der er jo ikke noget Parti, 
ikke nogen Mand, der synes istand til atter at 
hæve Spanien til den Plads, det efter sin' Stør- 
relse og Folkemængde burde indtage i Europa? 

Og dog gaaer der gjennem alt dette forvir- 
rede Køre én stærk Hovedstrømning, en Slags 
Frihedskamp; den Tyran, hvis Aag del spanske Folk 
afkaster^ er den katolske Kirke^ fra hvilken de selv sige 
(og det med Rette), at hele Landets Forfald skriver 
sig. Det er ingen rén Tilfældighed, at Befolkningen 
i Byerne, samtidigt med at man forjog Dronningen, 
ødelagde 57 Kirker, en Mængde Klostre og gjord« 
en Ende paa Munkevæsenet. Og det var • heller 
ikke tilfældigt, at de fornemste Resultater af denne 
Revolution, Undervisningens Emancipation fra Geist- 
ligheden og fri Religionsøvelse for spanske Bor- 
gere, vare Rettigheder, fravristede Kieresiet. Men 
«ndnu er den katolske Kirke Statskirke. 

Kampene mellem det af gotiske, romerske og 
keltiske Elementer dannede spanske Folk og Mau- 
rerne var i Begyndelsen kun den Undertryktes 
Modstand mod Undertrykkeren, Som en Slags 
Fane tjente de forskjellige Religiojier, ikke som 
andet; Religionsforskj^llen forhindrede ikke de 
kristne Riddere, selv ikke Cid, fra at tage Tjeneste 
hos de mauriske Konger, og det var i Forening 
med Maurerkongen af Zaragoza, at Bernardo del 
Carpio slog Roland ved Roncesvalles. Senere, da 
det kastilianske Rige var blevet større og mæg- 
tigere, blev Religionen stadigt benyttet som et 
altid rede Paaskud til nye Erobringer, naar Lei- 
lighed tilbød sig, og til fuldstændig Undertrykkelse 
af det mauriske Element; for at give dette Paa- 
skud Vægt, blev der efterhaanden gjort Alt, for 
at forherlige denne Religion og slaae dens Stor- 
hed og Eneberettigelse fast i Folkets Opfattelse. 
Resultatet heraf blev, at da Maurerne vare besei- 
rede, var Folket saa religiøst fanatiseret, at det 

absolut maatte vedblive at slaaes for Religionen ; og 
saa gav det sig til at lede efter passende Fjender 
i sin egen Midte, som det under Religionens Au- 
spicier gik løs paa med Inkvisition og Autodaféer. 
Det har behøvet flere Aarhundreder til at udsove 
denne religiøse Rus og lider endnu lidt af Efter- 
veerne. \ 

I alle disse Aarhundreder, siden Felipe den 
Andens Tider, har den katolske Religion været det 
spanske Folks absolute Hersker. Dog maa man ind- 
rømme, at det ikke er alene ved Magt og Vold, 
den har hersket; der er meget i Katolicismen, der 
kan drage £n til sig, og dens Gudstjeneste maa 
i mange Punkter, selv for den Udenforstaaende, 
synes saa smuk som nogen ,anden Religions. Det 
er umuligt at træde ind i de høie, herlige gotiske 
Katedraler, om hvis Skjønhed den, der ikke har 
sat sin Fod udenfor Danmark, intet Begreb kan 
gjøre sig, uden at føle sig løftet og høitideligt 
stemt. De staae aabne hver Dag ; den , der føler 
Trang til at bede, kan til enhver Tid være ene 
med sin Bøn, midt i disse opløftende Omgivelser, 
i et af de mange smaa Kapeller langs Sidevæggene ; 
og den dæmpede Belysning gjør, at man ikke vil 
føle sig forstyrret. Det er ogsaa smukt, at den 
katolske Kirke sørger for at lette sine Medlemmer 
for den Byrde, en Tanke, man ikke vil udtale for 
sin Omgangskreds, lægger paa Ens Sind; men — 
som saameget andet — er ogsaa Skrifbemaalet 

sunken ned til at blive en Karikatur af, hvad det 
oprindeligt skulde være*). 

Et enevældigt Herredømme kan imidlertid sj el- 
dent undgaae, før eller senere at blive despotisk, 
tyrannisk; og det var Katolicismens Enevælde 
ogsaa. Geistligheden havde usurperet hele Under- 
visningen, og den lærte ikke Folk andet, end 
hvad der kunde forherlige Katolicismen og vise, 
at den Storhed, hvis Glorie det spanske Folk 
endnu stadigt følte sig indhyllet i, udelukkende 
skyldtes den mægtige Religion. Den taalte ikke, 
at nogen spansk Borger gav sig af med at tænke 
selvstændigt eller i ethvert Fald udtalte en selv- 
stændig Tanke; de skulde alle være Katoliker. 
Og den tillod ikke, at nogen Bog, der i fjerneste 
Maade var i Uoverensstemmelse med Katolicismen, 
kom ind over Grændsen**) eller saae Lyset i selve 



*) Istedenfor den smukke Tanke, at lade Menighedens 
Medlemmer skrifte i Kirken for en af dennes Tje- 
nere, hvis Person ikke kom Sagen ved og ikke en- 
gang saae s af de Skriftende, er Skriftemaalet blevet 
en Hjerteudgydelse for bestemte Personer, der ved 
saaledes at komme i Besiddelse af Folks Vita se- 
creta kunne komme til at udøve en despotisk Ind- 
flydelse paa dem, deres Familieliv og derigjennem 
paa hele Staten. 

**) I dette Mørke kan der dog være lysende Punkter, 
og her som allevegne spiller Personligheden en 
stor Rolle. I Inkvisitionens sidste lider overdrog 
denne Institution en tydsk Protestant, Bøhl de Faber, 
at afgive Skjøn om, hvilke tydske Bøger der maatte 

Digitized by V^OOQ IC 



112 



Landet. Endnu i 1858 blev Roque Bårcias ansee- 
lige Værk: „El progreso y el cristianismo" („Frem- 
skridtet og Kristendommen") off enligt brændt af Dron- 
ning Isabels Regjering, forsaayidt den kunde faae 
fat paa Exemplarerne. 

Som et Exempel instar omnium paa, hvilke 
Fordringer man endnu i det nittende A århundrede 
har stillet til de ulykkelige Spanieres Evne til at 
troe, vil jeg kun anføre følgende: I et Værelse, 
jeg beboede i Cadiz, fandt jeg en af Væggene de- 
koreret med et anseeligt Dameportræt, i sydeuro- 
pæisk Dragt, litograferet i Malaga, jeg antager, 
for en halv Snes Aar siden^ Ovenover Billedet 
stod: „Sandfærdigt Billede af den allerhelligste 
Jomfru Maria, tegnet efter det, som Evangelisten 
San Lucas malede og præsenterede denne Dame i 
egen Person, da hun befandt sig i Jerusalem; og 
da hun saae det, sagde hun: Jeg lægger al min 
Ynde i dette Billede." Nedenunder fandtes et ud- 



være skadelige for den katolske Religion, i Tillid 
til hans hæderlige Karakter. Bøhl de Faber ved- 
blev at være Protestant, saa længe han forblev i 
Spanien, men da han paa sine gamle Dage havde 
trukket sig tilbage til sit Gods i det protestantiske 
Nordtydskland, gik han over til den katolske Reli- 
gion, maaské nærmest paa Grund af dens ridderlige 
Færd imod ham. Han har forf»vrigt store Fortjenester 
af Spaniens Literatiir, og hans Datter Cecilia er den 
over hele Verden bekj endte spanske Novelleforfatter- 
inde, der skriver under Mærket Feman Caballero, 

førligt Signalement af Jomfru Maria, som jeg med- 
deler i sin Helhed, da mine Landsmænd rimeligvis 
i dette interessante Punkt ere temmeligt uvidende : 
„Den allerhelligste Jomfru Maria var af Middel- 
størrelse, og skjønt hendes Teint var brun, var 
hun dog et Mønster paa Ynde og Kvindelighed. 
Hendes Pande var bred, Øienbrynene sorte og fint 
tegnede, Næsen og Munden dannede et beundrings- 
værdigt Ensemble. Formen af hendes Rosenlæber 
var fuldkommen, og deres samtlige Yndigheder 
kronedes af nogle krusede Haar*) af guldgul Farve. 
Hendes Hænder vare bløde og fine, hendes Hold- 
ning fiild af Adel og Majestæt, hendes Gang og 
Blik blufærdig og ydmyg; hendes klangfulde og 
behagelige Stemme frembragte Ord, der bare Vid- 
nesbyrd om den mest eminente Klogskab. Huld- 
salig, fuld af Liv og Beskedenhed, vakte hun hos 
Alle Beundring for sin sjælelige Renhed. Hun var 
meget omgængelig og modtog med den yderste 
Venlighed alle dem, der ønskede at tale med hende 
eller høre paa hende; hun drog Hjerterne til sig 
alene ved at indgyde dem salige Tanker. I hendes 
Nærværelse tæmmedes de glødende Lidenskaber i 
Sjælen og gave Plads for den Ro, der er saa nød- 



Til Forstaaelse af dette vil jeg blot anføre, at jeg 
har seet mange, saavel ældre som yngre Kvinder i 
Spanien med et Overskjæg, der tog sig betydeligt 
anseeligere ud end mit eget. 

8 

vendig for lidt efter lidt at tilkjæmpe sig Dyd og 
Kjærlighed til Gud." 



II 



Katolicismens Væsen er TVo, uforbeholden Tro; 
og det maa ogsaa være ligesaa lykkeligt for den 
Enkelte at kunne troe saameget, som det er 
ulykkeligt for hele Staten, naar dens Undersaatter 
alle skulle gjøre det. Troen er en let Tilfreds- 
stillelse af Trangen til en Støtte; til Viden naaer 
man kun gjennem Anstrengelser og Skuffelser og 
finder ingen anden Støtte end Bevidstheden om 
sin egen aandelige Overlegenhed. Troen kan til- 
fredsstille Trangen til at see op til noget Fuld- 
komment; den indeslutter, saaat sige, Fuldkommen- 
heden i sig, medens Hovedhjørnestenen for den 
menneskelige Viden er Bevidstheden om sin egen 
Ufuldkommenhed. Derfor kan man hvile i Troen; 
i Videnskaben er der en rastløs Stræben fremad 
og bestandigt fremad. Og den, der troer og hviler 
i fuldstændig Forvisning om sin Tros Fuldkommen- 
hed, føler sig naturligvis ikke drevet til at søge 
videre frem efter noget' Bedre*). 



*) Derfor kan ingen Videnskab trives under den ab- 
Bolute Katolicismes Banner, undtagen den annali- 
stiske Historieskrivning, der kan regjeres fra Katoli- 

Men for at Troen overhovedet skal være mu- 
lig, maa den ikke i altfor høi Grad stride mod 
Sandsynligheden og mod den Virkelighed, Viden- 
skabens Resultater og deres Indvirkning paa det 
sociale Liv efterhaanden har skabt. Istedenfor at 
følge med Virkeligheden, har imidlertid den ka- 
tolske Eirke under sin Udvikling bestandigt fjernet 
sig mere og mere fra denne*), gjort sit Bedste 
for at kue Videnskaben og med den ethvert Frem- 
skridt i Landet; og den gjør Forsøg paa at ved- 
bHve dermed, selv efterat den gjentagne Gange 
har maattet give de nyere Ideer Terræn efter en 
forgjæves Kamp. 

Mod Napoleon kjæmpede Spanierne for at be- 
vare den gamle Tingenes Orden i deres Land, 



cismens Standpunkt og i dens Aand. Dertil har 
da ogsaa Spaniens videnskabelige Literatur siden 
Felipe II og indtil ind i vort Aarhundrede ind- 
skrænket sig, men indeholder forøvrigt i denne Ret- 
ning fortræffelige Arbeider. 

Tilsidst har den dannet en hél himmelsk Verden, 
befolket af Helgene, hvorfra det nulevende Menneske 
maatte føle sig som udelukket, maatte gaae og sukke 
efter. Ganske samme Situation som Don Quijotes. Ro- 
mantik og Katolicisme er i Virkeligheden ogsaa kun 
to forskjellige Sider af det Samme ; og heri ligger 
Grunden til, at Katolicismens Poesi som oftest bliver 
romantisk, og at de romantiske Digtere ofte blive 
Katoliker eller ialtfald nære særlig Forkjærlighed 
for de katolske Tider og Lande. 

8* 

men neppe tyve Aar senere maatte Tilhængerne 
af det gode Gamle, af Katolicismens Herredømme, 
Carlisterne, bukke under for de mere liberale Cri- 
stinos, Spaniens Orleanister« Alle den katolske 
Geistligheds ivrige Bestræbelser bavde dog ikke 
kunnet stænge den nyere Tids Ideer om Frihed 
ude. I sine Stykker tordner Breton de los Herre- 
ros mod „Don Carlos y la cogulla" (Don Carlos 
og Munkekutterne); og samtidigt anfører Mariano 
José de Larra, hvis hele Forfattervirksomhed falder 
i Trediverne, ved Beskrivelsen af sin Tids unge 
„velopdragne" Mennesker, at det herte med til at 
være y^vdopdragen^ , ikke at troe paa Gud, Et andet 
Sted siger han ved Omtalen af en eller anden In- 
stitution: ^Herunder ligger Spaniens Tro begraven." 
Der var stærk Oposition mod Katolicismen blandt 
Cristinerne alt dengang, men det var dog vist 
nærmest mod Geistlighedens altfor store Indflydelse 
paa de andre Stænders private Liv. Cristinerne 
seirede, men gave sig til at hvile paa deres Laur- 
bær eller kjæmpe indbyrdes om Embeder og Ind- 
flydelse; de savnede dygtige Statsmænd og nøiedes 
med nogle halve Forholdsregler. Endél Klostre 
bleve ophævede, og deres Bygninger dels sløifede*), 
dels benyttede til Kaserner eller Fabriker; Geist- 



*) Saaledes var den smukke Plaza nueva, hvorpaa jeg 
boede i Sevilla, opstaaet ved Sløifning af et stort 
Franciskanerkloster. 

lighedens Magt søgte man at indskrænke lidt, 
solgte nogle Kirkegodser osv., men forøvrigt blev 
Alt, som det var: den katolske Religion vedblev 
at være den eneste taalte , og kunde som saadan 
lidt efter lidt, især da Modstanderne ikke vare 
paa deres Post, gjenvinde sin gamle Indflydelse. 
De Meninger, der i Trediverne vare blevne be- 
seirede, vare i Tredserne atter herskende i Landet, 
og den Dronning, de Liberale bavde sat paa Tro- 
nen, var bleven om muligt endnu mere bigot og 
katolsk, end selve Don Carlos maaské nogensinde 
havde tænkt paa at blive. 

Revolutionen i 1868 var derfor for det spanske 
-Folks Vedkommende fornemmeligt en Revolution 
mod Kirken, og ikke nogen Revolution til Fordel 
for Prim eller hans Ideer (om han forresten har 
havt andre end den, selv at komme til Magten). 
Den bigotte Isabel blev fordreven, enhver Religion 
fik Lov til at udtale sig frit, alle Munke- og Nonne- 
ordener ophævedes i Spanien, en stor Del af Folket, 
især af de Dannede, viste sig at være Fritænkere, og 
Bybefolkningen ødelagde rundt om i Landet Kirker 
og Klostre efter en større Maalestok, samtidigt 
med at den opkaldte Gader og Pladser efter Men- 
dizabal og Argiielles, de Ministre, der i sin Tid 
havde ladet Kirkegodserne sælge. I Sevilla staae 
endnu midt i Byen Ruinerne af Kirken San Miguel 
og Klosteret de las Duefias som talende Monu- 
menter om Spaniens Septemberrevolution. Udenfor 

Byen ligge de prægtige Klostre San Geronimo og 
Santi Ponce, hvis Bygninger minde om vort Kron- 
borg, men ere endnu større, allerede i Ruiner. 
Hele Fløie ere ikke mere under Tag, og af San Ge- 
ronimos Kirke staaer endnu kun den ene Side*). 
Jeg gik en Dag derind for at see den nærmere; 
ved Foden af de høie Marmorsøiler tumlede sig 
en Flok sorte Svin. 

Der gives ingen Munke, ingen Nonner mere i 
Spanien; kun nogle faa,, barmhjertige Søstre møder 
man endnu. De gamle katolske Kirkeskikke iagttages 
mindre og mindre; vel møder man endnu af og 
til de latterlige Ligprocessioner med røde, sorte 
og hvide Funktionærer, med harmonisk Vræl af. 
Drenge og Masser af store og smaa Voxlys, men 
kun sjeldent blotter en Spanier sit Hoved, naar 
et saadant Tog eller en Monstrans passerer. Under- 
visningen er givet fri, og Geistligheden maa nøles 
med den Trøst, paa Skilte at fremhæve sine, under 



„Ich verstehe nicht diese Menschen; sie verderben 
ja Alles!" sagde en excentrisk tydsk Katolik, som jeg 
traf i Sevilla. Og selv en Ikke-Katolik maa det 
virkeligt gjøre ondt at tænke p^a, h vormange gamle 
interessante Bygninger der ville forsvinde med Ka- 
tolicismen. Klosteret i Santi Ponce gjemmer i sin 
Kirke historiske Minder, blandt Andet Guzman el 
Buenos Grav; ikke destomindre ere selv de malede 
Kirkevinduer ituslaaede. Edderkopperne have efter 
Evne bødet paa Hullerne med deres Spindelvæv. 

en eller anden Helgens specielle Beskyttelse staa- 
ende Opdragelsesanstalter som særligt kristelige. 
„Undervisningsfriheden har nu brudt de Lænker, 
der hemmede Tankens frie Sving, har befriet den 
Studerende fra Rutinens Tøiler, fra den tvungne 
Tro, fra det aandelige Tyranni, fra den Nivelle- 
ringsmetode , der satte Geniet lige med den jev- 
neste Menneskeforstand, lod Alt* gaae i samme 
Trit, i samme bestemte Tider , og maalte Studiet 
efter Timer og ikke efter dets Resultater." *) 

I Spanien føres nu den samme Kamp mellem 
Tro og Viden, som alt i længere Tid har været staa- 
ende i det øvrige Europa; de to Modsætninger 
staae her saa skarpt overfor hinanden som noget- 
steds. I de spanske Boghandleres Vinduer ågurere 
allevegne Oversættelser af de nyere franske Fri-r 
tænkeres Værker. Af Rénans „Vie de Jesus", „Les 
apotres" og „Saint Paul" findes allerede entre-fire 
spanske Oversættelser i forskjelligt Format, i for- 
skjellig Udstyrelse og til forskjellig Pris; „La vida 
de Jesus" har man endogsaa givet Plads i en Sam- 
ling billige Udgaver for Folket, et lignende Fore- 
tagende som det hos os paa Gads Forlag udkom- 
mende „Folkelæsning". I Barcelona er der et 
„Fritænkerselskab", der virker af bedste Evne. 



*) Ruiz Zorillas Ord i Indledningen til det før omtalte 
Cirkulære. Var denne Minister blot i Besiddelse af 
lidt mere Energi! 

Adskillige anseelige kritiske Værker imod Katoli- 
cismen have allerede seet Lyset, deriblandt et af 
den bekjendte Politiker Emilio Castelar'^): „Lob 
siete sigloB del Cristianismo". Boque Bårcia kam 
nu ustraffet gjennemhegle og latterliggjøre Bispen 
af Osma, som havde udslynget et Anatema imod 
ham; forøvrigt er Bårcia i religiøs Henseende 
temmeligt moderat og gaaer ikke meget ud over 
Protestantismens Standpunkt**). Spanierne selv 
have overhovedet allerede produceret en temmeligt 
rig Literatur paa dette Omraade, navnligt i Form 
af en stor Mængde Flyve skrifter, der næsten alle ud- 
mærke sig ved en mér eller mindre kras Form. 
Et af disse fører Titlen „Krig mod Gud!«, et 
andet hedder „Fortidens Narrestreger" og afhandler 
under denne Kategori: Djævelen, Præsteskabet, 
Miraklerne, Autodaféerne, Paverne og Kirketjenesten. 
En tredie Pjece, der ialtfald røber flittige historiske 
Studier, omhandler „Kieresiet, dets Oprindelse, 
dets Laster og Forbrydelser i alle Beligioner**. 



*) Religion og Politik gaae saa temmeligt Haand i 
Haand i Spanien. Republikanernes Chefer ere alle 
mér eller mindre Fritænkere, det herskende Parti 
er Ligegyldige, og Carlisteme Katolske. 

**) Hvad Protestantismen angaaer, har den ikke meget 
at sige i Spanien, ikke mere end f. Ex. Baptisterne 
eller Irvingianeme hos os. Som Kuriosum kan be- 
mærkes, at Almuen kalde de fritænkeriske Flyve- 
skrifter „protestantiske". 

Der er, som sagt, nok af den Slags Smaaskrifter, men 
det eneste af dem, der har nogen Betydning, om 
det end ikke indeholder væsenligt nye Anskuelser, 
er en lille Afhandling .af den bekjendte republi* 
kanske Deputerede , Francisco Suner y Capdevila, 
betitlet kort og godt ^Dios"^ („Gud"). 



III 



SuNBB Y Capdevila er en Mand, om hvis hæ- 
derlige Karakter vistnok Ingen tvivler og hvis 
Kundskaber og Uforfærdethed i at hævde sine Me- 
ninger man maa respektere; han synes næsten at 
have gjort til sin Grundsætning Kalifen Omars Sentens : 
„Vær oprigtig, selv om din Oprigtighed skulde 
volde din Død!" Men han kjæmper for sine Ideer 
paa en saa kras og exalteret Maade, at selv af dem, 
der i Realiteten sympatisere med ham, mange halvt 
om halvt betragte ham med et Smil som en Slags 
rasende Roland. Friheden betragter han som det 
høieste Gode; for den kjæmper han paa enhver 
mulig Maade; og da han i Religionen og Konge- 
magten seer Frihedens værste Fjender, retter han 
sine Angreb fomemmeligt mod dem, altid med hen- 
synsløs Aabenhed. Det er ikke længe siden, at 
han paa Grund af sine republikanske Agitationer 
af Serranos Regjering blev dømt til Døden, men 
langfra at lade sig afskrække heraf, reis te han til 

Madrid og traadte en skjøn Dag uforfærdet ind i 
de Deputeredes Forsamlingssal, som om Intet var 
paafærde. Hans sidste offenlige Udtalelse var den 
4jerve, uforbeholdne Afvisning af Ruiz Zorillas 
Insinuation, at det republikanske Parti skulde have 
foraarsaget Prims Drab. 

I det nævnte Arbeide begynder han med en 
Paavisning af al den Elendighed, der findes i Spa- 
nien, hvorledes Alt er tilbage, hvorledes arbeids- 
føre Folk gaae og tigge, fordi de ikke kunne finde 
Arbeide osv. ; Grunden til dette søger han i Fol- 
kets Uvidenhed, og Grrunden hertil atter i Reli- 
gionen. Han søger da at vise, hvorledes denne 
Religion fra Ende bil anden er en menneskelig In- 
stitution, hvorledes Mennesket har „skabt Gud"' 
istedenfor omvendt. Gud er en Idé, en menne- 
skelig' Tanke, "Og som Følge deraf senere end 
Mennesket. Lettroenheden er endogsaa gaaet saa 
vidt, at Ideen om en Gud har kunnet indesluttes 
i et Billede; fra Troende er man bleven Billed- 
dyrkere. For at afbilde et Træ, maa man have 
seet det, for at beskrive en Storm, maa man have 
hørt den; hvorledes er det da muligt at afbilde 
og beskrive Gud, hvis Fremtræden vi hverken høre 
eller see. De Atributer og Egenskaber, der til- 
lægges Gud, ere ikke Andet end Menneskets egne 
Atributer og Egenskaber, hævede af det selv saa 
høit som muligt. Det, Mennesket tilbeder som 
Gud, er kun et idealiseret Billede af sig selv; og 

som Mennesket ikke altid er éns, ^r „Gud^^ det 
ikke heller. Enhver Religion taler, befaler, straffer 
frygteligt i sin ufeilbarlige Guds Navn; hvilken er 
den rette? — Paa Deisternes Spørgsmaal: Hvad 
han vil give dem istedenfor denne religiøse Overbevis- 
ning, istedenfor denne mægtige, vise og retfærdige 
Gud, som han berøver dem, svarer han: Vi skulle 
undersøge de konkrete Ting, som de ere, lære 
deraf,, ikke at bygge Babels taarne for at naae en 
Himmel, der er et Blændværk, en Løgn, men lære 
&t bygge paa Videnskab, Kunst, Industri. Menne- 
sket skal ikke og kan ikke være mere end Menne- 
ske, men det skal have den falde Bevidsthed om 
sin egen Værdighed og høie Stilling, og hertil ud- 
fordres fremfor Alt : Frihed. Mennesket maa liaabe 
paa sin Kundskab og sin Klogskab, være sit eget 
Haab og sit eget Forsyn. Jorden er som en i 
Verdenshavet og Menneskeheden er som Robinson 
henkastet derpaa; det er unyttigt at raabe, Ingen 
hører os; det er unyttigt at gjøre Tegn, Ingen 
seer os; lad os da, ligesom Rpbinson, søge ved 
Snille og Arbeide at skaffe os, hvad der er nød- 
vendigt, nyttigt og behageligt for Livet! 

Som en Prøve paa den Stil , hvori Bogen er 
skreven, oversætter jeg et af dens Kapitler saa 
nøiagtigt som muligt: 

„Deisterne fore vild, da de personificerede 
de noble Følelser, de høie Tanker og den mægtige 
Kraft. Men endnu mere fore de vild, da de be- 

gavede deres Fantasis Skabning med Lidenskaber 
af saa lav Kang som Had og Hevn. De gjorde 
Ghid til et simpelt, elendigt Menneske, til en So^ 
dat og en Bandit. Hvad behøves mere, for at vise, 
at Gud er en Skabning og ikke Skaber ? Husker I 
ikke Jehova, Moses' Gud, den Gud, der taler igjen- 
nem Tordenen fra Sinais Top, den Gud med de 
rynkede Øienbryn, altid irritabel og altid i en 
haardnakket irriteret Stemning mod det hebraiske 
Folk ? Hvis vi ikke havde havt andre Værker af Moses 
end hans Opfattelse af Gud, vilde denne været til- 
strækkelig til at afsløre os Moses^ Sjæl. Moses' 
strenge Gud er selve den strenge Moses, Moses', 
tugtende Gud er selve den tugtende Moses, Moses' 
hevnende Gud er selve den hovnende Moses. 
Det kjendes godt paa den Maade , hvorpaa Moses 
fremstiller Gud, at han begyndte sin Løbebane 
med at myrde en Ægypter og fortsatte og endte 
under blodige Tugtelser af sine Landsmænd. Ja, 
Deisterne have forvansket deres Skabning ved at 
dele hans Hjerte i to Stykker og lægge Ejærlighed 
i det ene. Had i det andet; de have forvansket 
ham ved at lade ham sprede med den ene Haand 
mangfoldige Goder, med den anden utallige Onder ; 
de have forvansket ham, naar de presentere os 
ham som formildende Kvaler, som han selv, for at 
tilfredsstille et Lune, har paaført os. Hvormeget 
har de ikke stillet ham, den himmelske Fader, 
Alles Fader, under mig, den menneskelige Fader, 

kun Fader til mine to Døtre. Hvad vilde jeg 
ikke være beredt til at ofiFre for disse mine to 
Børn! Hvad vilde jeg ikke gjøre for disse mine 
to Øiestene? Gud, som formaaer Alt, lader sine 
Skabninger leve i Elendighed og Nøgenhed, lader 
dem døe umenneskeligt af Sygdomme og Hunger; 
vilde jeg nogensinde lade mine Døtre døe af 
Mangel paa Husly og Brød? Nei, da er jeg bedre 
end Gud. Om min Carolina eller min Julia en 
Dag begik en strafværdig Handling, om de en Dag 
opførte sig usømmeligt imod mig, om de en Dag 
stjal nogle Skillinger fra mig — det vil de ikke 
gjøre, fordi jeg i den menneskelige Værdigheds 
Navn*) har lært dem at iagttage den strengeste 
Moral — vilde jeg da straffe dem paa den gru- 
somme Maade, som Gud straffer Menneskene for 
de Synder, hvori han selv er den eneste Skyldige? 
Jeg kjiste mine Døtre i Ilden! Og det for en Evig- 
hed! Nei, da er jeg bedre end Gud. Har I ogsaa 
rigtigt tænkt over, hvad I gjorde, da I tildelte 
Jeres Gud denne barbariske Sentens om den evige 
Straf? O, hvor ussel, hvor ynkelig var dog den 
Tanke! Skjærsilden og Helvede, der en Tidlang 
var Jer til saamegen Gavn, bidrage nu mægtigt 



*) Suner y Capdevila er her ikke langt fra at personi- 
ficere den positive Dél af sit System: „den menne- 
skelige Værdighed"; han taler „i dens Navn", som 
de Kristne i Guds. 



d by Google 



126 



til at styrte i Griis Jert forvirrede System. Som 
falsk, som grusomt vil det falde!" i 

Senere hen i Bogen forekomme Udtryk som : 
„Hvilken Lære, den kristelige ! Nogle moralske Prin- 
ciper, fælles for alle Religioner og fælles for alle brave 
Mennesker. Og saa Treenigheden: Vanvid! Og saa Ma- 
rias Jomfruelighed : en Yranglære ! Og saa Skabelsen 
og Verdens Ende: to høitidelige Narrekomedier!** 
osv. — Bogen slutter saaledes : „Til Værket, Menne- 
ske! Du har Redskaber til at arbeide med. Du 
har Stof til at- arbeide i. Du har Forstand for at 
kunne fremme dit Arbeide, Du har Hjerte for at 
kunne nyde Frugterne deraf! Indtag din Post, stig 
op paa din ophøiede Post! Jo mere Du stiger, 
desto mere synker Gud ! I ere som to Vægtskaale ; 
den ene synker ikke, uden at den anden stiger. 
Mennesket staaer ikke høit, uden at Gud staaer 
lavt. Mennesket kan ikke være Menneske , naar 
Gud skal være Gud. Mennesket er Kundskaben, 
Gud • er Uvidenheden, Mennesket er Sandheden, 
Gud er Vildfarelsen." 

Skjøndt det er let at sympatisere med For- 
fatteren i hans Iver for at fremme Videnskab og 
Arbeide paa den forældede katolske Religions 
Bekostning, er det lige saa let at see, at den 
Maade, hvorpaa han taler, og den lidenskabelige 
Tone, der gaaer igjennem hans Bog, mere egner 
sig til at frastøde end tiltrække den, der har en 
ubestemt Følelse af den katolske Religions Util- 

strækkelighed og uvilkaarligt søger en anden, der 
bedre stemmer med Tidens Fordringer. At Bogen 
imidlertid alligevel har havt og vil have endél 
In^ydelse, er afgjort; thi enhver dannet Spanier 
kjender el „Dios"^ de Suner y Capdevila, 



IV 



Selvfølgeligt er Katolicismen under disse fare- 
falde Omstændigheder ikke uvirksom. Men den 
har ikke længere Myndighed som i fordums Dage; 
den maa stige ned fra sit ophøiede Sæde som ab- 
solut Religion, og er nødt til at kjæmpe for sin 
Existens. 

Ogsaa Katolicismen søger at virke gjennem 
Flyveskrifter. En Presbyter, Miguel Sanchez, har 
saaledes udgivet en Pjepe til Forsvar for Treenige 
heden (La cueslion religiosa en las corles 6 defensa del 
Misierio de la Sanlisima Trinidad^ 64 Sider, stort For- 
mat), nærmest foranlediget ved nogle Ytringer i 
Cortes af den Deputerede Garcia Ruiz under For- 
handlingerne om Religionsspørgsmaalet. Forfatteren 
begynder saaledes: „Rationalismen og de anti-ka- 
tolske Sekter drive nu allevegne og fuldstændigt 
ustraffet deres Propaganda. Hvis imidlertid Familie-, 
fædrene ønske at bevare deres Børn for Smitten, 
er det nødvendigt at være forsynet med passende 

Yaaben for at forsvare den Tro, vi elske saa høit, 
og bekjæmpe de Vildfarelser, som Katolicismens 
Modstandere saa ivrigt og saa skamløst adsprede. 
Dette er den Grund, der har bevæget os til at 
skrive og offenliggjøre dette lille Arbeide.^ Efter 
en Udvikling, der vidner om en betydelig Belæst- 
hed og er rigt forsynet med Citater, tagne fra 
Bibelen og de ældste Kirkefædre (Augustinus, Eu- 
sebius. Pave Hormisdas osv.) til S. Thomas, S. 
Bernhard og Katolicismens nyeste Celebriteter, fra 
Platon og Filon til Kant og Hengstenberg, sammen- 
fatter han tilsidst sit Resultat i følgende Ord : 
„Vi har søgt at aabne Rationalisternes Øine for, 
at Treenighedens Mysterium ikke i mindste Maade 
er stridende mod Fornuften, om det end synes 
dunkelt, saasom dets Dunkelhed ikke har sin Grund 
i Gud, der som alvidende ganske og fuldkomment 
forstaaer sig selv, heller ikke i selve Mysteriet, 
der alene synes dunkelt, fordi vor begrændsede 
Fatteevne ikke kan begribe det. Dunkelheden 
hidrører ikke fra Mysteriet, men fra vor svage 
Forstand, der blændes af eller endogsaa drukner 
i Beskuelsen af dette umaadelige Lysets Verdens- 
hav.^^ Bogen slutter saaledes: „Maatte det behage 
Himlen, at vort ydmyge Arbeide maatte være til 
jiogen Gavn for de forvildede Aander og til nogen 
Ære for den allerhelligste Treenighed!" 

En anden Pjece, oversat fra Fransk, forsvarer 
TfVor Herres Jesu Kristi Guddommelighed^, nærmest mod 

Rénan; den lover „til Evidens at bevise, at den 
allerhelligste Jomfhi ikke havde fiere Børn end 
Jesus Kristus". Denne Paastand har nemlig vakt 
betydeligt^ Røre blandt Katolikerne. Et tredie 
Værk, af en italiensk Jesuit, giver et „Populært Sr>ar 
paa de almindeligste Anker mod Religionen"' ; denne Bog, 
der udkom umiddelbart før jeg forlod Spanien, fik 
jeg desværre ikke at see. Blandt andet udkom der 
endvidere under en af de fornemste carlistiske 
Partiføreres (D. Ramon Nocedals) Auspicier en 
stor Pavernes Historie, „fra San Pedro til den 
udsdelige Pio IX", som det for fuldt Alvor hedder. 
Endeligt indeholde samtlige carlistiske Blade lange 
religiøse Artikler*), undertiden ogsaa Psalmer, 



*) For at give et Begreb om et saadant carlistisk Blads 
Fysiognomi anfører jeg Indholdet af et Nummer af 
„El Porvenir", som jeg tilfældigvis har ved Haanden. 
Den første Side indeholder Telegrammer, Postefter- 
ninger og Referater af Forhandlingerne i Cortes. 
Den anden optages for største Delen af en Afhand- 
ling paa fire fulde Spalter af en Grevde Fabraquer: 
„Jesu Død. — Hans Guddommelighed." Derpaa 
følge nogle Smaanotitser og andet sædvanligt Avis- 
fyld. Saa: „Kopi af det Brev, som Pilatus skrev 
fra Jerusalem til Tiberius og det romerske Senat, 
angaaende Vor Herre Jesus Kristus"; dette apokryfe 
Aktstykke indeholder en Beskrivelse af Jesus, der 
minder betydeligt om den ovenfor meddelte af 
Jomfru Maria. Endvidere: „Ensomhed", Psalme. 
„Ved Korsets Fod", Psalme; begge meget lange. 

9 

men jeg tvivler paa, at disse Produkter nogen- 
sinde hæve sig over det Middelmaadige. 

Vigtigere og betydeligere Forsvarere har den 
katolske — eller overhovedet den kristelige — 
Religion i de betydelige Digtere Lms de Eguilaz 
og Aktokio de Trueba, af hvilke den første taler 
dens Sag fra Scenen gjennem sine dramatiske 
Værker, den anden gjennem sine talrige smaa No- 
veller og Fortællinger. De værne dog udelukkende 
om Kristendommen som Moralens Vogter og Haand- 
hæver, og indlade sig ikke paa at forsvare dens 
Teogoni. Mod Angrebene paa denne synes den 
katolske Kirke at være temmeligt værgeløs, men 
det er jo ogsaa temmeligt umuligt at forsvare en 
Troessætning ved et videnskabeligt Ræsonnement. 



Det synes især at være i de nordlige Pro- 
vindser, at Katolicismen og Fritænkeriet staae 
saa skarpt overfor hinanden; Andalusieme og 
overhovedet den største Dél af Spanierne kunne 



Derpaa Erindringsliste om Prædikanter, Helgene, 
Gudstjenesten i Madrid. Og endeligt nogle faa 
Avertissementer, mest af medicinsk Indhold, om 
Tanddraaber, Jordemødre osv. Mér end den halve 
Avis er religiøs. 

bedst karakteriseres som lunkne for begge Extremer. 
De have et aabent Blik for Katolicismens Skrøbe- 
ligheder, men føle sig ikke oplagte til selv at 
gjøre nogen Erafkanstrengelse for at sætte noget 
Åndet istedet; de ere omtrent rede til at tage 
imod, hvilken Religion Cortes dekreterer, de skalle 
have. De ere Katoliker af Vane, iagttage lidt af 
den katolske Kirkes Skikke, gaae engang imellem 
til Messe osv., men naar man kommer til at tale 
med dem om deres Religion, forholde de sig ofte 
ligefrem ironisk til den. 

Istedenfor videre at udbrede mig over dette 
Tema, vil jeg kun anføre en Samtale, jeg i en af 
Cådiz' Gader havde med en ung Kastilianer, om 
hvem jeg véd, at han gik i Kirke og hørte Messer. 
Den ilustrerer tilstrækkeligt dette religiøse Cen- 
trumsparti. „Hvorfor hænger man disse visne 
Palmegrene paa Balkonerne?" spurgte jeg. „Det 
er virkeligt ingen Prydelse for Huset.** — „Aa, 
det er noget, der hænger sammen med vor Reli- 
gion. De blive velsignede i Kirkerne Palmesøn- 
dag, og derfra sælges de til Folk. De skulle be- 
skytte Huset mod Lynild, forstaaer De." — „Ah, 
jasaa! Men jeg fatter kun ikke, hvorfor man ikke 
gjør dem af støbt Jern; saa vilde de ikke vansire. 
De kunde jo derfor godt blive velsignede i Kir- 
kerne, og Forandringen synes mig ikke større, 
end naar man i Nadverens Sakramente sætter Ob- 
later Jstedenfor Brød." — „Ja, men det maa vist 

U* 

være rigtige Palmegrene, for at de kan have nogeu 
Virkning. Forøvrigt er jeg fuldkomment enig med 
Dem i, at Kristus neppe nærede sig af Oblater.** 

— „I Danmark bruge vi, naar vi ville beskytte en 
Bygning mod Lynild, at forsyne den med en 
Franklinsk Lynafleder; det er dog vist et nok 
saa probat Middel." — „{Hombre! Det bruge vi 
naturligvis ogsaa paa alle vore offenlige Bygninger. 
Men, seer De, det ene er nu baseret paa Viden- 
skaben, det andet paa Miraklet!** Han sagde 
dette paa en saa komisk Maade, at jeg ikke kunde 
lade være at lee: n'^eg troede sandeligt ikke, at 
der gaves Mirakler i vor Tid. Pues bien, amigo, 
lad 08 afbryde denne Samtale. Naar Troen kommer 
alt for meget i Strid med Videnskaben, bliver den 
meget let latterlig; og fortsætte vi paa samme 
Maade, kan jeg komme til at gjøre hele Deres 
Religion latterlig. Og det ønsker jeg dog ikke." 

— „Ja, lad os tale om andre Ting! Forøvrigt 
maa De ikke forestille Dem, at jeg troer alt Sligt. 
Vi Spaniere ere tolerante nu, og vi respektere 
enhver Religion. Jeg véd meget godt, at vi have 
været meget intolerante før; og De vil endnu her 
i Landet finde adskillige taabelige Mennesker (ion- 
tos), der ansee den katolske Kirke for den eneste 
rigtige og betragte alle andre som gale*" — Jeg 
forsikkrede ham, at man i alle Religioner fandt 
Folk, der ansaae sin for den eneste rigtige; det 
var langtfra eiendommeligt for Katolicismen alene. 

Man anseer selvfølgeligt den Religion, man hylder, 
for den rigtigste; og naar man ikke specielt er 
øvet i at distingvere skarpt, er Springet fra ^den 
rigtigste^^ til y^den ene rigtige"' ikke stort. 

Hvorledes denne Ligegyldighed overfor Reli- 
gionen kan være opstaaet hos Folkets store Masse, 
er ikke vanskeligt at forstaae. Den katolske Re- 
ligion, der oprindeligt i al sin Pragt skulde staae 
som. noget over det daglige Liv Ophøiet, er i Ti- 
dens Løb sunken ned til at blive en Bestanddel 
af det daglige Liv, af samme Natur som et Hus- 
dyr eller et Stykke Hiisgeraad, som man ikke 
skjøtter om at skille sig af med, om man end 
nok kan see at det er daarligt og forældet, fordi 
man har vænnet sig til at bruge det og i 
mange Tider har kunnet slaae sig igjennem 
dermed*). 



*) For de spanske Damer, der kun i ringe Grad be- 
skjeftige sig med Haandarbeide , er det ogsaa et 
temmeligt nødvendigt Tidsfordriv, at gaae hen og 
høre Messe. Hvad Kvinderne forøvrigt angaaer, 
klæde selvstændige filosofiske Anskuelser dem just 
ikke, og derfor er ogsaa indtil videre Katolikindeme 
elskværdigere end Fritænkerinderne, det vil da sige: 
de Katolikinder, der ikke give sig af med at ræ- 
sonnere over den katolske Tr6s Fortræffelighed 
fremfor andre Religioner, men ere katolske, fordi 
de ere opdragne i denne Tro og i al Barnlighed 
troe paa dens Lærdomme. 

Man seer paa Religionens Pragt med samme 
Følelse, som man paa Teatret seer paa en Ballet. 
Overhovedet er Religion og Skuespil i den Grad 
smeltet sammen, at det er umuligt længere at 
drage nogen skarp Grændse derimellem. I Sevilla 
betragtes Processionerne i den stille Uge nærmest 
som en Indtægtskilde, et Skuespil, der drager 
Fremmede til Byen. Og medens man paa et af 
Madrids Teatre kan see opført: „Z)ø< undersøiske 
Polosi^ eller andre Spektakelstykker, opføres samme 
Aften paa et andet: ^Vor Herre Jesu Kristi Lidelse og 
Død^, Priser som sædvanligt. Eller endog: yjJesus af 
Nazarets Liv og Død^, — I Granada havde jeg enga- 
geret en forøvrigt meget flink Fører, Manuel 
Ferriz, der førte mig ind i Katedralen paa en Tid, 
da den var fuld af Bedende. Med stor Ugenert- 
hed stillede Manuel sig imellem et Alter og de 
troende Eatoliker, der knælede foran det, og 
begyndte ikke ganske solto voce at forklare 
mig dets Herligheder, ganske som om vi havde 
staaet i et Raritetskabinet, uden at de Bedende 
tilsyneladende følte sig forargede derved. Mig 
var det dog for stærkt, og med et noget ærgerligt 
„vamos faera, Manuel" afbrød jeg hans Svada. Da 
vi kom udenfor, spurgte jeg ham ud om hans re- 
ligiøse Meninger, og det viste sig da, at han mente, 
han var en meget god Katolik. 

Helgene nyde ikke stort mere Anseelse i 
Spanien end hos os; man bruger dem mest til at 

opkalde effcer. MenDesker, Haciendaer, Byer, Ga> 
der, Pladser, Skoler, Kirkeklokker, for ikke at 
tale om Kirker og Klostre, Alt opkaldes efter 
„algun Santo". I Sevilla findes ved Siden af en 
Trajansgade, en Hadrians gade , en „Kong Pedros 
Gade", en „Tenoriogade" (opkaldt efter Don Juan) 
ogsaa en „Jesusgade", en „Kristusgade", en „Jesu 
søde Navns Gade" (Calle del dulce nombre de 
Jesus), en „Guds Kjærligheds Gade" (Calle de 
Amor de Dios) osv. — „Ya empieza Cristo å pade- 
cer" (Nu begynder Kristus at lide) er et meget 
almindeligt Ordsprog i Spanien; og iblandt de an- 
dalusiske Folkesange træffer man ikke £ijeldent 
Vers af Indhold som følgende: 

San Pedro como era calvo 
Le picaban los mosquitos, 

Y SU madre le decia: 
Ponte el gorro, Periquito. 

(Sankt Peter, der var skaldet, — Blev stukken af 
Myggene; — • Og saa sagde hans Moder til ham: — Sæt 
en Kalot paa, lille Peter!") 

eller følgende: 

Hasta la lena del campo 
Tiene su separacion; 
Una sirve para Santos 

Y otra para hacer carbon. 

(„Selv iblandt Markens Træer — Gives der Stands- 
forskjel: — Af det ene laves der Helgene — Og af det 
andet Kul.**) 

Man behandler Kirken og dens Helgene paa en 
vis gemytlig, velvillig, spøgende Maade, ganske 
som man behandler et skikkeligt gammelt Vrøvle- 
hoved eller et lille Barn. 

Endnu kun til Slutning et Avertissement, jeg 
en Dag saae i et af Sevillas Dagblade: „La Ke- 
volucion Espanola" : 

„De Herrer Præster, som ville asistere ved 
den høitidelige Messe, der den 28de dennes af- 
holdes i Parroquiet S. Andrés for Sjælen af den 
høivelbaame Frue 

D* Juana Zuazo y Zuazo, 
Grevinde af Tarifa, 
skulle erholde en Betaling af 10 Realer*). 

Kl. 10 om Morgenen vil der blive afsunget et 
Requiem. 

Hendes Børn og Venner indbyde til med dem 
at anbefale hende til Gud," 

Alt omgivet af en tyk sort Streg. 



*) Omtrent 1 Rd. dansk. 

I. Det spanske Folks l'orskjellige Sprog. — Ba- 
skernes Sprog. — Katalanernes Sprog. — Deres Eien- 
dommeligheder. — Barcelona. 

II. Det kastilianske Sprog. — Dets Tilbøielighed 
til at antage en rytmisk Form. — Beformen i dets 
Retskrivning. 

Det Sprog, som vi kalde det spanske, men som 
Spanierne selv kalde det kastilianske, tales ikke over- 
alt i det spanske Rige. I hele den østlige Dél 
af Landet, i Provindserne Katalonien, Valencia og 
Mallorca (i de sidste Landskaber dog i lidt af- 
vigende Dialekter) tales et andet Sprog, det kaiO' 
lanske, ligeledes af romansk Sprogstamme. I det 
Nordlige, i de baskiske Provindser, tales et tredie, 
fra begge de andre ganske forskjelligt Sprog, det 
baskiske, som man mener, er en Levning af de 
gamle Kelters Sprog, der uden at paavirkes af 
Romere eller Arabere har kunnet holde sig i 
dette bjergrige Hjørne af Landet. Endeligt maa 
det Sprog, der tales i Galiden, nærmere betragtes 
som en Dialekt af det portugisiske end af det 
kastilianske Sprog; i ethvert Fald danner det en 
Overgang mellem begge. 

Det er en bekjendt Sag, at Spanierne, trods 
deres forskjellige Sprog, ligeoverfor alle Fremmede 
have følt sig og endnu bestandigt føle sig som ét 

Land, som én Nation. Men det er ligesaa sikkert, 
at Ingen kan være blandt Spanierne nu, uden at 
mærke, at der dog i de Provindser, hvis Sprog 
afviger fra det kastilianske, findes en vis Lyst til 
Selvstændighed, til at afsondre sig, en vis Frygt 
for at gaae op i det store Hele. 

Baskerne have visse nedarvede Rettigheder (fue- 
ros); man seer i deres Land Soldaterne ander- 
ledes uniformerede end i det øvrige Spanien. Da 
jeg kun paa Jernbane for igjennem dette venlige, 
smukke Bjerglandskab, fik jeg ikke Leilighed til 
at blive nøiere bekjendt med , hvori disse Rettig- 
heder bestaaer; men vist er det, at Baskeren hol- 
der paa dem til det Yderste, og Intet kan bringe 
ham mere i Harnisk end Tanken om at skulle 
miste sine „fueros". Det baskiske Sprog har 
ingen egenlig Literatur (den indskrænker sig til 
nogle Folkesange og i det Høieste endnu nogle 
Bønnebøger eller lignende), men ikke desto mindre 
holde Baskerne fast ved deres gamle Sprog som over- 
hovedet ved alt Nedarvet. Derfor ere de ogsaa Spa- 
niens mest udprægede Legitimister baade i politisk 
og i religiøs Henseende. Bilbao er endnu stadigt 
Carlismens fornemste Arnested. 

Denne samme Selvstændighedslyst træffer man 
ogsaa hos Katalanej^e, og den har her mere at be- 
tyde, alene fordi de ere et langt talrigere og virk- 
sommere Folkefærd. Jeg reiste over Pyrenæerne 
i et temmeligt internationalt Selskab, og da jeg 

spurgte en af mine Reisefæller : „Er De Spanier?", 
lød Svaret: nJa^ jeg er Katalan,"' Paa Spørgsmaalet: 
„Hvad Landsmand er De?" fik jeg Svaret: „Jeg 
er Spanier, Katalan."' Det sidste blev aldrig glemt; 
og i hele det øvrige Spanien betragtes ogsaa be- 
standigt Katalanerne som noget for sig selv, næ- 
sten sideordnet med Franskmænd og Portugisere. 
Man* kommer snart selv uvilkaarligt til at dele 
denne Opfattelse, naar man seer, hvor forskjellige 
de ere fra de øvrige Spaniere. I Modsætning til 
disses mere sindige og rolige Optræden ere Kata- 
lanerne livlige, ildfulde i Tale og Bevægelser, ge- 
stikulere som Franskmænd eller Italienere og ere 
paafærde allevegne. Istedenfor den Ro, der hviler 
over det gamle, majestætiske Sevilla, er i Barce- 
lona Alt Liv og Travlhed. Byen har ganske samme 
Præg som de andre store Handelsbyer, som Mar- 
seille eller Hamburg, smukke, moderne Gader, præg- 
tige Butiker, store Teatre, men der er dog noget 
mere Hovedstadsmæssigt over den: der hersker et 
langt større aandeligt Liv dér end i de andre lig- 
nende Steder. Barcelona er jo ogsaa Kataloniens 
Hovedstad, medens Marseille kun er en stor Han- 
delsby i Frankrig. Den har vigtige Arkiver og 
Biblioteker ; og de Videnskabsmænd, der virke ved 
dens Universitet, have i den nyere Tid udfoldet 
en rig literær Virksomhed, fomemmeligt i historisk- 
krilisk Retning; det ene anseelige Værk efter det 
andet seer Lyset i Barcelona* Neppe .er nogen 

ny Idé kommen ind over Spaniens Grændser, før 
der strax i Barcelona findes et eller andet hemme- 
ligt eller offenligt Selskab, der virker for den og 
spreder en Strøm af Flyveskrifter ud over det øv- 
rige Land. Et saadant aandeligt Liv, med alle 
dets Roser og Torne, med allé dets frugtbærende 
og golde Grene^ finder man neppe engang i Ma- 
drid. Omegnen af Barcelona er fuld af Fabriker; 
alt er Travlhed og Arbeidsomhed. Allevegne i 
Spanien træffer man de katalanske Handelsreisende, 
ivrige Forretningsfolk, men forøvrigt med mange 
almindelige Interesser og derfor behagelige at om> 
gaaes. De sværme om i Frankrig og Italien, ja 
helt oppe i Tydskland reise de, og en af dem for- 
talte mig endogsaa, at han nok kunde have Lyst 
til at reise op til Danmark, hvis jeg mente, han 
dér kunde afsætte et nogenlunde anseeligt Kvan-^ 
tum Klæde og Bomuidstøi fra hans Faders Fa- 
briker. 

£t saadant Folkefærd maa naturligvis ogsaa 
være meget virksomt i politisk Henseende, og det 
ligger da heller ikke fjernt at tænke sig, at det 
maa høre til Fremskridtspartiet. Katalanerne ere 
ivrige Republikanere, og i Barcelona gjør man Op- 
rør for et godt Ord; idetmindste have Barcelone- 
serne i den nyere Tid arrangeret saa mange Smaa- 
opstande, at man næsten skulde troe, de betrag- 
tede dem som en Slags Folkeforlystelse. Jeg hørte 
engang en saadan ilter republikansk Katalan er- 

klære Andalusierne for feige, fordi de ikke lod 
Tale og Handling følges ad, o: ilustrerede deres 
klingende republikanske Fraser med tilsvarende 
Optøier. Men forøvrigt maa man indrømme, at 
næsten alle de dygtigere republikanske Politikere 
og overhovedet en stor Dél af det nyere Spaniens 
fremragende Mænd stamme fra Katalonien eller 
have hjemme dér. Fra Barcelona er vel ogsaa 
først Ideen om den føderative Republik udgaaet; idet- 
mindste har man intetsteds omfattet den med en 
saadan Interesse og Ejærlighed som der. Saa 
vilde jo Katalonien blive et Slags selvstændigt 
Land, en selvstændig „Kanton'^, og Barcelona vilde 
fra Hovedstadsemne avancere til at blive en mere 
veritabel Hovedstad. 

Det katalanske Sprog er ikke smukt. Man 
kan danne sig et lille Begreb om dets Karakter 
ved at høre nogle Navne: Familienavne som Prim, 
Prats, BofaruU, Fontanals, Lluch, eller Bynavne 
som Fomels, Riudellots, Cardedeu, Palau, Sils, 
Dalt, Reixach, Hostalrich, Albuixech, Puig osv. 
Det udtales ganske som det skrives: Car-de-dé-u, 
kun udtales 11 som Ij, x næsten som sch og ch 
som k (ikke med den kastilianske Udtale som 
tsch). Dette Sprog tales ikke alene af den lavere 
Befolkning, men ogsaa af alle dannede Katalaner 
indbyrdes. Forøvrigt kan naturligvis enhver dannet 
Katalan ogsaa tale kastiliansk, og de Bøger af 
katalanske Forfattere, der ere bestemte til at læses 

af Andre end Eatalaner, skrives ogsaa paa Kasti- 
liansk. Den specifikt katalanske Literatur ind- 
skrænker sig til nogle poetiske Forfattere (især 
Lyrik) og Oversættelser fra andre Sprog, især fra 
Eastiliansk. 



II 



Hovedsproget i de spanske Lande, det kasti- 
lianske, tales i det midterste Belte af Halvøen, fra 
den spanske Sø til Strædet ved Gibraltar, fra Za- 
mora og Badajoz til Teruel og Alicante. I Anda- 
lusien tales dette Sprog i en eiendommelig Dia- 
lekt, idet der er en stærk Tilbøielighed til at sløife 
d, s og z, f. Ex.: Ido, då, Femandé istedenfor 
lado, dosy Femandez, I Øvre-Andalusien (Granada, 
Jaen) kommer hertil endnu en stærk Brug af I 
istedenfor r, f. Ex.: alquilel istedenfor alquiler. 
— Ved en ganske lignende Proces blev i sin Tid 
selve det kastilianske Sprog dannet af det latinske, 
der endnu i Vestgoternes Tid var det almindelige 
Tale- og Skriftsprog. 

Det kastilianske Sprog er sikkert det smuk- 
keste, det mest klangfalde Sprog i Europa, maaské 
i hele Verden. Intet Sprog formaaer som det lige 
fdldt at udtrykke den ømmeste Ej ærlighedslængs el, 
de mest overgivne Skjelmerier og den nobleste, 
værdigste Stolthed. Det er intet Und^r, at Poesien 



V 

altid har fundet et Hjem i Spanien, thi Sproget 
falder næsten af sig selv i Rytmer. Næsten hver 
Almnesmand kan improvisere Ooplas, og næsten 
hver dannet Spanier kan skrive smukke Vers, 
saa klangfulde og formfuldendte, at den, der be- 
tragter Formen som det Yæsenlige ved Poesien, 
ogsaa maa betragte Spanierne som et Folk af 
lutter Poeter. Man træffer derfor ogsaa, privat 
og offenligt, skrevet og trykt, i de belletristiske 
Blade og i talrige Digtsamlinger en sand Syndflod 
af Lyrica, for Størstedelen med Titler som „A la 
Seilorita N. N.", „En el album de una Senora**, 
eller Naturbeskrivelser, som „El trueno", „La 
primavera", „Al rio Betis" osv., et evigt Op- 
kog af de samme faa Tanker, klædte i en uende- 
lig Variation af Dragter, meget lidt originale, men 
altid velklingende og elegante*). Det er ogsaa 



*) Som Prøve paa denne Genre, der dog altid spiller 
en vis Rolle i Spanien, oversætter jeg et af de bedre 
Digte, jeg har truffet af denne Slags. Overskriften 
er naturligvis „En un album**, Forfatteren hedder 
Emilio Adan, og Digtet selv har jeg taget af en 
større Samling af den Slags Poesier, som jeg en Dag 
ffk fat paa i et Leiebibliotek i Sevilla: 

„De maa være himmelsk, — Siden mit Hjerte 
tilbeder Dem — Uden at være saa lykkeligt at 
kjende Dem; — Thi alene Himlen, Se«ora. — Kan 
man tilbede uden at see. 

„Tro ikke, at det er Smiger, — Naar jeg siger, 
mit Hjerte tilbeder Dem, — Skjønt jeg hverken har 

10 

en Følge af denne Lethed, hvormed Sproget former 
sig til Vers, at næsten alle Stykker i Spaniens 
rige dramatiske Literatur , lige fra Lope de Vega 
til vore Bage, ere skrevne i flydende, elegante 
Vers, noget, hvortil vort Sprog alene i Henrik Ib- 
sens Værker har et Sidestykke at opvise. De 
simpleste Hverdagsytringer kunne fremsættes paa 
Vers, uden at Tonen i fjerneste Maade bliver op- 
styltet. Smukkest lyde spanske Vers eller over- 
hovedet det spanske Sprog i en Spanierindes 
Mund, og man behøver kun en med al hendes 
Ynde udtalt Hilsen for at kunne forstaae, hvor- 
ledes den almindelige Høflighedsformular overfor 
unge Damer er bleven: „^4 sus pies de Usted^ (For 
Deres Fødder!). 



seet Dem eller vil faae Dem at see; — Tilbedelse 
er jo netop — Et Troens Barn. 

„Forunderlige Fantasi! — Den Døve drømmer 
om Harmonier, — Den Blinde drømmer om Lys; — 
Uden at see Dem, drømmer min Sjæl — Om en an- 
dalusisk Engel. 

„Efter den absolute Lykke — Har min urolige 
Aand bestandigt søgt. — De maa derfor ikke for- 
undre Dem over, at den er forelsket i Dem, — Der 
som Digter altid har været forelsket i — Hvad hans 
Øie ikke kunde see. 

„Fra det Fjerne til det Fjerne, — Udtn nogen- 
sinde at sees, — Sende Palmerne Kjærlighedsgaver 
til hinanden. — Gjennem disse Linier — Elske vore 
Sjæle saaledes hinanden.*' 

Men Spanierne ere ogsaa stolte af deres 
smukke Sprog og gjøre Alt for at værne om det 
og holde det i Hævd. Intet Sprog i Europa har 
en saa simpel og smuk Ortografi som det; og det 
er da navnligt en i 1815 fra det spanske Aka- 
demi udgaaet Reform i Betskrivniugen, som dette 
skyldes. 

I Løbet af et Par Aar besørgede Akademiet 
udgivet en Gramatik og en Ordbog, der af Mange 
ansees for den bedste, noget Sprog har at op- 
vise*). Man gik ud fra den vistnok rigtige For- 
udsætning, at en saadan Sprogreform maa ind- 
skrænke sig til det rtiindst mulige^ og at man hel- 
lere maa reformere for lidt end for meget; ellers 
vilde man ihke kunne skaffe Reformen almindelig Aner- 



*) Denne Reform fremkaldtes ved, at den spanske Li- 
teratur, efter at have slumret siden Galderens Tider, 
atter var begyndt at give Livstegn fra sig. Viden- 
skaberne vare imidlertid dengang endnu en Slags 
Kjetteri, og det ligger ikke i den spanske Natur at 
fremtræde med Prætensioner paa at være dybt inde 
i Ting, hvorom man i Virkeligheden ikke har noget 
Begreb. Akademiets Medlemmer behøvede derfor 
ikke at spilde Tid med at udklække lærde Fraser 
for at faae Lægmænds Øine til at see en Alviden- 
hedens Glorie om deres Pande, men kunde roligt 
og uforstyrret arbeide paa deres Værk. Derfor ud- 
førte de i saa kort Tid og udførte godt, hvad man 
andetsteds har været en hundrede Aar om og endda 
udført slet. 

10* 

kjendelse og vilde derved kun forøge Forvirringen. 
Forandringerne maatte være af den Natur, at deres 
Berettigelse og Fordelen ved strax at bruge dem 
maatte være indlysende for Enhver. Resultatet 
var, at, saavidt jeg véd, ikke en eneste spansk 
Bog, der er bleven trykt siden 1815, har undladt 
at optage dem, og at de med største Lethed have 
ladet sig indføre i alle ilyere Udgaver af de gamle 
klassiske Værker. 

Reformen bestod deri, at man sørgede for^ 
at hver Lyd i Sproget kun fik ét Tegn, og hvor 
samme Lyd alt udtryktes ved flere forskjellige 
Tegn, strøg man det overflødige. I et Par Til- 
fælde undlod man det, men her har man i det 
spanske Amerijca gjennemført Reformen til det 
Yderste. Af følgende Exempler kan man danne 
sig et Begreb om Naturen af disse Forbedringer: 
Den stærkt aspirerede khÆijå^ som det 
kastilianske Sprog har faaet fra Araberne, 
betegnedes før baade med x^ med j og foran 
e og i tillige med g. Nu skulde der alle- 
vegne istedenfor x skrives j. Derfor skriver 
man siden 1815 Jf^'tco, QuHote, Jimena, JereZy 
dijo istedenfor Mexico , Quixole, Ximena^ XereZy 
dixo. I det spanske Amerika har man ogsaa 
afskaffet g foran e og t, og skriver jeneral 
istedenfor generals 

Som en Følge af, at Vokalernes lukkede 
og aabne Udtale omtrent er éns, hørtes ingen 

Forskjel, enten man skrev asi eller assi, pudi- 
ese eller pudiesse, enten man fordoblede et 
Bogstav eller ei. Kun Bogstavet r danner 
herfra en Undtagelse; der er betydelig For- 
skjel paa Udtalen af entero og enterrar. Der- 
for bestemtes det, at intet Bogstav maatte 
bruges fordoblet undtagen r. 

Til at betegne i-Lyden brugtes Bogstaverne 
i og y ifleng; man bestemte da, at i skulde 
bruges som Vokal, y som Konsonant (vort j). 
En Undtagelse gjordes med Ordet y (og), da 
man frygtede for, at en total Forandring af 
et saa almindeligt Ord vilde genere Mange. 
(De spanske Amerikanere skrive dog z). 

Bogstavet x beholdtes kun, hvor det ud- 
taltes som vort a?, f. Ex. i Ord som examen. 

Lydene ch (udt. tsch), U (udt. Ij) og n 
(udt. nj) optoges som Bogstaver i Alfabetet. 

osv. 

Derimod faldt det ikke Spanierne ind at 

stryge det omvendte Spørgsmaals- og Udraabstegn, 

som de sætte foran Spørgeordet eller Udraabet*), 

fordi intet andet Sprog bruger dette; til saaledes 



*) For Exempel i følgende Linier: 

iQue haceis, mala traidora? 
jHoy håbedes de morirl 
— ^Yporqué, Senor? ^porqué? 
Que nunca os lo merecl. 

at bøie deres Sprog efter Andres besad Spanierne 
altfor megen Stolthed og Selvfølelse. Det vilde 
syntes dem ligesaa unødvendigt, som det synes de 
fleste Danske og Norske at afskaffe Substantivernes 
store Begyndelsesbogstaver. Heller ikke kunde 
det falde Spanierne ind , fordi Frankrig paa den 
Tid var deres „Arvefjende", at stryge af Sproget 
de Vendinger eller Udtryk, det havde tilfælles med 
det beslægtede franske Sprog, eller som det mu- 
ligt havde faaet fra dette; til et saadant Udbrud 
af magtesløs Smaastats-Harme indtoge de spanske 
Sprogreformatorer et altfor overlegent Standpunkt*). 
Ligesaa lidt kunde det elier kan det endnu falde 



*) Som i alle andre Sprog er der naturligvis kommen, 
og kommer bestandigt, fremmede Ord ind ogsaa i 
det kastilianske, men de optages strax fuldstændigt 
i Sproget. Man træffer saaledes i det kastilianske 
Sprogs Ordforraad Ord som ederdon; det er paa 
Dansk „Edderdfin". Man behøver ikke at være nogen 
stor Sprogforsker for at see, hvor Spanierne have 
faaet det Ord fra. Til Gjengjeld have vi fra Spa- 
nien faaet Ord som Kavaler, Matador osv. , Lev- 
ninger fra den Tid, da Spansk spillede samme EoUe 
som Fransk nutildags. Ordet Matador, der hos os 
betyder en vigtig, fremragende Personlighed, betyder 
paa Spansk en Drabsmand, en Morder, og bruges i 
denne Betydning ogsaa om den, der ved en Tyre- 
fegtning dræber Tyren. Da dette imidlertid er den 
vigtigste Person ved hele Tyrefegtningen, har Ordet 
matador derfra faaet den overførte Betydning, hvori 
det er vandret over i vort Sprog, 

en Spanier ind. hvormeget han end kan ønske 
Oprettelsen af en iberisk Union, at gjøre Skridt 
for ved Forandringer i Retskrivningen at nærme 
det kastilianske Sprog mere til det portugisiske; 
lian vilde holde alt for meget af sit Sprog til at 
lian paa den Maade vilde desavnere sit Lands 
tidligere Literatur. Eastiliansk og Portugisisk er 
og bliver to forskjellige Sprog, hvert med sin sær- 
egne Literatur, men ganske vist saa nær beslæg- 
tede, at en Spanier og en Portugiser, der hver 
taler sit Sprog, vistnok ville kunne forstaae hin- 
anden, ganske som en Svensk og en Dansk. 

Den Dygtighed, hvormed denne Retskrivningsre- 
form gjennemførtes, fortjener saameget desto større 
Paaskjønnelse, som man blandt et Folk, der i den 
Grad var optaget af romantiske Tilbøieligheder 
som det spanske, maatte føle sig stærkt fristet til 
at fortabe sig i ufrugtbare etymologiske Under- 
søgelser istedenfor at tage Sproget, som det var^ 
og ved nogle faa Regler Qeme det Overflødige. 

I. Folkenes Trang til at skabe Heroer, historiske 

anden. 

II. Spaniens poetiske Heroer. •— Genier paa Af- 
veie. — Don Quijotes Retning, Bmnantikerens. — Don 

VI. Don Quijote, fuldblods Spanier. — Hvorfor 

Talemaader. — Foryngelse. 

Til alle Tider bar der hos de forskjellige Folk 
ytret sig' en stærk Trang til at personificere den 
Aandsretning, der gik igjennem Folket, i enkelte 
udprægede Skikkelser. De blive til paa forskjeUig 
Maade, efter det forskjellige Kulturtrin, Folket 
indtager ; de kunne tages fra Historien eller skabes 
af de poetiske Traditioner i Folket, undertiden 
ogsaa af en enkelt Digter. Det er ikke kjød- og 
blodløse Idealer, det er Kjød af Folkets Kjød og 
Blod af dets Blod, ikke alene med dets Fortrin, 
men ogsaa med dets Feil; og maaské netop derfor 
hænger Folket ved dem med saa stor Forkjærlig- 
hed. Den godmodige, flegmatiske Spidsborger 
Herr Sørensen er ligesaa lidt som den geniale 
Ridder Don Quijote nogen særdeles ophøiet Skik- 
kelse, men dog blive de behandlede som Kjæle- 
dægger i deres respektive Fædrelande« 

Snart kaldes disse Skikkelser Guder, snart 
Heroer, snart nationale Helte eller nationale Fi- 

gurer. Hvert Folk har sine, historiske eller poe- 
tiske; Spanien har blandt andre Don Quijote, Don 
Juan, Cid og Kong Pedro. 

Undertiden kan det være meget vanskeligt at 
adskille skarpt de historiske Heroer fra de poetiske^ 
idet de poetiske Heroer ofte have en historisk 
Kjerne, og de historiske jevnligt fremtræde i et 
poetisk Drapperi. Saaledes skal Juan de Manaras 
Ungdomsliv danne den historiske Grund for Tirso 
de Molinos Figur, Don Juan Tenorio*), „el bur- 
lador de Sevilla" eller, som han udenfor Spanien 
xa^^ ^^o^Tjv kaldes: „Don Juan". Og paa den 
anden Side er Cids Skikkelse i Tidens Løb af 
Poeterne bleven i den Grad tilhyllet, at den om- 
trent er bleven det Modsatte af, hvad den oprinde- 
ligt var. I Mythologierne har man en umiddelbar 
Overgang mellem de poetiske og historiske Heroer ; 
det er let nok at skjelne mellem Zeus og Alex- 
ander den Store, men mellem dem staae Skik- 
kelser som Herakles, Akhilleus, Lykurgos eller 
Homeros. 

Fattes den historiske Ejerne aldeles, sætter 
Folket efterhaanden en saadan ind; Historie og 
Poesi flyde meget let sammen i menig Mands Be- 
vidsthed. Don Quijote er skabt af Miguel Cer- 



*) Da „Don Juan" er et meget almindeligt Navn i Spa- 
nien, nævnes „Forføreren fra Sevilla" dér altid med 
Tilføielse af sit Familienavn (Tenorio). 

vantes, men i det spanske Folk er han blevet til 
en historisk Person, og man påaviser i LaMancha 
de Yeirmøller, som den geniale Ridder gik løs paa. 



II 



Spaniens poetiske Heroer, Don Juan og Don 
QuiJOTS, ere saa fuldendte Frembringelser i Poe- 
sien, at man trøstigt kan tale om dem, som havde 
de virkeligt været til. De forskjellige Retninger, 
de hver for sig repræsentere, vil man støde paa, 
hvor man saa end kommer hen. De høre begge 
til Kategorien: „Gmiei paa Afæie^^. 

Det forbauser maaské, at høre Don Quijote 
for Alvor kaldt „Geni**. „Ethvert Geni indeholder 
i sig noget af en Nar,^ siger Goethe; og hos Don 
Quijote springer det Naragtige i den Grad i Øi- 
nene, at Mange slet ikke see Andet end det. For 
ikke at synes dunkel, maa jeg forklare, hvad jeg 
mener, og først og fremmest, hvad jeg mener med 
et „Geni". 

Som bekjendt, gives der i ethvert Samfund 
visse Love og Vedtægter, politiske, sociale og re- 
ligiøse, hvorefter Staterne styres og de Enkeltes 
Forhold indbyrdes og til det Hele ordnes. Som 
Menneskene selv og alt Menneskeligt ere de imid- 
lertid alt Andet end fuldkomne, og der gives neppe 
noget Samfund, der i alle Retninger er saa for- 

træffeligt organieeret, at det ikke skulde knnne 
tænkes bedre. Oprindeligt ere de altid Resultaterne 
af de mest fremragende Mænds Tænkning, men de 
store Aanders Værk faaer aldrig Lov til at staae 
urørt; det ældes og bliver i Tidens Løb snart 
hist, snart her af mindre, indskrænkede Aander 
„forbedret", som de kalde det. Efter disse Love 
og Vedtægter opdrages de enkelte Individer, og 
den store Masse af disse lærer efterhaanden at 
betragte dem som urokkelige, som ufeilbarlige, 
som mér eller mindre hellige. Efter dem tale de, 
handle de, tænke de, efter dem fælde de deres 
Domme og indrette deres hele Liv, saa at de kun 
til deres specielle Forretning i Samfandet behøve 
at anvende lidt selvstændig Tænkning: — unegte- 
ligt den lykkeligste Tilværelse, et Menneske kan 
føre. Der gives imidlertid andre — mindre lykke- 
lige, men mere begavede — Individer, der ikke 
kunne nøies med denne Opdragelse og med den 
bestaaende Tingenes Tilstand, men have et aabent 
Blik for Ufuldkommenhederne derved og derfor fælde 
deres Domme, ikke efter de bestaaende Love og 
Vedtægter, men efter deres egen Tænkning. De 
maa nødvendigvis komme i Strid med Alt, hvad 
der hedder „Skik og Brug"; det er for dem et 
Eomplex af Lænker, som de efter bedste Evne 
maa stræbe at frigjøre sig fra. Det er disse Folk, 
der kaldes „Genier". 

* Men den, der har faaet Blikket aabnet for de 
uheldige Sider ved det Bestaaende og føler Trang 
til noget Bedre, er kun gaaet den halve Yei. Det 
vanskeligste Stykke staaer endnu tilbage, og det 
er kun Faa, der søge at afhjelpe denne Trang ved 
selv at skabe en ny og bedre Tingenes Orden og 
søge at indføre den istedenfor den bestaaende. 
De fleste „ Genier '^ blive staaende paa det samme 
Punkt, naar de see, at Virkeligheden ikke stemmer 
med Idealet, nogle klagende, andre spottende over 
Verdens Daarligheder. 

De Første søge saa vidt som muligt at und- 
drage sig den Verden, der saa lidt svarer til deres 
Begreber om Fuldkommenhed; de søge at lukke 
Øinene for Virkeligheden og skabe sig en Fantasi* 
verden ved at udpille alle de tiltalende Sider af 
en svunden Tids eller et fjernt Lands Folkeliv. 
Her kan ingen Virkelighed generende træde ind, 
og Fantasien kan uforstyrret over hele Billedet 
sprede den skjønneste Maaneskinsbelysning. I 
dette Billede fordybe de sig og søge at drage sig 
selv ind deri ved at antage Et eller Andet af denne 
forgudede høiere Verdens Sædvaner eller efterligne 
dens Helte, hvorved de imidlertid bestandigt komme 
i Kollisioner med den ubønhørlige Virkelighed. 
Disse Folk kalder man Romantikere^ og de blive paa 
én Gang Gjenstand for vor Latter, for vor Med- 
lidenhed og for vor Sympati. Alle de Egenskaber, 

der udmærke en Romantiker , findes forenede hos 
Don Quijote. 

En anden Klasse af mislykkede Genier, de, 
der spotte over hele den hestaaende Samfundsorden, 
ræsonnere som saa: „Alt er ynkeligt, Menneskene 
en Samling af Pak, som det ikke er muligt at hæve 
til noget Bedre , Livet et Pust som Røgen af en 
Cigaret; naar det er forbi, er man glemt, borte, 
fordunstet som Røgen. Lad saa Menneskene tumle 
sig i al deres latterlige Uselhed, som de har Lyst ; 
lad os nyde Livet, mens vi har det, tømme de 
fulde Bægre, favne de blomstrende Piger og lee 
ad de Stakler, der gjøre sig Skrupler for Dit og 
for Dat. Livet er tomt, som et bundløst Svælg; 
det er uhyggeligt at see ned i det Tomme, der 
maa kastes et Slør over det; derfor bestandigt fra 
Nydelse til Nydelse! Bort med alle Skrupler, alle 
Betænkeligheder, al Samvittighed! Livet er kun 
lutter Uusioner og en Taabe den, der tager det 
alvorligt!'^ — Jeg véd ikke ret, hvad man skal 
kalde den Slags Folk; snart betegnes de simpelt- 
hen som y^blaserede'* , snart som „Boués^y men ingen 
af disse Benævnelser rammer Hovedet paa Sømmet. 
Bedst opkaldes de efter den fyldigste Personifica- 
tion af denne Retning, Don Juan. Ogsaa han 
bliver Gjenstand for en blandet Følelse af Med- 
lidenhed, Sympati og Smil. At hykle den Ret- 
færdiges Afsky overfor ham, vilde smage altfor 
meget af Tartufife. 

III 



I det samme Land og omtrent paa samme 
Tid ere begge disse Figurer opstaaede, nemlig da 
Spaniens Storhed og Magt alt havde kulmineret 
og det begyndte at hvile paa sine Laurbær. Man 
gjør sig uvilkaarligt det Spørgsmaal, hvad der har 
kunnet betinge den forskjellige Udvikling af disse 
to Skikkelser, og hvad der overhovedet betinger 
Forskjellen mellem disse to Slags Mennesker. Det 
ligger da nær, først at kaste et Blik paa den Na- 
tur, hvori de ere stillede^ paa de Omgivelser, under 
hvilke de fra Barnsben have udviklet sig. Don 
Quijote er fra La Mancha, Don Juan fra Sevilla. 

Tvende Gange har jeg paa Jernbanen kjørt 
igjennem La Mancha, tæt forbi Argamasilla, Don 
Quijotes By, den By, hvori Cervantes fattede Ideen 
til sit Mesterværk, og som han ikke gider nævne, 
fordi man dér havde kastet ham i Fængsel, uvist 
af hvilken Grund*). Man kan vanskeligt tænke 
sig et mere kjedsommeligt Land, næsten ganske 
fladt. D^r var sparsomt med Træer, og Egnen 
syntes ogsaa sparsomt befolket. Naar et saadant 
Landskab ligger i sin oprindelige Naturtilstand, 
uberørt af Menneskets Kultur, gjør dei Øde, der 



*) Som bekjendt begynder ^Don Quijote": „I en By i 
La Mancha, hvis Navn jeg ikke gider erindre, boede 
der for ikke lang Tid siden en Adelsmand" osv. 

11 

hviler over det, endda et vist storartet Ind- 
tryk; men La Mancha er opdyrket, tarveligt op- 
dyrket, og faaer netop derved et saa utroligt kjed- 
sommeligt Fysiognomi. Naturen indbyder ikke til 
at fordybe sig i den; den frastøder istedenfor at 
tiltrække; og et begavet Menneske, der ved Fødsel 
og Vilkaar er sat i disse Omgivelser, tvinges næ- 
sten til at fordybe sig i sit eget Jeg eller til, 
naar det er ham muligt, at søge i Bøger, hvad 
Naturen negter ham : Tilfredsstillelse af den Trang 
til at staae overfor noget Stort og Smukt, der er 
en af Begavelsens væsenligste Bestanddele. 

Og nu Sevilla, hvilken Forskjel! Her flagrer 
Øiet, og Aanden med det, fra Smukt til Smukt. 
Lad os gaae ud en Helligdag ved Juletid langs 
Guadalquivir, paa Sevillanernes Tndlingspromenade, 
yyLas delicias de Crislina^. Solen skinner og varmer 
som hos os paa de deiligste Foraarsdage; over En 
hæver sig den klareste blaa Himmel. Hvor Øiet 
seer hen, møder det lysegrønne Oranger, mellem 
hvis Løv funkle Masser af faldmodne Apelsiner. 
Hist en Lund af Cypresser, med deres mørke, tætte 
Kroner, her en Rigdom af Palmer, længere ude 
langs Gjærderne Aloer, Kaktuser og andre Tro- 
pernes Børn. Allevegne begrændses Synskredsen 
af Bakker, bedækkede af graagrønne Olivenskove, 
mellem hvilke en gammel Klosterkirke majestætisk 
kneiser og hist og her en Hacienda eller Aldea, 
en Herregaard eller Landsby, viser sine hvide, 

Bkinnende Mure. Og gjennem hele dette Landskab 
snoer sig den gulbrune Guadalquivir , blinkende i 
Solens Straaler. Elegante Ekvipager fare forbi 
En ; Ryttere paa prægtige andalusiske Heste sværme 
* omkring dem og konversere Damerne i Vognene; 
paa Trottoirerne bevæger sig Eliten af Sevillas 
Befolkning i tætte Skarer. Hvor Blikket kastes 
hen, træfifer det nydelige Sevillanerinder i deres 
smagfulde Dragter, den ene smukkere end den 
anden; Marmorbænkene langs Floden ere besatte 
med en tæt Række Damer og Herrer. Her hilses, 
smiles, koketteres; snart læses i de Skjønnes Øine 
Interesse, snart Kulde, snart hyklet Ligegyldighed. 
Hist lyder Klang af Tamburiner; det er en Flok 
brune Piger, der leende og sladrende spadsere ud 
til en eller anden Yenta for at more sig, og nu 
akkompagnere deres Passiar med deres Yndlings- 
instrument. Man følger efter dem og kommer til 
et grønt Vænge, hvor der er forsamlet flere Grup- 
per af unge Piger og Karle. De dandse Segui- 
dilla, der langt mer end vore trivielle Rund- 
dandse giver Leilighed til at udvikle Ynde og 
Koketteri. Et Par dandser ad Gangen; de 
andre staae omkring og akkompagnere Dandsen 
med Slag paa Tamburiner, med Haandklap og 
Sange. Et Steds møder jeg en høi Caballero, 
i sin spanske Kappe, med en Guitar; han spad- 
serer hen ad Veien og morer sig med at fanta- 
sere paa sit Instrument. Et andet Sted sidder 

11* 

en gammel Guitarspiller udenfor et Hus og synger 
til Guitaren — om end med noget rusten Stemme 
— en eller anden ny eller gammel Romance; en 
Kreds af Tilhørere, unge og gamle, er leiret om- 
kring ham, Mændene dampende deres Cigaretter, 
jiogle af Kvinderne passende deres Haandarbeide. 
Udenfor Kredsen morer en fortryllende ung Pige 
sig med at dandse solo til Guitarspillerens Sang, 
og lærer samtidigt en lille Unge at dandse. Og 
bag alt dette brogede Liv ligger Byen med sine 
lyse Huse, med sine gamle, snevre Gader, med 
sine mangfoldige prægtige Bygninger, med sin 
Vrimmel af Kupler og Taarne. Det er næsten, 
som om Mennesket har villet rivalisere med Na- 
turen i at frembringe noget Smukt. Her kneiser 
det herlige Giralda, det smukkeste Taarn, jeg har 
seet, og hæver sig høit over den mægtige, gotiske 
Domkirke. Her ligger Alcåzar med sine straalende, 
pragtfulde Gemakker, med sine Haver, hvis tro- 
piske Væxter og utallige, melodisk pladskende 
Springvande i Forbindelse med den af Blomsters 
og Orangers Duft parfumerede Atmosfære uvilkaar- 
ligt bringer En til at tænke paa sin Barndoms 
Fantasier om Eventyrenes Féhaver. Naar man be- 
væger sig mellem alt dette, føler man en næsten 
uimodstaaelig Trang til selv at nyde Livet, til selv 
af ganske Evne at tumle sig blandt al denne Her- 
lighed, selv at fare afsted paa en vælig Ganger, 
selv at dandse med de brune Piger, selv at beile 



d by Google 



165 



til elskovsfulde Blikke af Damernes etraalende Øine, 
ja man begynder næsten at f^le sig istand til at 
kunne støde en eller anden Komtur eller „Kom- 
mandant" ned, om han skulde stille sig hindrende 
i Veien for den fulde , ubundne Nydelse af al Li- 
vets Herlighed. Benne By er Don Juans Hjem. 



IV 



Men dette Moment er ikke nok til at kunne 
betinge Forskjellen mellem vore to Helte. Følte 
Don Quijote sig utilfreds i det kjedelige La Mancha, 
kunde han jo reist til Andalusien og forfeøgt sin 
Lykke dér. Og fordi man er født og opvoxet i 
Sevilla, er det ikke nødvendigt, at man bliver en 
„Don Juan" ; de fleste af Sevillas unge Herrer 
synes temmeligt langt fra at være værdige til denne 
Titel. Der maa endnu være en anden Betingelse 
tilstede, og denne, antager jeg, maa da søges i 
det forsl^ellige Forhold^ hvori hos Vedkommende Legemets 
Udstyrelse staaer til Aandens. 

Don Juan er smuk, en Typus for mandlig 
Skjønhed, af høi, stærk, velproportioneret Legems- 
bygning, en Skikkelse som Thorvaldsens „Jason" 
men med Øine og Ansigtstræk, der afspeile en 
høit begavet Aand. Her findes den skjønneste 
Harmoni mellem Legemets og Aandens Begavelse. 

En Baadan Personlighed kommer Alt imøde ; og han 
har Aand nok til at fatte denne Imødekommen. 
Han behøver ikke at lede efter Nydelser; de komme 
selv og drage ham ind i sig. Han behøver ikke 
at jage efter Kjærlighedseventyr; før han endnu ret 
véd, hvad Elskov vil sige, opbyder mér end én 
elskovssyg Venus alle sine Yndigheder for at for- 
føre ham. Det varer ikke længe, før han mærker, 
hvilken Magt han eier i sin blotte Personlighed, 
og hvor han tager fat, kan han ikke tænke sig 
anden Udgang end Seier. Denne Bevidsthed om 
sin egen Styrke er det, der gjør ham saa uimod- 
staaelig og uovervindelig; thi hans hele Løbebane 
er en Række af Seire, han bliver aldrig over-- 
vunden. Det ligger i Me-nneskets Natur, kun at 
see op til, hvad der er En overlegent i en eller 
anden Retning; Don Juan, der er vant til at seire 
allevegne paa sit Omraade, seer derfor efterhaanden 
med Ligegyldighed eller Foragt ned paa det Be- 
seirede. Den Kvinde, han føler, han fuldstændigt 
har i sin Magt, har ingen Interesse for ham mere; 
den Ven, der bøier sig for hans aandelige Over- 
legenhed og fuldstændigt følger hans Levevis og 
Anskuelser, bliver ham trættende, osv. Tilsidst 
anteciperer han Seiren, betragter Alt i Verden som 
noget, han, hvis han vil, kan beseire; og derfor 
seer han ned med Foragt paa Alt, derfor bliver 
han ligegyldig for Alt. Han føler sig som al Skab- 
ningens Herre, men dermed har ogsaa Alt tabt 

sin Interesse for ham ; og hvor han seer hen, seer 
han kun uendelig Tomhed. 

Hos Don Quijote er Legemet kun tarveligt 
udstyret og staaer i et Misforhold til den begavede 
Aand. Hans Ydre er ikke tiltrækkende-, Intet 
kommer ham imøde, og enhver Nydelse, hvorved 
Personligheden spiller en Rolle, maa han møisomme- 
ligt tilkjæmpe sig. Ejærligheden kommer ikke af 
sig selv og drager ham ind i sig, og hans Legeme 
er ikke af Naturen saaledes udrustet, at han a 
priori føler sig istand til enhver mandig Idræt, 
som Tiden eller Moden maatte fordre af ham. 
Efter Bøger, Digterværker, danner han fra først 
^af sine Forestillinger om Kjærlighed og mandig 
Daad, før han møder dem i Virkeligheden; som 
alle Forestillinger, der ikke have Virkeligheden 
til Basis, blive de ensidige og bornerte. Den, der 
ikke er vant til at tumle sig blandt andre Menne- 
sker og jevnligt øve sine Kræfter, faaer efterhaanden 
eiendommeligt overdrevne Begreber om det Op- 
høiede i store Heltebedrifter. Og den, der ikke 
er i Besiddelse af Evne til at tiltrække sig Da- 
mernes Opmærksomhed, danner sig i sin Ensom- 
hed en Forestilling om Kjærligheden som en Para- 
disets Rosenhave, hvis Torne ikke smerte, men 
kun paa det Behageligste kildre Sjælen som et 
Slags poetisk Frottér apparat. Digterne udstyre 
ofte deres Helte mér eller mindre rigt i legemlig 
Henseende; han føler, at han ikke er skabt som 

de og tvivler derfor om at kunne udføre nogen 
stor Bedrift, det være sig paa Klingernes eller 
Ejærlighedens Omraade. Eller ogsaa lade Dig- 
terne deres Helte trods et svagt Legeme ved over- 
legen Aand tilkjæmpe sig høie Stillinger, men ak, 
Forholdene i Virkeligheden ere ikke de samme som 
Forholdene i Digterværket: Den Modstand, der 
skal overvindes, synes ham tifold større, end den 
virkeligt er. Bliver han engang i Virkeligheden 
forelsket eller støder paa en Leilighed, hvor han 
kunde udføre en* rask Daad, kommer han altid til- 
kort paa en mér eller mindre komisk Maade, fordi 
han ikke kan lade være at hlande sine forudfattede 
Anskuelser ind i Virkeligheden; han tvivler om at » 
kunne udføre sin Rolle tilstrækkeligt poetisk, og 
den, der tager fat paa Noget med Tvivl om, at han 
har Evne til at seire, har allerede halvt tabt. Til- 
sidst skyder han al Skylden, ikke paa sig selv, 
men paa Virkeligheden , paa „Tiden"^ ; „havde han 
levet under samme Forhold som Digtenes og San- 
genes Helte, var han nok ogsaa bleven en Helt 
som de.'^ „Virkeligheden, Tiden, er usel; den 
har ingen Helte." Og for at tilfredsstille sine 
Længsler efter et Helteliv tager han fat paa det 
Sisyfosarbeide : saavidt hans Evne rækker, paany 
at vække til Live de svundne Tider, saaledes som 
han forestiller sig dem. 

V 

Medens Cervantes skabte sin Helt saa fuld- 
endt, at Ingen har forsøgt eller tænkt paa at for- 
bedre ham eller føie noget til ham, er Don Juan 
kun skizzeret af Tirso de Molina, og senere frem- 
ragende Digtere, næsten fra alle Lande (især Mo- 
liére og Byron) have bidraget deres til at gjøre 
denne Skikkelse mere fyldig og fuldkommen. Don 
Juan er derved bleven til en Slags international 
Figur, som næsten alle civiliserede Folkeslag have 
tilegnet sig, og som næsten ikke har beholdt andet 
specielt Spansk tilbage end netop sin Fødsel. 

Der mangler ikke paa Profetier om hans 
Fødsel. I en af Juglarromancerne (fra det 13de 
Aarhundrede) beklager Grev Claros sig for Kei- 
seren over den megen Gjeld, han er kommen i. 
Eeiseren byder da sin Skatmester give Greven 
tusinde Mark Guld til at indløse sin pantsatte 
Rustning med, andre tusinde til at betale sin 
Gjeld paa Æresord, andre tusinde til Klæder og 
Skotøi, aifHre tusinde, forat han kan lege med 
Terninger, andre tusinde, forat han kan deltage 
i Turneringer, og andre tusinde „para con damas 
folgar"" , „til at fremme hos Damer sin Villie*. 
Dette er vistnok en temmeligt tro Opregning 
af en Ridders væsenligste Fornødenheder i de 
Tider; det sidste Punkt syntes formeligt at 
være en Betingelse for at kunne optræde, som 
det sømmer sig en Caballero. — Kong Pedros 



d by Google 



170 



Elskovseventyr vare utallige; og de fleste andre 
kastilianske Konger staae i denne Henseende 
neppe meget tilbage for ham. Adelen fulgte i 
dette Punkt troligt Kongens Spor; Fernan Perez 
de Guzman siger om sin Onkel, den bekjendte 
Krønikeskriver Pero Lopez de Ayala, der indtog 
en høi Stilling hos Kong Enrique den Anden (de 
Trastamara) og hans Efterfølgere, at han „holdt 
meget af Kvinder, mere end det sømmede sig for- 
en saa lærd Herre som ham". Ved Kong Juan 
den Andens Hof levede man paa provencalsk Vis, 
i lutter Sang, Musik og Elskov; en Strøm af 
klangfulde Elskovsdigte med stærkt sandseligt Ele- 
ment spredte sig udover Landet, og paa det ka- 
tolske Kongepars Tider sang Juan de la Encina: 
„Det Liv er forspildt, — Som leves uden Elskov; 
— Og mere værd end Livet selv — Er det, at 
forstaae at bruge det. — Det er bedre at lide — 
Og døie Smerter, — End at være uden Elskov**.*) 
Men Elskovseventyrene vare dog kun en Bi- 
sag hos de fleste af disse Folk, og mangen kraftig 
Daad udøvedes ved Siden af. Først da Spanien 



*) Es vida perdida 
Vivir sin amar; 
Y mas es que vida 
Saberla emplear. 
Mejor es penar 
Sufriendo dolores 
Que estar sin amores. 

stod paa Toppunktet af sin Magt, og man ikke 
mere fandt noget Høiere at stræbe efter, kunde 
der ret blive Tale om at hellige Livet udeluk- 
kende til Nydelse. Tirso skrev under Felipe den 
Tredie ; hans Don Juan bestiller ikke andet end 
at nyde Livet, og nyder det fornemmeligt ved at 
„nyde" (gozar) skjønne Kvinder. Han gaaer fra 
Elskov til Elskov; han kan ikke see eller høre 
Tale om en smuk Kvinde, uden at han strax maa 
tage fat paa at sætte sig i Besiddelse af hendes 
Yndigheder. Elskovseventyrene ere for ham blevne 
Alt, fylde hele hans Liv. — Videre er Tirso ikke 
kommen i Skildringen af „Don Juan". 

Endnu hos Nutidens Spaniere træffer man Et 
og Andet, der minder om, at Spanien er Don Juans 
Fødeland. Der er neppe noget Sted, hvor man 
træffer saa megen Entusiasme for kvindelig Skjøn- 
hed som her; og der er neppe noget Sted, hvor 
Kvinderne gjøre saa meget for at vise sig saa 
smukke som muligt. Spanieren har en saa stærk 
Følelse af Skjønhedens og Kjærlighedens Magt, at 
det aldrig kunde falde ham ind at foragte den, 
der bukker under derfor, selv om hans eget Liv 
er saa exemplarisk som muligt. Derfor blive 
Kjærlighedssynder gjennemgaaende mildt bedømte; 
og jeg har f. Ex. aldrig i Samtaler, hverken paa 
Landet eller i Byen, hørt Nogen, selv ivrige Re- 
publikanere, omtale den fordrevne Dronning Isabel 
haanligt paa Grund af hendes mange Kjærligheds* 

handler*), derimod vel for hendes Bigotteri og 
øvrige Uduelighed til at regjere, men selv dette 
dog altid med den noget undskyldende Tilsætning : 
„Hvad skal man sige; hun var jo en Kvinde!" 



VI 

Don Quijote er en langt mere ægtefødt Spa- 
nier end Don Juan. 

Det er da ogsaa fornemmeligt Don Quijote, 
som det spanske Folk omfatter med al den Kjær- 
lighed og Stolthed, en Moder viser sin Kjæledægge, 
Kjød af sit Kjød og Blod af sit Blod. Og det er 
intet Under, at Spanierne betragte den personifi- 
cerede Romantik næsten som en Personifikation af 
deres Nationalitet; den Tilværelse, det spanske 
Folk i Aarhundreder har ført, ligner jo ganske Don 
Quijotes, og mér end noget andet Land har Spa- 
nien været Romantikens Hjem. 

Som Don Quijote Aar ud og Aar ind bestan- 
digt koncentrerede hele sit Liv i Læsningen af 
Ridderromanerne, saaledes har det spanske Folk 
i Aarhundreder koncentreret sin Tilværelse i at 
læse og fortælle, besynge og fordybe sig i, hvad 
dets Forfædre have bedrevet. Spanierne have 



*) Paa Prent derimod, i republikanske Pjecer, har jeg 
seet det, og det i meget stærke Udtryk. 

gjort Alt for at lukke Øiet for den ubehagelige 
Virkelighed, der viste dem deres Lands synkende 
Betydning, for kun at see den straalende Fortid, 
trøste sig ved, at engang var Spanien det mæg- 
tigste Land i Verden. 

Napoleon den Store vækkede Folket af denne 
romantiske Dvale, men det er siden igjen sovet 
ind adskillige Gange^ og har endnu ikke ganske faaet 
Søvnen af Øinene. For de fleste Spaniere er det 
rigtignok gaaet op , at deres Land er tilbage i 
meget, men det Gamle sidder fast, og de have 
endnu ikke formaaet at emancipere sig fra Roman- 
tiken. De see meget godt, hvilke Reformer og 
Forbedringer de tråenge til; de boltre sig i Tan- 
kerne om den herlige Fremtid, der skal komme, 
naar disse Reformer ere gjennemførte, men de gide 
kun beskjeftiget sig med det Store, med Ideerne 
selv; de umaadeligt mange Detailler^ man maa trænge 
ind i for at kunne gjennemføre Ideen, tage de 
ikke fat paa. Det er Don Quijote, der gaaer 
igjen ; det er Don Quijote , der i Tanken om at 
udføre Bedrifter å la Am a dis de Gaula lader sit 
Gods forfalde og ingen Verdens Ting opnaaer uden 
&t gjøre sig latterlig. 

En Dag gik jeg ud paa Sevillas Kirkegaard 
ved Klostret San Geronimo og fandt dér et stort 
Marmormonument, reist til Minde om nogle Soldater, 
der vare faldne i Krigen mod Marokko 1859-60; 
de vare faldne , kjæmpende „contra los moros^, 

stod der blot, „imod Maurerne". Det skulde være 
som i de gamle Tider, da Folk som Cid, Gonsalvo 
de Cordoba, Guzman el Bueno, Garci Perez de 
Vargas og Eastiliens navnkundige Konger kjæmpede 
„mod Mauz^rne". Jeg kom atter til at tænke paa 
Don Quijote, der slaaer en skikkelig Benediktiner- 
munk, som tilfældigt kommer ridende foran en Yogn 
med en Dame i, af Hesten og bilder sig ind at 
være i samme Situation som Amadis de Gaula, der 
befrier røvede Prindsesser. 

Denne usalige Romantik, denne Sukken for 
den svundne Storhed , er Fremskridtets værste 
Fjende i Spanien. Disse svulstige Fraser om Spa- 
niens stolte Fortid, om de iioble Forfædre, om 
dets Storhed i Historie, Kunst og Poesi, om alle 
dets Seire fra Covadonga til Lepanto, om den Tid, 
da yyCa^tilta despues de Dios fué la Senora del mundo^ 
(da Kastilien, næst Gud, var Verdens Herskerinde), 
om Spaniens gamle Banner, hvoraf en Søm veier 
mér end hundrede nye Faner, osv. osv., gaae igjen 
i alle de spanske Politikeres Produkter ligefra 
Castelars fortræffeligste Taler til Artiklerne i Smuds- 
bladene. Paa den Maade bilde Spanierne hver- 
andre indbyrdes og hver sig selv ind, at naar de 
blot reise sig og slaae Aliarm, kommer den store 
Tid igjen som ved et magisk Trylleord. Og naar 
den saa alligevel udebliver, gjøre de gjensidigt 
hverandre ansvarlige derfor og trøste sig ved at 
hegle hverandre dygtigt igjennem med Ord og 

Vaaben, til det ene Parti er beseiret og det andet 
falder i Søvn paa sine Laurbær. 

At en Foryngelse ikke ligger udenfor Mulig- 
hedens Grændser, vidste allerede Oldtiden vel; 
derom vidner Fablen om Fugl Fønix. Men man 
vidste ogsaa, at en saadan Foryngelse kun er mu- 
lig, naar det Gamle fuldstændigt opbrændes og 
tilintetgjøres; kun af det Gamles Aske kan det 
Nye voxe frem. Alle gamle Traditioner, hele den 
gamle Forfatning maa lades ude af Syne, skal' et 
Land forynge sig. Man maa begynde fra neden, 
fra Detaillerne, at arbeide fremad, opad, og man 
vil da selv forbauses over, hvor hurtigt og umærke- 
ligt man naaer til store Eesultater; medens man, 
naar man strax vil opnaae de store Besultater 
uden at tage fat paa Detaillerne, staaer som den, 
der seiler efter et Fata Morgana, seiler og seiler 
og aldrig naaer det skjønne Land, han mener at 
have i Sigte. 

I. Cids Barndom. — Han dræber „den hugprude 
Greve", — Hans trodsige Opførsel mod Kong Fernando. 

II. Cids Magt over Kong Sancho. — Slaget ved 
Golpejares. — Zamoras Beleiring. 

III. Cid tager Ed af Kong Alfonso. — Hans Gifter- 
maal. — Hans Tog til Andalusien. — Hans Landsfor- 
visning. 

lY. Cid som Gondottiére hos Kongen af Zaragoza. — 
Hans Plyndringstog mod Aragon. 

V. Alfonso erobrer Toledo. — ^ Kådir i Valencia. — 
Almoravideme komme til Spanien. — Kådir beder om 
Hjælp i Zaragoza. — Cid som Diplomat. — Hans For- 
hold til Kong Alfonso. •— Kådirs Drab. — Cids Optræden 
overfor Ibn Djahhåf. — Han sætter sig i Besiddelse af 
Valencia. 

VI. Cid som Valencias Herre. — Hans Forhold til 
sine Naboer. — Hans Kampe mod Almoravideme. — 
Hans Død. 

VII. Cid som Adelens Nationalhelt. — Folkeroman- 
cerne. — Hvorledes Cids Bedrifter forøges. 

VIII. Fremmede Folkesagn trænge ind i Spanien. — 
Deres Indflydelse paa Opfattelsen af Cid. — Cemtares 
de gesta. 

IX. Enevoldsmagtens Indførelse i Spanien. — Den 
spanske Kunstpoesi. — Cids Omdannelse til Ideal for 
Hof adel og Loyalitet. 

X. Cid glemmes i Spanien. — Hans Optræden i 
andre Lande. — Comeilles „Cid". — Herders „Cid". — 
Nyere Undersøgelser. 

CiD hørte til den grevelige Slægt Viv ar; hans 
Fader hed Diego Lainez, selv hed han Rodriqo 

DiAZ*). 

Om hans Barndom er ophevaret følgende Anek- 
dote: Diego Lainez vilde prøve sine Sønner, kaldte 
dem derfor én for én ind til sig og bed dem i 
Tommelfingeren. De Andre skreg og jamrede sig; 
Cid derimod skjeldte Faderen ud, ja Eomancen 
fortæller endogsaa. at han gav ham et Ørefigen. 
Da blev den gamle Don Diego glad; denne Aand, 
vilde han, skulde være i hans Sønner: de burde 
ikke taale det mindste Tryk, ikke lade den mindste 
Fornærmelse uhevnet. 



*) De spanske Navne, der ende paa — z, svare til vore 
paa —sen; af Lain dannedes Lainez, af Lope Lo- 
pez, af Diego lidt uregelmæssigt Diaz. Skulde man 
følge den af mange Forfattere yndede Vane at over- 
sætte Fremmedes Egennavne paa sit eget Sprog, 
vilde Cid komme til at hedde Roderik Jakobsen af 
Vivar (eller maaské Rurik Jakobsen; jeg véd ikke, 
hvilken af disse Former der er mest skandinavisk). 

En Dag var Diego Lainez ude at jage, og 
ved den Leilighed tillod han sig at tage en 
Hare fra sin Nabos Jagthund. Som rimeligt 
var , skjeldte Naboen , der i Romancerne kun 
betegnes som „den hugprude Greve"" ^ ham ud i den 
Anledning; og da Don Diego kom hjem, beklagede 
han sig for sin Søn Rodrigo over at have maattet 
høre Grovheder af Greven. Sin Opdragelse tro, 
drog Rodrigo strax hen og krævede denne til 
Regnskab: „Jeg havde ikke troet, Herr Greve, at 
I var saa uhøvisk, at I kunde overfuse min Fader 
med Grovheder, fordi han tog en Hare fra Eders 
Jagthund; hvad I end siger dertil, saa skal det 
hevnes!" Greven vilde slaae det Hele hen i Spøg, 
men Cid blev vred over, at han tog Sagen saa 
let, kastede sig over ham og dræbte ham. Og 
ikke nok hermed; for at vise, hvorlidet han fryg- 
tede Hevn, haanede han endnu Grrevens efterladte 
Datter ved hver Dag at ride forbi hendes Borg 
og more sig med at lade sin Falk gjøre Jagt 
paa hendes Duer. 

Tilsidst tyede Datteren til Burgos, klagede 
sin Nød for Kongen og bad ham øve Retfærdighed. 
Eastiliens Konge, Fernando I, der var en tapper 
Kriger og Erobrer, og som med stor Kraft ledede 
Landets udenrigske Anliggender, havde som ]B[onge 
over et feudalt Land intet Andet at gjøre med 
dettes indre Anliggender end netop at mægle og 
dømme i Stridigheder mellem Vasallerne indbyrdes; 

men hvorliden Magt han havde selv dertil, seea 
hedst af de Ord, Romancen ved denne Leilighed 
lægger Kongen i Munden: „Hvis jeg lader Cid 
gribe og dræbe, saa vil Adelen reise sig imod 
mig." Noget maatte han imidlertid gjøre; han 
skrev da til Vivar og stevnede Rodrigo til at 
møde for sig paa -en Herredag i Bur gos. Budet 
gav Brevet til Don Diego, og denne, der fryg- 
tede for, at der skulde tilstøde hans kjære Søn 
noget, vilde først skjule det for Rodrigo. Men 
Rodidgo forlangte at vide Indholdet. Nu vilde den 
Gamle, at Rodrigo skulde blive tilbage, medens 
han selv vilde drage til Burgos for at tale Søn- 
nens Sag, inen Cid erklærede: „Det forbyde Gud! 
Hvor 1 drager hen, Fader, gaaer jeg foran Jer." 

Saa drog de til Burgos med et stort Følge, 
som det sømmede sig Greven af Vivar. Alle vare 
de klædte i den sædvanlige Hofdragt, „i Guld og 
Silke", med Paradekaarder; kun Rodrigo var klædt 
i Jern fra Top til Taa, med Hjelm paa Hovedet^ 
Slagsværd ved Siden og Landse i Haanden. Rygtet 
om hans Færd var gaaet forud for ham, og da 
han drog ind i Byen, hørte han allevegne: „Sé, 
der kommer han, der vog den hugprude Greve!" 
At være Gjenstand for slig Opmærksomhed skulde 
just ikke tjene til at formindske Rodrigos Selv- 
tillid, og han bekjendtgjorde med høi Røst: „Er 
her tilstede nogen Slægtning eller Ven af ham, 
nogen, der sørger over hans Død, saa lad ham 

træde frem og kræve mig til Regnskab. Jeg skal 
forsvare min Færd, til Fods eller til Hest, ganske 
som han ønsker det/' Ingen turde møde ham. 
Da de Andre gik hen for at hilse paa Kongen ved 
at kysse hans Haand, blev Rodrigo alene siddende 
paa sin Hest. Hans Fader bad ham stige ned og 
hilse paa Kongen; „han er jo dog din Herre og 
Du, min Søn, hans Vasal". Rodrigo syntes ikke 
om denne Anmodning og svarede ærgerlig: „Hvis 
en Anden havde sagt Sligt til mig, skulde han 
faaet sin fortjente Løn, men da det er Digy der 
forlanger det, Fader, saa skal jeg gjøre det." 
Han staaer da af Hesten, men i det Samme han 
bøier Knæ for at kysse Kongens Haand, drager 
han sit store Slagsværd. Det var ikke saa for- 
underligt, at Kongen blev baade forskrækket og 
vred: „Hvad vil den Djævel her? Han bærer sig 
jo ad som et vildt Dyr!" I et Nu sad Rodrigo 
atter paa Hesten og svarede Kongen i en meget 
oprørt Tone: „Jeg anseer det ikke for nogen Ære 
for mig at kysse Kongens Haand, og jeg skammer 
mig over, at min Fader har gjort det." Hvorpaa 
han drog hjem igjen fra Burgos efter at have 
sørget for, at hans Følge blev forsvarligt bevæbnet*). 



*) De historiske Kilder, der tilmed saa godt som ude- 
lukkende ere af maurisk Oprindelse, vide ikke Noget 
om Cids Ungdom og beskjeftige sig overhovedet kmi 
med ham, hvor han griber ind i hele Halvøens poli- 

Før sin Død begik Kong Fernando den Daar- 
skab, at dele sit Land mellem sine Børn; den 
ældste Søn, Don Sancho, der paa Grund af sin 



tiske Forhold. I Historien fremtræder han først 
som Kong Sanchos Generalisimus i Slaget ved Gol- 
pejares. Folkepoesien fæster sig derimod fornemme- 
ligt ved den Bedrift, der har skaffet Nationalhelten 
Berømmelse i selve Landet, og Kilden til nærværende 
Beretning er de tre Romancer: „Ese buen Diego 
Lainez" (Wolf y Hofmann: Primavera y Flor de Ro- 
mances, no. 28), „Cada dia que amanece" (W. y H. 
no. 30) og „Cabalga Diego Lainez" (W. y H. no. 29). 
Dozy, der har samlet Alt, hvad Historien til Dato 
har at berette om Cid, kaster ganske Vrag paa Ro- 
mancerne som Kilde, og har overhovedet intet godt 
Øie til dem. Sammenligner man imidlertid de ældste 
og bedst bevarede Folkeromancer om Cids senere 
Bedrifter i Wolf og Hofmanns Samling med Histo- 
riens Beretninger, vil man finde, at de stemme for- 
træffeligt dermed, naar man først har gjort sig for- 
trolig med den Maade, hvorpaa Folkepoesien for- 
tæller og fremstiller. Folkepoesien kjender f. Ex. 
Intet til nøiagtige Tidsbestemmelser; den fremstiller 
Virkningen som følgende umiddelbart paa Aarsagen. 
Saaledes fremstilles i Romancen „En Santa Gadea 
de Burgos" (W. y H. no. 52) Cids Landsforvisning 
som følgende umiddelbart efter Aarsagen til Alfonsos 
Forbittrelse mod ham: den Ed, han fordrer af Kon- 
gen. Og saaledes fremstilles i Romancen „Ese buen 
Diego Lainez" Cids Adfærd mod Greven i -umiddel- 
bar Forbindelse med den Prøve, hans Fader under- 
kastede ham som Barn. Forøvrigt er Fortællingen 

Legemsstyrke kaldten el Valiente, „den Stærke", 
fik Eastilien. Paa en Tid, da det betragtedes som 
det høieste Livsformaal for Konger som for Grever, 
for Suveræner som for Vasaller, at vinde saa meget, 
som det var dem muligt at forsvare , var det na- 
turligtj at det første Formaal for Sanchos Stræben 
maatte være at vinde alle sin Faders Lande til- 
bage og til dette Værk sikkre sig alle sine Va- 
sallers, og deriblandt ogsaa Cids, kraftigste Bistand. 
Vi see da Cid som Kong Sanchos Overfeltherre af 
bedste Evne kjæmpe for dennes Sag; men Cid var 
ikke af de Folk, der kunde taale den ringeste Be- 
faling eller Tilrettevisning, og naar han og Sancho 
skulde virke sammen, kunde dette ikke skee paa 
anden Maade, end at Gid styrede baade Landet 
og Kongen. 

Sancho angreb først sin Broder Alfonso, Konge 
af Leon. Før Slaget ved Golpejares 1071 aftålte 
de to Brødre, at den, der seirede, skulde have 
den andens Land. Kastilianerne bleve slaaede, 
men Alfonso, der nu betragtede dem som sine 
Undersaatter , forbød sine Folk at forfølge dem. 
Da Cid mærkede dette, fik han Kastilianerne samlet, 
satte Mod i Kong Sancho og fik ham til, trods 



i disse tre Romancer naturlig og sandsynlig; der er 
intet Fabelagtigt i dem og de ere fuldstændigt i 
samme Stil som de Romancer om Cids senere Liv, 
der fortræffeligt lade sig jevnføre med Historien. 

Aftalen, om Natten at overfalde Alfonsos Hær. 
En stor Dél af Leoneserne bleve nedsablede, nogle 
faa undkom, deriblandt Alfonso, der dog snart 
efter blev fangen*). Først blev han kastet i 
Fængsel, derpaa sat i Kloster, men fandt Leilig- 
hed til at flygte og blev vel modtaget hos den 
manriske Kong Mamun af Toledo. 

Derpaa erobrede Sancho Galicien fra sin anden 
Broder Garcia og gav sig til at beleire Zamora, 
der tilhørte hans Søster Urraca, men blev her 
snigmyrdet af den zamoranske Bidder Bellido Dol- 
foB, den 7de Oktober 1072. Cid satte efter Mor- 
deren, men havde ingen Sporer paa; „ellers havde 
han sikkert hevne t sin elskede Konge, Bon Sancho," 
som der staaer i Romancen**). 



*) Denne Begivenhed omhandles, i Romancen „Entre 
dos reyes cristianos" etc. (Wolf y Hofmann, no. 38). 
At den istedenfor at omtale Traktaten og den Stil- 
ling, Sancho kon^ i ved den, lader ham blive tagen 
til Fange og befries af Cid, er fuldstændigt i Folke- 
digtningens Maade at fortælle paa. Forøvrigt 4# 
denne Romance noget tung og tvungen, en Følge af, 
at den vistnok vil pynte paa Cids og Sanchos lidet 
hæderlige Færd ved denne Leilighed. 
**) Wolf y Hofmann, no. 44: „Rey Don Sancho, reyDon 
Sancho" etc. — Om denne Beleiring af Zamora 
dreier sig forøvrigt adskillige andre gamle Romancer, 
der tilsammen danne en lille kastiliansk Illade. 

Sancfao havde ingen Børn, og hans Broder 
Alfonso var derfor nærmeste Arving til Kiget. 
De kastilianske Grever, der nyligt havde kjæmpet 
imod ham, og især Cid, der nyligt havde begaaet 
et Traktatbrud imod ham, anerkjendte ham vistnok 
nødigt, men saae ingen anden Ud^ei end at bide 
i det sure Æble. Men for at afskrække ham fra 
at tænke paa Hevn eller Sligt, skulde han strax 
paa en eklatant Maade føle Adelens Magt. Man 
forlangte da efber Forslag af Cid, at han skulde 
aflægge Ed paa, at han ingen Dél havde i Kong 
Sanchos Mord, og da han spurgte, hvo der skulde 
tage en saadan Ed af ham, Kongen, fremtraadte 
Cid og erklærede, at det vilde han. Det var lige- 
frem at stille sig over Kongen; thi den, der mod- 
tog, en Ed, maatte naturligt staae høiere end den, 
der aflagte den til ham. Men Alfonso indsaae 
(saavel som Cid), at hvis han nægtede at aflægge 
Eden, kom der til at hvile en Mistanke paa ham, 
der kunde koste ham Riget. Derfor aflagde han 
Eden i Kirken Santa Gadea i Burgos; og Eoman- 
cen lader Cid, ligesom drillende, med alle mulige 
Ceremonier gjentage Formularen tre Gange. Efter 
at Akten var forbi, gav Kongens Uvillie sig ogsaa 
Luft: „Idag har Du ladet mig aflægge Ed til Dig, 
men har Du ogsaa betænkt, Cid, at Du imorgen 
er min Undersaat?^ — „Det kommer an paa, hvor- 

ledes I optræder overfor mig; den, hvis Vasal jeg 
skal være, maa vide at lønne mig derfor." *) 

Alfonso følte sig ikke fast nok paa Tronen 
til at kunne træde op, som han kunde ønske, imod 
den overmodige Vasal, og maatte foreløbigt finde 
8ig i at gjøre gode Miner til slet Spil. Han hæd- 
rede Cid ved at give ham til Ægte (den 19de Juli 
1074) sin Slægtning JiMENA**), Datter af Grev Diego 
af Oviedo. men fandt snart en Leilighed til for en 
Tid at blive ham kvit og saaledes faae friere 
Hænder til at befæste sin og sit Riges Stilling. 



•) Herom dreie sig Romancerne : „En Sancta Gadea de 
B6rgos" (Wolf y Hofmann, no. 52) og „En Toledo 
estaba Alfonso" (W. y H., no. 51). Den første er 
en udpræget Folkedigtning, den sidste bærer der- 
imod Præg af at være korrigeret efter Historiens 
Beretninger. 

**) Ogsaa Kongens Søster Urraca synes at have kastet 
sine Øine paa Cid. I Romancen „Afuera, afuera, 
Rodrigo" (Wolf y Hofmann, no. 37) udtaler hun, at 
hun havde tænkt paa at ægte ham. Rodrigo, der 
nu er gift med Jimena, bliver meget fortrydelig ved 
Tanken om, at han er gaaet Glip af den Ære at 
blive gift med en Konges Datter, og hans Repliker 
karakterisere ham just ikke som nogen øm og tro- 
fast Ægtemand. Naar Uracca omtaler den megen 
Gunst, Cid har mødt hos hendes Fader, Kong Fer- 
nando, er der jo Intet til Hinder for at antage, at 
den unge Adelsmand kan have opholdt sig en Tid- 
lang ved Kongens Hof, førend Historien med „den 
hugprude Greve" foregik. 

Fernando den.Før8te havde gjort endél mauriske 
Stater skatskyldige til Kastilien, deriblandt ogsaa Se- 
villa; men under de Borgerkrige, der udbrød efter 
Fernandos Død, 4iavde Kong Motamid af Sevilla ikke 
ftindet sig beføiet til at sende nogen Skat til Ka- 
stilien. Nu overdrog Alfons o Cid at indkræve den 
forfaldne Skat og bringe Sevilla tilbage i det for- 
rige Afhængighedsforhold. Cid drog da til SeviUa, 
hvor Motamid temmeligt let faldt til Føie, da han 
paa samme Tid blev truet af Kong Abdallah af Gra- 
nada, der alt var ifærd med at rykke ind over hans 
Riges Grændser med en betydelig Hær, hvori der 
fandtes adskillige kastilianske Grever, deriblandt Kong 
Alfonsos Slægtning, Grev Garcia Ordonez, der havde 
beklædt samme Stilling under Kong Fernando, som 
Cid under Kong Sancho. Cid kunde under disse 
Forhold ikke modstaae sin Lyst til at regjere eller 
til overhovedet at gjøre sig gjeldende; han sendte 
Bud til Abdallah og forbød ham Ai angribe Mo- 
tamid , saasom denne stod under Kong Alfonsos 
Beskyttelse. Da Abdallah ikke lod sig afskrække 
heraf, satte Cid sig i Spidsen for Motamids Trop- 
per, slog Granadinerne og fangede Grev Garcia og 
flere Kastilianere , som han udplyndrede for hvad 
de havde hos sig og saa gav fri igjen efter tre Dages 
Forløb*). • Belæsset med Foræringer fra Motamid 



*) Disse Begivenheder omhandles af de to Romancer, 
der begge begynde: „Por el val de las estacas" 

til Alfonso og til sig sely, vendte Cid tilbage til 
Eastilién. 

Imidlertid havde Kong Alfonso havt Leilighed 
til at bemærke, at der blandt de kastilianske 
Grever fandtes megen Misundelse mod Cid, — som 
rimeligt var, da han havde svunget sig op. til at 
blive den første af dem. Omsider følte han sig 
stærk nok til at skille sig af med denne besvær- 
lige Medregent; og da Cid begyndte at krige mod 
Maurerne paa egen Haand, uden Kongens Sam- 
tykke, og saaledes gjorde Indgreb i Kongens for- 
nemste Rettighed, at styre Landets udenrigske 
Affærer, benyttede Alfonso denne Leilighed til at 
landsforvise ham, Aar 1081. 



IV 

Som Condottiére, i Spidsen for en Bande paa 
300 Mand, drog Cid i Landflygtighed og blev vel 
modtagen hos den mauriske Konge af Zaragoza, 
MootadibIrn Hud. Kort efter døde denne, efterat 
have delt Riget mellem sine Sønner, Mutahin og 



(Wolf y Hofmann, no. 31 og 32). Fremstillingen i 
den sidste minder ganske om den Maade, hvorpaa 
man i daglig Tale ræsonnerer om en Hærmasses Be- 
vægelser og identificerer den med Anførerens en- 
kelte Person. 

MoNDHiR, Og derved givet Anledning til en Broder- 
krig, ganske som fordum Kong Fernando af Ka- 
stilien. 

Saådanne Forhold var Noget for Cid. Han 
blev Kong Mutamins Generalisimus, og indtog snart 
samme Stilling overfor ham som i sin Tid overfor 
Kong Sancho. Mondhir søgte imidlertid ogsaa 
Hjelp og fandt Alierede i de to smaa kristne 
Suveræner i det nordøstlige Spanien, Kong Sancho 
Rahirez af Aragon og GrevBBBENGAR af Barcelona, 
men Cid slog dem alle tre og fangede endogsaa Grev 
Berengar, som dog efter fem Dages Forløb fik sin 
Frihed og sluttede Fred med Mutamin. 

Hvad enten han ikke kunde eller ikke vilde, 
nok er det, Cid erobrede ikke Fjendens Land, 
men lod sig nøie med at foretage indbringende 
Plyndringstog i det fjendtlige Territorium, især i 
Aragon. Da Kong Sancho i den Anledning paany 
rykkede imod ham, sendte han ham et Brev med 
Forespørgsel, „om han agtede at reise videre frem, 
da han i saa Fald vilde tilbyde ham en Fskorte^ 
for at han kunde reise sikkert". End mere op- 
bragt over denne Haan angreb Sancho ham nu i 
Forening med Mondhir, men efter en haardnakket 
Kamp slog Cid atter de Alierede og kom med et 
rigt Bytte tilbage til Zaragoza. 

Kort efter (1085) døde Kong Mutamin, hvis 
fornemste Regjeringshandlinger havde bestaaet i 
at fetere og berige Cid. 

Endnu i nogen Tid blev Gid i Zaragoza, hos 
Mntamins Efterfølger MostaIn, indtil 1088, da Va- 
lencias Konge, Eådir, bad Mostain om Hjelp imod 
sine egne Undersaatter og imod Mondhir, der vilde 
fiske i rørte Vande. 



Kong Mamun af Toledo, hos hvem Alfonso i 
sin Tid havde fnndet et Tilflugtsted, havde føiet 
Valencia til sit Kige , men efter hans Død gjorde 
Statholderen dér sig uafhængig af hans Efterfølger, 
Kadir. Denne var en meget svag Herre, og Kong 
Alfonso, der formodenligt har syntes godt om To- 
ledo fra den Tid, da han opholdt sig dér, benyt- 
tede Leiligheden til, under Paaskud af at beskytte 
Kådir, at faae kastilianske Garnisoner anbragte i 
alle hans Fæstninger og lod endda Kådir betale 
for denne velvillige Beskyttelse i dyre Domme. 
Da Kådir ikke havde flere Penge og indsaae, at 
han heller ikke havde mere at sige i sit Rige, 
greb han til den ynkelige Udvei at tilbyde Alfonso 
Riget Toledo til Arv og Eie, mod at han ^jalp 
ham at tilbagevinde Valencia. Ved Hjelp af et 
kastiliansk Korps under Alvab Fanez de Minata 
lykkedes dette ogsaa for ham; men han indsaae^ 
at han ikke kunde holde sig alene, og saae sig 
nødsaget til at beholde den kastilianske Hjelpehær 

for at opretholde Ordenen. For at kunn« betale 
Alyar Fafiez og hans Folk den høie Grage, de for- 
drede, maatte han udsuge Landet; og Tilstanden 
i hans nye Rige var snart ligesaa uheldig som før 
i Toledo. 

Alfonso betragtede sig allerede som Gjenop- 
retter af det gamle vestgotiske Rige; over det 
halve af dettes forrige Territorium herskede han 
umiddelbart, og af Resten var en stor Dél ham 
skatskyldigt. Men de mauriske Fyrster i det syd- 
lige Spanien, Kongerne af Badajoz, Sevilla, Gra- 
nada osv. , der frygtede for i en nær Fremtid at 
komme til at dele Toledos Skjæbne, henvendte sig 
om Hjelp hos Marokkos Behersker, Almoraviden 
JusuF Ibn Teschufin. der ogsaa kom med en an- 
seelig Hær. Alfonso rustede sig imod ham, kaldte 
Alvar Fanez med hans Korps hjem fra Valencia 
og gjorde ham til sin Overfeltherre*), men tabte 
den 23de Oktober 1086 det store Slag ved Zalaca. 
Nu fik han Andet at tænke paa end at blande sig 
i Valencias Anliggender og fik nok at gjøre med 
at forsvare sit eget Lands Grændser. 

Da Kådir ikke længere havde sin, kastilianske 
Livgarde, begyndte hans Vasaller snart at gjøre Op- 
rør, og Mondhir belavede sig paa at annektere Valen- 
cia. I sin Nød henvendte Kådir sig til Kong Mostain 
af Zaragoza og bad ham om Hjelp. Mostain vilde nok 



*) maaské rettere: Generalstabschef. 

^hjelpe^ ham paa samme Maade, som Alfonso for- 
hen havde gjort det i Toledo, og betroede dette 
til Cid. Cids Trop var i Zaragoza voxet til 3000 
Mand; paa disse stolede Kongen og gav sig ikke 
Tid til at samle mere end nogle faa hundrede Mand 
foruden. Han higede kun efter saa snart som 
muligt at kunne tage det rige Bytte i Besiddelse. 
Gid lagde imidlertid ogsaa Planer, og de vare ikke 
ganske de samme som Kongens« 

Da Cid og Mostain ankom for Valencia, og 
Cid mærkede, at han var fuldstændigt Herre over 
Situationen, betydede han Mostain, at Kådir ikke 
godt kunde betragtes anderledes end som en Vasal 
af Alfonso, med hvem han altsaa vilde komme i 
Krig, naar han angreb Kådir. Mostain indsaae, at 
naar Cid tog Sagen paa den Maade, var der ikke 
Andet for ham at gjøre end at vende tilbage til Za- 
ragoza. 

Cid arrangerede sig imidlertid paa bedste 
Maade i Kådirs Land. Det gjaldt nu for ham 
at faae frie Hænder til i Ro og Mag at kunne 
sætte sig selv i Besiddelse deraf. Han forsikkrede 
Kådir, at han vilde haandhæve hans Magt og be- 
skytte ham. Til Alfonso sendte han Bud, at han 
bestandigt erkjendte sig. som hans Vasal og kjæm- 
pede for ham, i hvilken Anledning Kongen gav 
ham betydelige Godser og Borge i Kastilien. Sam- 
tidigt lod han Mostain i al Hemmelighed vide, at 
han nok haabede, trods alle Vanskeligheder, at 

13 

vinde Valencia for ham; og ganske det Samme 
lovede han Mondhir, naturligvis ogsaa- i al Hemme- 
lighed. Paa denne Maade sikrede han sig mod 
Angreb af alle sine Naboer, satte sig fast i Landet 
og bragte sin Armé op til 7000 Mand, der natur- 
ligvis nnderholdtes paa Kådirs Undersaatters Be- 
kostning. 

Gid og Kong Alfonso vare nu fuldstændigt 
forsonede; men naar Cid erkjendte sig som Al- 
fonsoB Yasal, maatte han naturligvis ogsaa følge 
ham i Krig. Da Jusuf engang gav sig til at be- 
leire en kastiliansk By, rustede Alfonso sig og 
bød Cid som sin Vasal støde til sin Hær. Paa 
Grund af nogle Misforstaaelser skete dette ikke ; 
Alfonso betragtede hans Udebliven som Forræderi, 
inddrog de kastilianske Godser, han kort før havde 
givet ham, og holdt endogsaa hans Hustru og Børn 
en Tidlang i Forvaring, Da der imidlertid ingen 
Ulykke skete som Følge af dette saakaldte For- 
ræderi, idet Jusuf uden Eamp hævede Beleiringen 
og trak sig tilbage, kom det senere til en ny For- 
soning, og paa et følgende Tog mod Jusuf stødte 
Cid til Kongens Hær. Men ingen af de To vilde 
adlyde den anden; begge vilde befale, og Eesul- 
tatet var, at de i Forening tabte et Slag i Nær- 
heden af Jaen. Naturligvis skjød de gjensidigt 
Skylden for Nederlaget over paa hinanden, den 
gamle Antipati blussede op med fornyet Kraft, og 
tilsidst kom det til aaben Krig imellem dem, der 

dog ikke havde andet Resultat, end at den kasti- 
lianeke Provinds Najera blev grundigt hærget og 
plyndret af Cid; Byen Logrofto blev afbrændt til 
Grunden og laae tre Aar derefter øde. Alfonso 
var rykket for Valencia, men blev nødt til at 
trække sig tilbage igjen for at forsvare sit Land 
mod et nyt Indfald af Almoraviderne. 

Imidlertid havde Valencianerne benyttet sig af 
Cids Fraværelse til at gjøre Oprør mod Eådir, 
Bom ved den Leilighed blev dræbt (i November 
1092). Man proklamerede nu Republiken i Va- 
lencia, og Republikens Leder blev Radien Abu 
Ahh£d Ibn Djahhaf. Denne vilde først slutte 
sig til Almoraviderne, men da Cid var kommen 
tilbage med sin Armé, havde sat sig i Besiddelse 
af Valenpias Forstæder og truede selve Byen, turd« 
han ikke andet end stille sig under hans Beskyt- 
telse. 

Hvad der havde bragt Cid til, idetmindste til 
en vis Grad, at tage Hensyn til Kådir, var det, 
at han var Konge. Det var Ibn Djahhåf ikke, og 
Cid benyttede derfor enhver Leilighed til at drille, 
haane og fortrædige ham, for, naar han engang 
satte sig op imod ham, at faae et Paaskud til med 
Skin af Ret selv at indtage hans Plads. Han for- 
langte saaledes af Ibn Djahhåf for nogle Dage 
Kongens prægtige Have, der laa lige udenfor 
Byen; Ibn Djahhåf gjorde alleslags Arrangementer 
for at modtage ham paa det Prægtigste og ventede 

13* 

med Følge i Haven paa den fastsatte Dag, men 
langt om længe kom der et Bud fra Gid, at en 
let Upasselighed forhindrede ham fra at give Møde. 
Nogle Dage efter satte han sig fast i Haven og 
gav den ikke mere fra sig. Tilsidst kom han med 
det Forlangende, at Ibn Djahhåf skulde afstaae 
ham alle Indtægter af By og Land. Da denne 
naturligvis ikke kunde gaae ind paa dette, inde- 
sluttede Gid Valencia og afskar den al Tilførsel. 
Tilsidst maatte Byen overgive sig af Mangel paa 
Levnetsmidler , og Gid holdt sit Indtog den 15de 
Juni 1094. 

Under Beleiringen havde Gid vist sig meget 
grusom, ladet dem, der af Hunger søgte at slippe 
ud, snappe op, kaste for Hunde eller brændes for 
de Beleiredes Øine for at fremskynde Overgivelsen. 
Nu lod han Ibn Djahhåf steges tildøde ved en 
langsom Ild og tiltænkte hans Koner og Børn 
samme Skjæbne. Kun den stærke Indignation, der 
viste sig blandt hans egne Folk i den Anledning, 
bragte ham til at opgive dette Forsæt. 



VI 



Nu var altsaa Rodrigo Diaz Enehersker i Va- 
lencia, og hans mauriske Titel Gid (Herre) skriver 
sig rimeligvis fra hans Herredømme her. Han tog 
Bolig i Valencias Slot, men antog ikke Eongetitel ; 

han erklærede, at han tog Byen i Besiddelse for 
sin Suveræn, Kong Alfonso, men betydede samti- 
digt de Overvundne, at de ingen Anden havde at 
adlyde end ham, Cid. Han sammenkaldte Valen- 
cias Notabler paa Slottet og holdt til dem følgende 
Tale, der i flere Henseender er karakteristisk: 
„Gode Herrer af Valencias Raad, I vide, hvormeget 
jeg har tjent og hjulpet Eders Konge , og hvor- 
meget jeg har døiet, før jeg vandt denne By. Nu, 
da Gud har gjort mig til Herre over den, vil jeg 
beholde den for mig selv og for dem, der have 
hjulpet mig at vinde den, under min Herre, Kong 
Alfonsos Suverænitet. I ere i min Magt og jeg 
kan gjøre med Jer, hvad jeg vil og finder for godt. 
Jeg kunde tage Alt, hvad I eie. Eder selv, Eders 
Børn, Eders Kvinder, men det vil jeg ikke. Det 
er min Villie og mit Bud, at agtede Mænd iblandt 
Jer, de, der altid have vist sig loyale, maa blive 
boende i Valencia med deres Fami%, i deres Huse, 
men Ingen maa holde mere end ét Muldyr og én 
Tjener, og Ingen maa bære Vaaben eller have 
Vaaben i sit Hiis, med mindre det er ham aldeles 
nødvendigt og han har min Tilladelse dertil. Alle 
Andre byder jeg rømme Byen og boe i Forstaden 
Alcudia, hvor jeg boede før. I kan beholde Eders 
Moskeer, I kan beholde Eders Fakirer, I kan leve 
under Eders egen Tro, I kan faae Eders egne 
Kadier og Vezir, som jeg skal udnævne, I kan be- 
holde Eders Eiendom; men jeg vil raade over alle 

Skatter, jeg vil holde Lov og Dom, og jeg vil 
slaae Mynt. De, der ville blive her hos mig, under 
mit Regimente, kunne blive ; de, der ikke ville det, 
kunne drage ud paa Eventyr, men kun med deres 
egen Person; de maae Intet føre med sig. Jeg 
skal sørge for, at de kunne komme sikkert af- 
sted." 

Naar et raat og udannet, men kraftigt Folke- 
færd har undertvunget et dannet og civiliseret, 
men i al sin Civilisation blødagtigt Folk, hændes 
det meget ofte, at Seirherren antager de Under- 
tvungnes Levemaade, Klædedragt, Sprog osv. og 
efter Evne søger at hæve sig til samme Dannelses- 
trin som de. Saaledes gjorde Vestgoterne efter at 
have betvunget det dengang ganske romerske Spa- 
nien, og saaledes gjorde Cid ogsaa i Valencia*). 
Han omgav sig med maurisk Pragt, klædte sig paa 
maurisk Vis og læste med stor Interesse den mau- 
riske Literatui^i^ Krøniker og Fortællinger; hans 
Tndlingshelt i disse var en vis Mohallab med Til- 
navn „Løgneren**. Af Ovenstaaende sees, at han var 
streng mod de undertvungne Maurere, men kuu 
mod de undertvungne; i den Hær^ hvormed han 



*) Cid var langtfra den eneste Kastilianer, der gjorde 
dette. Kong Alfonso optog blandt Andet fra Mau- 
rerne den Skik at bolde Harem; og blandt hans 
Odalisker fandtes ogsaa en Datter af KongMotaiaid 
i Sevilla, ved Navn Zaida. 

.havde betvunget Valencia, fandtes mange mauriske 
Krigere, endogsaa i betroede Stillinger. Dozy om- 
taler saaledes som Cids „Lieutenant^ (Adjudant eller 
Næstkoman derende) Maureren Ibn al Faradj; og 
lians Overintendant (Ålmorajife) var ligeledes en 
Maurer, Ibn Abdus. 

Med sin Nabo, EongMostain, hvem han endnu 
før Eådirs Drab havde hjulpet at tilbagevise et 
Angreb af hans gamle Fjende, Kong Sancho af 
Aragon, vedblev han at vedligeholde et fredeligt 
Forhold, skjøndt Mostain efter Evne søgte at in- 
trigere imod ham. Mondhir var død, efterat Cid 
havde erobret noget af hans Land, og Almora- 
viderne noget. 

Med Grev Berengar af Baroelona havde Cid et 
lille Sammenstød, endnu medens han laa udenfor 
Valencia. Berengar havde brovtet for Mostain af, 
hvor stor Respekt Cid havde for ham osv. Da 
dette kom Cid far Øre. sendte han Mostain et 
Brev, fuldt af haanlige "Ytringer om Berengar, og 
tilføiede, at han gjerne maatte vise Berengar 
Brevet. Dette gjorde Mostain ogsaa; Berengar 
blev rasende, vilde hevne sig paa Cid og overfaldt 
ham om Natten foran Valencia, men blev fangen 
tilligemed en stor Dél af sine Folk. De under- 
handlede nu om at faae deres Frihed igjen for 
høie Løsepenge, men da det viste sig, at de ikke 
formaaede at udrede disse, gav Cid dem Friheden 
uden Løsepenge. 

Fra Syd truede der ham derimod en perma- 
nent Fare. Paa samme smukke Maade, som Al- 
fonso havde erobret Toledo og Cid Valencia, havde 
Jusuf efterhaanden sat sig i Besiddelse af alle 
de mauriske Stater i det sydlige Spanien og samlet 
dem til ét mægtigt Rige. Alt under Ibn Djahhåfs 
Regimente havde en almoravidisk Hær været Valencia 
saa nær, at dens Vagtblus kunde sees fra Byen, 
men var draget bort igjen med uforrettet Sag, 
som det hed sig, af Mangel paa Levnetsmidler. 
Nu sendte Jusuf atter en stor Hær under sin 
Søstersøn Mohamed Ibn Ayischa*) for at erobre 
Valencia; selv anførte han ikke mere sine Armeer, 
som han sagde, for at ikke et Nederlag skulde 
bringe hans Laurbær fra Zalaca til at visne. Ibn 
Ayischa beleirede Valencia, men efter ti Dages For- 



*) Ligesom Svend Estridsen hos os, kaldte denne Felt- 
herre sig efter sin Moder, Jusufs Søster Ayischa. 
Ibn (Aben, Ben) svarer til den spanske Endelse — z^ 
vort —sen. Ligesom vi i den nyere Tid bruge vore 
Navne paa —sen, benyttede Maurerne ogsaa Navnene 
med Ibn som arvelige Familienavne. Saaledes førte 
Zaragozas Konger Familienavnet Ibn Hud^ og Ara- 
gons Konger bleve af Maurerne kaldte Ihn Rademiro 
efter den første Konge af Aragon, Rademir (Rade- 
mirus, Ramiro). Forøvrigt begyndte Kastilianeme 
allerede paa Cids Tider at efterligne Maurerne heri 
og gjøre deres Navne paa — z til arvelige Familie- 
navne; der fandtes saaledes en adelig Familie Gomez, 
beslægtet med Kongehuset. 

løb gjorde Cid et Udfald, fordrey ham faldetændigt 
og erobrede hans Tros *). Siden tog Cid endogsaa 
Offensiven, efberat have sluttet en Aiiance med 
Kong Pedro af Aragon, Sanchos Søn, og trængte 
i Forening med denne frem imod Syd indtil Gandia. 
Her bleve de i en meget ugunstig Position angrebne 
af Ibn Ayischa med en langt overlegen Qendtlig 
Hær. Situationen var prekær, men Cid udviklede 
al sin Handlekraft; han var tilstede allevegne og 
boldt til Soldaterne følgende Tale: „Mod, mine 
Venner! Lad mig see, I slaaes godt og vise, 
hvad for Folk I ere! Vær ikke bange for Fjenden, 
hvor talrig han end er! Jeg siger Jer forud, at 
vor Herre Jesus Kristus vil give ham i vore Hæn- 



*) Disse Begivenheder danne den historiske Grundvold 
for Romancerne: „Helo, helo, por do viene" ("Wolf 
yHofmann, no. 55) og „Encontr&dose haelbuenCid^ 
(W. yH., no. 56). Som hyppigt i Folkesangene, ere 
Armeerne identificerede med de enkelte Anførere. 
Jusufs Generaler presenteres i Romancerne under 
Fællesnavnet „el rey Bucar"; KongBucar; dette Navn 
maa rimeligvis hidrøre fra en Fordreining af det 
mauriske Navn Bekr. En Slægtning af Jusuf, Abu 
Bekr Ibn Ibrahim, mener man, anførte den almora- 
vidiske Armé, der først viste sig for Valencia; og 
nogle Forfattere (séDozy: Recherches sur Phistoire 
et la littérature de PFspagne pendant le moyen 
age. Sec. éd. II., p. LXXVII) antage ogsaa, at 
Sir Ibn Abi Bekr, og ikke Mohamed Ibn Ayischa, 
anførte Jusufs Tropper ved nærværende Beleiring. 

der." Resultatet var en fuldstændig Seir over 
Almoravideme. 

Cids sidste Bedrift var Erobringen af Mur- 
viedro*), der laa altfor nær ved hans Grændser 
til at han kunde modstaae Lysten til at annektere 
den. Forgjæves sendte den ulykkelige By Bud 
om Hjelp til alle Halvøens Suveræner, til Alfonso, 
til Mostain, til Berengar, til Jusuf; de havde Alle 
andre Ting at tage vare, og tilsidst maatte Byen 
kapitulere. Cid udskrev en enorm Krigskontribu- 
tion; og da de Overvundne ikke formaaede at be- 
tale den, bleve de slæbte som Slaver til Valencia. 

Imidlertid havde Cid i den senere Tid be- 
gyndt at bygge Kirker og lignende, Noget, der for 
Folk af hans Natur er et sikkert Tegn paa, at de 
begynde at blive svagelige. Da Ibn Ayischa paany 
drog frem imod hans Higes Grændser, følte han 
sig for svag til selv at drage ud imod ham. Han 
sendte sin Armé, men den blev tilintetgjort af Ibn 
Ayischa ved Jativa. Kort før havde denne seiret 
over en kastiliansk Hær under Alvar Fanez ved 
Cuenca; Valencia var nu alvorligt truet, og Cid tog 
sin Død af Harme og Græmmelse over disse Be- 
givenheder, i Juli 1099. 

Hans Enke Jimena holdt sig i Valencia endnu 
i to Aar, men saa blev Byen beleiret af den almo- 
ravidiske Hærfører Abu Mohahbd Mazdali med en 



*) Denne By havde tidligere staaet under Mondhirs 
Overhøihed, men var nu uafhængig. 

stor Styrke. Jimena bad Alfonso om Hjelp; hau 
kom ogsaa, men da han tviylede om at kunde holde 
Valencia, fik han Jimena til at forlade Byen med 
aUe Kristne og drage med ham til Kastilien. Cids 
Lig tog man med sig, for at begrave det i Klo- 
stret San Pedro de Cardeila paa hans kastilianske 
Domæner, og stak derpaa Ud paa det ulykkelige 
Yalenoia. Mazdall, der ved Alfons os Ankomst fri- 
villigt havde hævet Beleiringen og indtaget en af- 
ventende Holdning, rykkede den 5te Mai 1102 ind 
i den ødelagte By, der nu forblev i Maurernes Be- 
siddelse i over hundrede Aar. 



VII 

Cid var en tapper Kriger, en dygtig Feltherre 
og en snild Diplomat. Han gjør Alting i stor 
Stil; han brænder en gros, baade Byer og 
Mennesker, men han frigiver ogsaa Fanger 
en gros, hvad enten han gjør det paa en haanlig 
Maade, som ved Grev Garcia, eller paa en nobel 
Maade, som ved Grev Berengar. Den Lyde, der 
klæder Stormænd slettest, Smaalighed, kj endte han 
ikke Noget til. 

Men alle de heldige Egenskaber, der udmær- 
kede Cid, udmærkede ogsaa hans Samtidige, Kong Al- 
fonso den Sjette ; og medens der fra alle Sider anføres 
Exempler paa, at Cid var grusom og barbarisk, 
ere baade Venner og Fjender enige om at rose 

Kong Alfonso som vennesæl og mild. Hvorfor blev 
da netop Cid Folkets Nationalhelt? 

Ja, hvad var „Folket*^? Det var Adelen. De 
lavere Stænder i hvert enkelt Grevskab havde 
Intet at gjøre med Kongen, Intet at gjøre med 
Staten, med Folket som Helhed; deres Regent 
var vedkommende Greve, og deres Mening om alle 
almindelige Spørgsmaal, der ikke berørte dem ma- 
terielt, var naturligvis blindthen den samme som 
Grevens. Det var Greverne , der under Kongen 
dannede en Stat, et Folk. 

Cid var en Adelsmand, intet mere, men han 
hævede sig til, at Udlandets Suveræner frygtede 
og estimerede ham som deres Lige. Cid var en 
Adelsmand, der nok vilde anerkjende en Konge, 
men ikke taale, at denne havde det Allermindste 
at sige over ham. Derfor blev Cid Adelens l^ational- 
heltj og Adelen, det var dengang Folket. 

Den kastilianske Literatur bestod dengang, 
som en Følge af den fra de store Verdensbegiven- 
heder noget isolerede Tilværelse, Folket førte, kun 
i Folkedigtninge, Bomancer, der for største Delen 
dreiede sig om dets fornemste Heltes Bedrifter, 
og blandt disse først og fremmest om Cids. Af 
disse gamle Romancer om Cid ere kun nogle faa 
(neppe mere end en halv Snes) bevarede i en taalelig 
Skikkelse, men disse ilustrere kun hans overmodige 
og trodsige Stolthed, navnligt overfor Kongerne 
Fernando og Alfonso, hans Indflydelse under Kong 

Sancho den Stærke, og den Respekt, han indgød Mau- 
rerne, dels under hans Tog til Andalusien til EongMo- 
tamid, dels ved at forsvare Valencia mod Almora- 
viderne. Derimod er der ikke opbevaret en eneste 
Folkeromance om det lange Tidsrum ft:a 1081 til 
1094, da han var i Zaragoza eller ]aa udenfor 
Valencia; han udførte i den Tid heller Intet, der 
kunde bidrage til hans Konstruktion som National- 
helt. 

Der var ikke nogen Suveræn paa den iberiske 
Halvø, som el soberbio Casiellano (hvilket Cid kaldes 
i Romancerne) ikke havde ladet føle sin Magt, 
men derimod var der to mægtige Herrer, der nød- 
vendigvis ofte maatte nævnes i Spanien, og som 
Oid ikke havde havt Leilighed til at komme i Be- 
røring med og derfor heller ikke havt Leilighed 
til at trodse eller kujonere. Det var Kongen af 
Frankrig og Paven. Det er en Conditio sine qua 
non for en Folkeheros, at han maa være saa fuld- 
kommen som muligt i sin eiendommelige Retning; 
og herfor sørger Folkepoesien, idet den erstatter 
med Digt, hvor der savnes Fakta. Saaledes blev 
der en Romance til af følgende Indhold*): 



*) Findes hos Wolf og Hofmann i to Varianter: „Rey 
Don Sancho, rey Don Sancho" (no. 33) og „A con- 
cilio dentro enRoma" (no. 34). Den sidste er noget 
forfinet; hvorimod den første, i al sin djerve Raahed, 
synes at være et ægte Barn af de gamle Tider. Paven 

Kong Sancho af Kastilien skulde drage til Rom 
efter Pavens Indbydelse. Cid kom då og bad, om 
han maatte være med, da han nok havde Lyst til at 
nyde lidt af de Lande, de skulde drage igjennem; 
„naar vi skal drage gjennem Frankrig, saa vil vi 
plyndre, hvor vi kommer frem, og see, om nogen 
Franskmand vover at kræve os til Regnskab**. Saa 
drog de da til Rom, og Kongen kyssede Pavens 
Haand tilligemed alle sine Riddere ; kun Cid gjorde 
det ikke, han var ikke vant til Sligt. Han gik 
hen i Sankt Peters Kirke og fandt der opstillet 
syv Lænestole for syv kristne Konger, men den, 
der var bestemt for Kongen af Frankrig, var stillet 
et Trin over de Andres, ved Siden af den hellige 
Faders. Da Cid saae det, sparkede han til Kongen 
af Frankrigs Stol, saa den faldt ned og gik i 
Stykker, og tog sin egen Konges og satte paa 
dens Plads. En Hertug af Savoyen vilde sætte 
ham i Rette for denne Fornærmelse mod „den 



kaldes etsteds i denne Romance „ese Padre de Avi- 
fson" ; det vilde han ikke være bleven kaldt, efter at 
han var vendt tilbage til Rom; det viser, at Roman- 
cen i sin nuværende Skikkelse ikke er yngre end 
det 14de Aarhundrede. Men „ese padre de Avinon" 
kalder Don Sancho til Roma, ikke til Avignon; det 
tyder paa, at her er foretaget en Forandring med 
Betegnelsen for Paven, efter at denne er taget til 
Avignon, at Romancen altsaa i Virkeligheden er 
meget ældre. 

bedste og berømteste af alle Konger <% men fik et 
Ørefigen af Cid. Da Paven erfarede det, vilde ban 
sætte Cid i Ban, men Cid erklærede: „Hvis Du 
ikke giver mig Syndsforladelse, Pave, skal det be- 
komme Dig ilde; saa vil jeg dække mine Heste 
med dine rige Kaaber." Da Paven børte det, sva- 
rede ban meget spagfærdigt: „Jeg giver Dig Synds- 
forladelse, Rodrigo, jeg giver Dig det med Glæde 
for Alt, bvad Du finder for godt at gjøre ber ved 
mit Hof.^' 

Alle de Begivenbeder, der fortælles i denne 
Romance, ere opdigtede; Kong Sancbo havde i sin 
korte Regjeringstid Andet at gjøre end reise til 
Kom. Men i en anden Henseende er den , som 
Folkepoesi i Almindeligbed, paalidelig og træffende, 
nemlig i Skildringen af Tidens Aand. Forboldet 
mellem Cid og Kong Sancbo kunde ikke skildres 
mere træffende end i denne Romance. Det er 
Cid, der bævder Kongens Plads, der sætter bans 
Stol øverst; Kongen selv er rent forsvindende, 
en fuldstændig Skygge, en stum Person. Ro- 
mancen viser ogsaa, bvor lidet katolske Kastili- 
aneme vare dengang, og bvor lidet Religions- 
spørgsmaalet dengang bavde at gjøre med deres 
Kampe. Endeligt er den ugenerte Maade , bvor- 
paa Cid ytrer sin Lyst til at plyndre, meget be- 
tegnende. 

VIII 

Lidt efter lidt, indtraadte der et livligere 
Samkvem mellem Eastilien og de andre europæiske 
Stater, navnligt Frankrig og Tydskland ; under Al- 
fonso den Tiende var dette Samkvem blevet saa 
livligt, at der endogsaa gik Gesandtskaber mellem 
Kastilien og Norge, og at man i Tydskland (under 
Interregnet 1254-73) tænkte paa at gjøre Alfonso 
til tydsk Keiser. Herved bavde man efterbaanden 
ogsaa lært at kjende noget af andre Landes Lite- 
ratur. 

Hverken Frankrig eller Tydskland bavde nogen- 
sinde indtaget en saa isoleret Stilling som Kasti- 
lien; derfor var deres Literatur ikke begyndt med 
Folkepoesi som den kastilianske, men med lange 
episke Digte, Efterligninger af Oldtidens store 
Epopeer, navnligt af Virgilius. Især synes de 
franske Chansons degeste, med deres eventyrlige Be- 
retninger om de carolingiske og bretagniske Heltes 
Bedrifter, at bave fundet Indpas i Kastilien og 
dér indvirket paa to Maader. Først maatte Ea- 
stilianerne fremstille deres egne Heltes Bedrifter i 
den fremmede, finere Bragt, paa Alexandrinere og 
i eventyrlig Belysning. Dernæst blev det Mode 
at klæde de fremmede Digtes Helte, Ridderne af 
den carolingiske Sagnkreds, i national kastiliansk 
Dragt, o: besynge dem i Romancer, paa firefødede 
Trokæer. 

Ingen Helt spillede en saadan Rglle i den 
kastilianske Nations aandelige Liv som Cid; det 
var derfor naturligt, at man søgte at stille Na- 
tionalhelten paa lige Fod med Udlandets Helte 
og derfor besang ham paa Alexandrinere. Yi have 
to Forsøg i de^ne Retning, et, der fornemmeligt 
behandler hans Ungdomsbedrifter („La Cronica ri- 
mada del Cid^J^ og et andet, der især behandler 
bans sidste Levetid (bekjendt som „La Poema del 
Cid"'), Den Kilde, hvorfra begge have hentet de 
Fakta, hvorpaa de have bygget videre, er de Ro- 
mancer, hvori Traditionen om Cids Bedrifter ved- 
ligeholdt sig i Folket; og hvor det konvenerede 
dem, have de, især det første, optaget store Stykker 
af Romancerne, der ofte kun høist ufuldkomment 
ere blevne omformede til Alexandrinere. 

Cid er bestandigt endnu den stolte Adelsmand, 
især i „La Cronica rimada'*^ der ikke giver Roman- 
cerne meget efter i den Henseende; men han har 
faaet en langt mere ridderlig Habitus. Heltene i 
Les chansons de gesle kjæmpede for Damer, vandt en 
Brud ved drabelige Bedrifter; for at den kastili- 
anske Nationalheros ikke skal staae tilbage i den 
Retning, fletter man hans Ungdomsaffære med „den 
hugprude Greve" og hans Giftermaal med Jimena 
sammen ved en romantisk Kjærlighedshistorie og 
identificerer Grevens Datter, hvis Navn ikke nævnes 
i de ældste Romancer, med Cids senere Hustru. — 
De fremmede Helte udførte alt Bedrifter som Børn ; 

14 

det maatt^ Cid ogsaa gjøre. Derfor tages Beret- 
ningen i Romancen om Drabet paa Greven bog- 
staveligt, og La Cronica rimada føier forklarende 
til, at Cid var tolv, neppe tretten Aar, da han 
dræbte Greven. Det blev en lovligt nng Brudgom, 
Jimena fik ved den Leilighed, og et temmeligt 
stort Misforhold mellem de to Ægtefællers Alder, 
men paa Sligt sees ikke ; naar blot Bedrifterne ere 
der, bryder man sig ikke om Tidsregning eller 
Samstemning. — De fremmede Helte blive ofte 
forurettede af Kongen og tagne til Naade igjen, 
naar deres Nobelhed har staaet sin Prøve; det 
gaaer da ud over Eong Alfonso, der fremstilles som 
forurettende Cid, medens Cids Optræden overfor 
Kongen skildres som nobel og ridderlig til det 
Yderste, som en uafbrudt Sanken gloende Kul paa 
dennes Hoved. For end mere at hæve Glorien 
om Cid, repræsenteres de Adelsmænd, Kongen har 
om sig, ved et Par gedigne ensidige Teaterskurke, 
onde, feige, lumske og nederdrægte, Greverne af 
Carrion, der søge at tilfredsstille paa Cids Døtre 
deres Misundelse paa Faderen*). Alle samtidige 



*) At Cids Misundere blandt den kastilianske Adel 
kunde finde paa at haane ham i hans Døtre, er vel 
ikke utænkeligt; at Historien Intet véd derom, mod- 
beviser det ikke, da de historiske Kilder fomemme- 
ligt ere arabiske, og man ikke kan forlange, at disse 
skulde beskjeftige sig med Cids private Familie- 

Hæderemænd , som Alvar Fafiez etc. , grupperes 
derimt>d om Cid, og udføre deres Bedrifter for 
ham og efter hans Befaling. Og for endeligt at 
sætte Kronen paa Værket, for rigtigt at gjøre Cid 
til en eventyrlig Helt, søger man at gjøre hans 
Herkomst saa lav som muligt, skjønt man. har 
ondt ved at komme lavere end til Kategorien: 
adelig Bastard*). 

Men trods alle disse Moderniseringer kunde 
Cid dog ikke i Længden udholde Konkurrancen 
med Dhrr. Roldan (Roland), Reinaldos, Claros, Mon- 
tesinos og Durandarte (o: Dyrendal, Rolands Sværd, 
der ved en eller anden Misforstaaelse i de spanske 
Romancer er bleven til en Person, en af de tolv 
Jevninge, los doce pares). Heltene fra den caro- 
lingiske Sagnkreds bleve snart som hjemme i Ka- 
stilien, og der blev i det 14de og 15de Aarhun- 
drede digtet mange og lange Romancer om dem. 



anliggender. Men derimod er det utænkeligt, at 
Cid kunde give sine Døtre til et Par saa feige og 
elendige Pjalte, som „ia Poema del Cid^ og Kunst- 
romancerne gjøre dem til. 
*) Man maa dog ikke betragte dette som et Tegn paa, 
at man vilde hæve de lavere Klasser. Et af de 
værste Skjældsord, man kunde give en Hiddlgo {Mjo 
de algo^ Søn af Nogen, o: „født", af god Byrd), var 
„hijo de un labrador'^ (Søn af en Arbeider) eller „vt7- 
/ano^ (Bonde); det Sidste har endogsaa holdt sig som 
Skjældsord lige ned til vore Dage. 

U* 

Cid blev herved trængt noget tilside, og Roman- 
cerne om hans Bedrifter ble ve trængte ned i de la- 
vere Stænder, medens der af Adelen og Hoffet 
dyrkedes en Kunstpoesi, først efter provencalsk 
og siden efter italiensk Mønster. 



IX 



Imidlertid kom der en Stund, da Adelsvælden 
tabte sig. Fernando den Katolske erklærede sig 
for absolut Konge, og hans Efterfølger, Carlos quinto, 
Carl den Femte, befæstede, efterat Juan de Pa- 
dillas Opstand var kuet, den absolute Kongemagt 
saaledes, at den urokket gik i Arv gjennem hans 
Efterfølgere i 300 Aar. Adelen søgte Trøst for 
Tabet af sin Magt i Farter til Amerika; de andre 
Stænder begyndte at hæve sig, og Kong Pedro, 
den første Forkjæmper for den absolute Konge- 
magt og Stændernes Ligeberettigelse, blev nu Fol- 
kets Nationalhelt, men dog ved Siden af Cid. 

Al den Kraft, der under de evige Kampe mod 
Maurerne havde udviklet sig i det kastilianske 
Folk, maatte nu, da Maurerne vare undertvungne, 
søge en anden Maade at ytre sig paa, og skaffede 
sig Udbrud i Poesi. Denne Poesi, der danner den 
gyldne Periode i Spaniens Literatur, var ikke paa- 
virket af nogen udenlandsk Frembringelse; den var 
spansk, kastiliansk og intet Andet. Da man ikke 

længere selv kunde øve Bedrifter paa Forfædrenes 
Vis, begyndte man (ved Midten af det sextende 
Aarhundrede) med at samle og optegne de Ro- 
mancer, hvori Traditionen om Fædrenes Helte- 
gjeminger opbevaredes *). Man gav sig til at mo- 



*) I de fleste af disse Samlinger, især i de senere, er 
der pyntet og rettet paa de gamle Folkeromancer; 
naar man er saa heldig at have flere Varianter af 
samme Romance, seer man det let. Den karakteri- 
stiske Folkeromance: „Coda dia que amanece^ (Wolf 
y Hofmann, no. 30) have vi saaledes amplificeret paa 
forskjellig Maade og kompletteret efter La cronica 
rimada i de to Varianter, „En Burgos estå el huen rey" 
(W. y H., no. 30, a) og r,Dia era de los Reyes'' (W. y 
H., no. 30, b). I Romancen „A concilio dentro en 
Roma'' er der pyntet paa alle de Udtryk, der angaae 
Paven, osv. Dette Fænomen er ikke saa forunder- 
ligt. Der hører megen Overlegenhed og Kritik til 
at udgive en anden Aands Produkter uden at blande 
sit eget lille Jeg ind deri og smigre sig selv ved 
at optræde rensende eller kompletterende, moderni- 
serende eller, som man ofte selv kalder det, ^^for- 
hedrende'^. Denne Bemærkning gjelder til alle Tider, 
troer jeg, og rammer ikke alene de spanske Ro- 
mancesamlere i det sextende Aarhundrede. Jeg 
traf i Spanien en „sittlich" Germaner, den før om- 
talte Herr A., der vilde samle spanske Folkesange, 
men omhyggeligt udrensede Alt, hvad der var re- 
spektstridigt mod den katolske Religion eller i mindste 
Maade slibrigt. „Das ist abscheulich! Das ist ja 
schensslichl Das kann ich ja nicht drucken lassen.^ 
Af et forresten smukt Digt vilde han udskyde en 
Linie, som han fandt var „Schweinerei", og denne 

dernisere og polere de gamle Rouftncer, tilføie^ 
hvad man vidste andetsteds fra; snart skrev mtfn 
helt nye, og inden ret lang Tid blev det en liild* 
stændig Mani i Spanien at skrive Romancer. 
Digtelystne Personer uden Gnist af Poesi i si^ 
besørgede i utrolig kort Tid samtlige Krøniker 
satte paa Vers, og de mere poetiske Gemytter 
lagde Udtrykkene for deres egne Tanker eller Fø- 
lelser i Cids eller Jimenas Mund (eller ogsaa i en 
eller anden maurisk Herres eller Dames). Det var 
en videre Udførelse af den Proces, Nationalhelten 
alt havde maattet gjennemgaae i „Za Poema del Cid^, 
Skulde der gives en Fremstilling af en elskende 
Hustrus Uro for Manden, der drager i Erig, saa 
var det Jimena, der var urolijg for Cid. Skulde 
der beskrives et Bryllup med alle dets Ceremonier, 
saaledes som det holdtes i Slutningen af det 16de 
Aarhundrede, saa lader man det være Cids og Ji- 
menas , ja en Romance handler endogsaa om de 
Dragter, Cid og Jimena bar ved denne Leilighed. 
Skal der skildres en Konges faderlige Godhed for 
sine Undersaatter, saa er det Kong Fernandos over- 
for Cid og Jimena, hvilken sidste han trøster i hendes 
Ensomhed. Skal der holdes poetiske Forelæsninger 
om det Ophøiede i Tapperhed, lægges de i Munden 



spanske Linie i det spanske Folkedigt skulde nu 
erstattes ved et spansk Foster af hans egen „sitt- 
liche Geist". 

paa Cid; og ikke nok hermed, selv med Mslige 
Betragtninger over Børneopdragelse og Økonomi 
lader man Cid under bolde Jimena paa fire- 
fodede Trokæer. Kort sagt^ Cid bliver i disse 
Romancer omformet til akkurat det Modsatte af, 
bvad ban var: Han er den loyaleste Undersaat, 
man kan tænke sig, utrættelig i at kjæmpe for sin 
Konges Ære, og naar ban optræder imod Kongen, 
er det til Kongens eget Bedste, af lutter nobel 
Loyalitet; ban er den nobleste, ædleste Ridder, 
den ømmeste, kjærligste Ægtefælle, den ridder-* 
ligste, mildeste Fjende. Istedenfor den sunde og 
kraftige, om end noget raa Adelsmand bar maa 
faaet stillet et kjød- og blodløst Hofmandsideal, 
i bvem der ikke er Skygge af Ondt. Cid, der 
under sine Plyndringstog bavde nedbrændt Kirker 
en masse, baade i Aragon og Kastilien, bliver til 
en af Himlen særligt begunstiget Person. Han 
har Konferencer med Sankt Peter, der hjelper 
ham at seire og forudsiger ham hans Død; der 
laves skjønne Legender om hans Helligbed, og 
Felipe den Anden vilde endogsaa have ^ ham kano- 
niseret, hvilket dog ikke blev til Noget. — Saaledes 
gik det til, at Cid kunde vedblive at være Na- 
tionalhelt under det absolute Kongedømme. 

Som umiddelbar Fortsættelse af denne Ro- 
mancedigtning udviklede sig (især i det syttende 
Aarhundredes første Halvdel) det nationale spanske 
Drama, skrevet i det samme firefodede trokæiske 

Yersemaal, og for en Dél dreiende sig om de 
samme Begivenheder. Men Cid, der ad kunstig Yei 
var bragt til at stemme overéns med den daværende 
Tilstand, kunde her ikke konkurrere med den na- 
turlige Repræsentant for Tidens Ideer, Kong Pedro. 
Medens derfor en lang Række af dramatiske Dig- 
tere , og deriblandt Navne som Lope de Vega, 
Tirso de Molina, Moreto, Alarcon, Calderon osv., 
kappedes om at forherlige denne, var der kun to 
Digtere, Castro og Diamante, der forsøgte at skrive 
'Dramer om Cid. Den betydeligste af disse, Guillen 
de Castro, har skrevet to Stykker om Cid; det 
ene handler om hans Drab paa Greven og Gifter- 
maal med Jimena, det andet om Beleiringen af 
Zamora og Eong Sanchos Drab. Cid skildres, 
ganske som i de nyligt omtalte Kunstromancer, 
som et Pragtexemplar af en loyal Hofmand, der 
altid med største Ære klarer sig ud af alle For- 
viklinger, en Skikkelse, hos hvem der ikke findes 
en Plet at dadle. 



Denne rige poetiske Produktion var det sidste 
Glimt af Spaniens Eraffc og Storhed. Den bragte 
til Verden Don Juan og Don Quijote, den Første 
som et Billede af, hvorledes Hofadelen spildte sin 
Kraft til daadløs Livsnydelse, den Anden som et 
Udtryk for Folkets Trang til at udføre Bedrifter, 

der nu ikke mere kunde tilfredsstilles. Saa kom 
Natten; under Katolicismens og Absolutismens be- 
skyttende Vinger sov Folket ind til en uvirksom 
Dvale. Maaské drømte det om Cid som om saa- 
megen anden svunden Storhed, men ellers førte 
Nationalhelten en meget lidt poetisk Tilværelse. 
En lærd Mand fandt og udgav et vigtigt Kilde- 
skrift til hans Historie, og en anden lærd Mand 
tillod sig at paastaae, at han var en Fabelhelt, 
som aldrig havde været til. Det var al den Rolle, 
han spillede i denne Periode. I den nyeste Tid 
har man adskillige Grange ved høitidelige Leilig- 
heder'slaaet paa hans Navn, blandt andet i Riego- 
hymnen, hvori Spanierne opfordres til at vise sig 
som „Sønner af Cid". 

Men imidlertid kom Gid til at spille en Rolle 
udenfor Spanien. Først blev han bekjendt i Frank- 
rig ved CoRNEiLLES Tragedie „Le Cid^. Den er 
skreven i den samme fransk-klassiske Stil, som 
Corneilles øvrige Tragedier, men udmærker sig 
fremfor disse ved, at Sujettet er hentet fra en helt 
anden Sfære end den klassiske. Corneilles for- 
nemste Kilde er første Dél af Castros „Lo« 
mocedades del Cid"' ; og Cid selv har kun undergaaet 
meget ringe Forandring, ikke mere end der var 
nødvendigt, for at en Hofmand fra Felipe den 
Tredies Hof kunde vise sig ved Louis den Tret- 
tendes. 

I Tydskland var det Hubdeb, der indførte ham 
ved Hdtedigtei ^,Cid^. Dette anseelige Epos er 
opstaaet ved. at Herder har taget saamange som 
muligt*) af de spanske Romancer og kjædet dem 
sammen. Han har taget af Romancebeholdningen 
uden kritisk Undersøgelse, vilkaarligt bortkastet, 
hvad han ikke syntes om, og tilføiet af sin egen 
Opfindelse, hvor han syntes, der var en Lakune. 
Hans Opfattelse af Cid er det 17de Aarhundredes, 
hans Helt er den ideale Ridder uden Frygt og 
uden Dadel, uden Ejød og uden Blod, en levende 
Ærens Katekismus. Hovedmassen af Digtet be- 
staaer derfor ogsaa af frie Oversættelser af de 
Kunstromancer, der i saa rig Mangfoldighed duk- 
kede frem i Felipe den Andens og Felipe den 
Tredies Tider, og som ikke have Andet tilfælles 
med Cid end netop Navnet. Mellem disse finder 
man hist og her Brudstykker af de gamle Folke- 
romancer, men som oftest for Harmoniens Skyld 
betydeligt udtværede; deres korte, klare, malm- 
ftilde Stil vilde ogsaa have kontrasteret slemt med 
Kunstromance mes sirlige Ordgyderi. Udelukkende 



*) Adskilligt har han faaet Leilighed til at bruge to 
Gange, paa to forskjellige Steder, f. Ex. Urracaa 
skinsyge Bebreidelser mod Cid, der i Eunstroman- 
cemes Periode havde fundet talrige Udmalere, og 
Cids Landsforvisning af Alfonso, ligeledes et yndet 
Tema for de romancefabrikerende Kunstpoeter. 

af Herders egen Opfindelse er en sentimental For- 
soningsdialog mellem Cid og Jimena, der er saa 
lidt spansk som muligt; og, ikke tilfreds med i 
Greverne af Carrion at have sorte Modstykker til sin 
Helts Kénhed, maler han ogsaa Eong Sancho den 
Stærke sort, fordi han vil sætte sig i Besiddelse af 
sine Sødskendes Lande. Seet med Nutidens Øine 
kommer det Herderske Epos til at tage sig kjed- 
sommeligt og temmeligt uheldigt ud, og det har nu 
væsenligt kun den literærhistoriske Interesse, at 
dets Tilblivelse giver os en tydelig Forestilling 
om, hvorledes i sin Tid La Poema del Cid og La 
Cronica rimada ere opstaaede. 

Men alt dette være ikke sagt til Herders For- 
kleinelse! Paa hans Tid var Folkepoesien næsten 
allevegne glemt; og Heltedigtet »Cid*^ var et af 
Leddene i hans Virksomhed for atter at henvende 
Opmærksomheden derpaa. De Undersøgelser, hvor- 
ved vi nu ere satte istand til at kunne kontrol- 
lere og kritisere hans Digt, og som have tjent som 
Hovedkilder for nærværende Fremstilling, existe- 
rede ikke dengang og hidrøre først fra de senere 
Tider. Herved sigter jeg navnligt til den omhyggelige 
kritiske Udgave af Spaniens gamle Folkeromancer, 
som den af Spaniens Literatur høit fortjente F. 
Wolf i Forening med C. Hofmann har udgivet 
1856, og de fornemmeligt paa arabiske Haand- 
skrifter baserede Undersøgelser over Cids Historie, 
der skyldes R. Dozt. 

I. Indledning. — Minder om Don Pedro i Sevilla. — 
Hans Skamstøtte over sig selv. 

II. Kongemagtens Udvikling i Kastilien. — Tradi- 
tionerne. — Pedros Kamp imod dem. — Følgerne af 
hans Virksomhed. 

III. Pedros Ungdom, hans Ualhængighedslyst. — 
Hans Sygdom og Adelens Adfærd under denne. — En- 
rique de Trastamaras første Oprør. 

IV. Pedros Kjærlighed til Maria de Padilla. -— 
Hans Giftermaal med Bianca af Bourbon. — Hans Lige- 

lavere Stænder. 

V. Pedros Karakter. — Hans Energi. — Hans 

VI. Hans Forhold til Nabostaterne. — Hans Kampe 

VII. Enrique faaer franske Tropper. — Pedros 

anden Gang med fransk Hjelp. — Kampen ved Montiel 
og Pedros Død. 

VIII. Hans Tilnavn „den Grusomme". — Hvorvidt 
man er berettiget til at kalde ham saaledes. 

IX. Historiens Dom om Pedro; Ayala. — Roman- 
cerne om Pedro. — Han bliver Nationalhelt. 

X. Nationalheltene som Repræsentanter for Hoved- 
perioderne i Spaniens Historie. — En Nationalhelt i sin 
Vorden. 

Eristiern den Anden, Skandinaviens Konge, 
kaldtes før Eristiem Tyran eller Eristiem dm 
Onde-, nu dømmer man ham anderledes og seer i 
ham den eneste fremragende Aand i den olden- 
borgske Eongestammes lange Række. Spanien har 
ogsaa sin Eristiern den Anden: Don Pedro, af 
sine Fjender kaldet „el Cruel^ (den Grusomme), af 
sine Venner „e/ Justiciero^ (den Retfærdige), den 
mest karakteristiske af alle Eastiliens Eonger. 

I Sevilla kan man ikke gjøre ret mange Skridt 
uden at støde paa Minder om ham og hans storm- 
fulde Regjering. 

I Alcåzar boede han med sin smukke og aand- 
rige Elskerinde, Maria de Padilla; de mauriske Sale 
lod han med Smag og Skaansomhed restaurere og 
udvidede Slottet ved Tilbygninger. Springvandene 
i Alcåzars Haver stamme fra ham; ligesaa de mang- 
foldige smaa Huller i de med Fajanceplader bro- 
lagte Gange, hvoraf en Mængde fine Vandstraaler 
skjød frem, naar en Sluse aabnedes, en snurrig 

Indretning, der ikke alene kunde forøge Friskheden 
i Haverne, men ogsaa kunde bringe mangt et Par til 
i en Fai't at springe tilside og derved forraade 
mangt et hemmeligt Møde. Det hvælvede, kjølige 
Lokale med de store Bassiner kaldes endnu Maria 
de Padillas Bade; det var oprindeligt de mauriske 
Haremsdamers. Ved Indgangen til Alcåzars præg- 
tigste Hal findes paa det hvide Marmorgulv en 
mørk Plet* Her lod Don Pedro sin Halvbroder, 
Stormestren af Santiago, DonFadrique, støde ned; 
Pletten skal være Don Fadriques Blod*j, Minde 
om en af Pedros Grusomheder. 

I en af Sevillas Gader, der nu bærer Navn 
efter ham f C alle del rey Don Pedro eller Calle del Ju- 
stidero, som den nu hedder) har han selv reist 
et Minde om en anden af disse, et Slags Skam- 
støtte for sig selv. Man fortæller, at han ofte, 
som saamange andre betydelige Aander blandt de 
Kegjerende, flakkede forklædt omkring i Byerne 
for at lære sit Folk at kjende. Ved en saadan 
Leilighed havde han i Hidsighed stødt en Mand 



*) Hvorvidt dette er saa eller ikke, kan naturligvis ikke 
med Sikkerhed afgjøres. I Alhambra fortalte man 
mig i Anledning af Blodpletten i Abencerrajemes 
Sal, at Marmoret i Gulvet var meget porøst, saa at 
f. Ex. en Blækklat, der havde faaet Tid til at ligge 
der lidt, ikke var til at faae af, hvormeget man end 
skurede paa Overfladen. 

ned. For at hævde Sikkerhed og Orden i sit Rige 
havde han selv givet meget strenge Love, og Mord 
straffedes med Døden. En Borger ndlod sig med, 
at han kjendte Gjemingsmanden til dette Mord; 
strax begav Pedro sig ned til ham og opfordrede 
ham til at angive Morderen. Borgeren pegede 
paa hans eget Portræt. Pedro kunde ikke godt, 
8om fordum Kharondas, dømme sig selv til Døden, 
men det Stempel som Forbryder, der ved Hen- 
rettelsen sattes paa Ens Minde , dømte han sig 
selv til at dele og opsatte til Erindring om sin 
Brøde sit eget Billede i Muren af det Hus, uden- 
for hvilket Forbrydelsen var begaaet. Billedet, en 
Sandsténsbuste, staaer endnu den Dag idag, men 
om det er det samme, som Don Pedro lod opsætte, 
er maaské tvivlsomt. 

I „Guldtaamet" (La iorre de Oro) ved Floden 
havde han sit Skatkammer, og deraf har Taamet 
faaet Navn; et andet gammelt Taarn, firkantet, 
med Murkrone, i Nærheden af Puerta de Macarena, 
siges at være bygget af ham, og til mér end én 
gammel Borg eller Borgruin i Sevillas Omegn 
knytter sig Minder om „^ rey Don Pedro^^ som 
han nu i Regelen uden Tilnavn kaldes. 

II 

Da Pelayo af sine 300 Krigere Dagen efter 
Seiren ved Covadonga blev udraabt til Konge, var 

15 

bans Kongemagt ikke stort mere end en Generals, 
knapt engang det. Riget udvidedes efterhaanden, 
og Kongen, den øverste Befalingsmand i Kampen 
mod den mauriske Invasion, fik efterhaanden mere 
og mere Land og fiere og flere Folk at herske 
over, men hans Herskermagt havde ikke mere at 
sige end i Oldtiden Spartas Kongers. Riget var 
som i en stadig Beleiringstilstand, Folket som en 
stadig Krigshær, Kongen som en Overfeltherre) 
hvis Værdighed var arvelig. Til denne Post* ud- 
fordredes ikke særdeles Begavelse, da Krigen sjel- 
dent førtes i det Store, men blot personligt Mod, 
Tapperhed og ridderlige Færdigbeder, Egenskaber, 
som Opdragelsen med Lethed kunde udvikle. Der- 
for var ogsaa den ene Konge omtrent lige saa god 
som den anden; og man kan egenligt ikke paa* 
vise nogen Konge, der gjør absolut Fiasco, i den 
lange Række fra Felayo til Pedro. Men denne 
evige Kamp udadtil, dette bestandigt at lede hele 
Folkets Tanker i én fælles Retning var ogsaa en 
ligefrem Nødvendighed for at holde Riget sammen, 
thi det havde saagodtsom aldeles ingen indre Or- 
ganisation. Hver enkelt Adelsmand herskede som 
Konge paa sit Gods, og Gid, Typen for den Tids 
spanske Adelsmænd, med al sin Trods og Selv- 
følelse, afgiver mere end ét eklatant Exempel paa, 
hvad en Adelsmand turde byde Kongen, og hvor 
lidet denne havde at sige over sit Lands Admini- 
stration. Kastiliens Kongerække kunde opvise 

mange tapre Helte , mange dristige Generaler, men 
ingen fremragende A ander. Deree Liv og Yirk* 
Bomhed var udelukkende viet til den traditionelle 
Kamp mod Maurerne, næsten alle vare de drabelige 
Erigere, men ingen var optraadt som Bærer af nogen 
særegen Idé. Den mest iøinefaldende i denne Række, 
Alfons o den Tiende {el Sabio^ den Lærde), der be- 
slgeftigede sig med literære Sysler og var den 
første prosaiske ^ribent i det kastilianske Sprog, 
mistede sin Trone og sit Rige, fordi han gav sig 
til at beile til Tydsklands Keiserkrone istedenfor 
at holde sin urolige Adel beskjeftiget paa den 
traditionelle Vis. 

Landet var imidlertid blevet større og større; 
Kastilien var i Tidens Løb bleven et stort Rige» 
Fernando den Hellige havde erobret Cordoba og Se- 
villa, Alfonso den Ellevte Algeciras, saa Landet 
strakte sig atter fra Hav til Hav. Men det var 
ikke uden Grund, at tillige Cid var bleven Rigets 
Nationalhelt; Adelens Magt og Selvstændighed var 
ogsaa voxet, og den stod vel omtrent paa sit 
Høidepunkt, da Alfonso den Ellevte døde, og hans 
Søn, Pedro, arvede Eastiliens Krone. 

Pedro brød fuldstændigt med Traditionerne. 
Den Fjende, mod hvem han kjæmpede under hele 
sin Regjering, var ikke den traditionelle. Maurerne ; 
det var Adelen i hans eget Rige. , Og den Kamp, 
han kjæmpede, var ikke den traditionelle. Kam- 
pen for at vinde Land og Skatte; det var 

15* 

Kampen for Kongens Herredøn^me oyer sit Rige, 
Kampen for den absolute Kongemagt. Pedro vilde 
ikke være Konge blot af Navn; han vilde herske 
over det Folk, der kaldte ham sin Konge; der 
skulde Ingen herske over Kongen, være Konge 
over Kongen. Pedro vilde herske over et ordnet 
Rige ; og dette søgte han at opnaae ved at kue 
og knække Adelen, ved at hæve de lavere Stænder, 
ved at give strenge Love og håndhæve en streng, 
ubøielig Justits. Han saae efterhaanden, ligesom 
Kristiern den Anden i Skandinavien, at Adelen 
ikke lod sig vinde eller tvinge til i levende Live 
at opgive sin Magt; den maatte ligefrem ryddes 
afveien, hvis Riget skulde nyde Orden, Fred og 
Bo under én fælles Regjering og ikke sønderlemmes 
under mange indbyrdes uenige Herrer. „Den Første 
paa Skandsen^ bliver imidlertid i Regelen skudt ned, 
og, ligesom Kristiern den Anden, maatte ogsaa Don 
Pedro falde for sine Ideer. 

En fremragende, virksom og energisk Aand 
lever dog aldrig forgjæves; den paatrykker 
altid Tiden et Spor og gjør Epoke i en eller 
anden Retning. Pedros Regjering gjør Epoke i 
Kastiliens Historie. Efter hans Fald kom Adelen 
atter til sit Herredømme ; havde den før mere ube- 
vidst udøvet dette, saa havde den nu i Kampen 
mod Pedro faaet Bevidsthed om sin Magt og for- 
stod vel at hævde den, saameget mere, som Mau- 
rernes Rige ikke længere var saa stærkt, at det 

udelukkende kunde lægge Beslag paa Kastilianernes 
Opmærksomhed, der saaledes naturligt hendroges 
paa deres eget Lands indre Anliggender. Kon- 
gerne, som før Pedro dog havde havt lidt at sige, 
ble ve nu rene Nuller og ble ve ovenikjøbet af Fol- 
ket spottede for deres Magtesløshed ; en af dem, 
Enrique den Tredie, fører Tilnavnet „«/ Enfermo'' 
(den Syge, den Svage), en anden, Enrique den 
Fjerde, kaldtes „«Z Impotente^ , hvilket ikke behøver 
at oversættes. 

Det gaaer imidlertid med de fleste Kræfter 
som med Magnetens; de maa holdes virksomme 
ved en Modvægt for at kunne vedligeholde deres 
Styrke. Da der ikke mere gaves nogen Modvægt 
mod Adelens Magt, tabte denne sig af sig øelv 
eller udartede til Urimeligheder; og derved mulig- 
gjordes den nye Tingenes Tilstand under Fernando 
og Isabel, los reyes catolicos. 



III 



Pedro skildres som en høi, smuk Mand med 
blonde Haar; at han var eminent begavet, ind- 
rømme selv hans Fjender, og at han som Konge 
var i Besiddelse af en imponerende Værdighed og 
Majestæt, indrømme de ogsaa. Før han endnu 

havde fyldt sit sextende Aar, blev han Konge over 
Eastilien. 

Hans Fader, en temmeligt ubetydelig Herre, 
havde kriget mod Maurerne paa vante Vis, og for- 
øvrigt tumlet sig med Elskerinder osv. Hans 
Moder, en portugisisk Prindsesse, var ved Hoffet 
bleven negligeret og tilsidesat for Kongens Elsker- 
inder, hvilket havde udviklet adskillige mindre 
heldige Sidei hos hende; til at opdrage sin høit- 
begavede Søn var hun ialtfald ikke istand. Pedros 
andre Opdragere smigrede ham kun, talte ham 
efter Munden osv., saa at han i Ordets egenligste 
Forstand aldeles ingen Opdragelse havde faaet. 
Hos et Menneske, der ikke faaer nogen Opdra- 
gelse, faae alle Sider i den menneskelige Natur 
Lov til at udvikle sig frit og ligeligt ; Opdragelsen 
bestaaer jo i, at nogle af disse Sider kues og 
andre udvikles paa deres Bekostning. En saadan 
Natur, der fra Barndommen af har vænnet sig til 
at leve uden Baand, taaler dem heller ikke, naar 
han bliver voxen og kommer under andre, større 
Forhold. Da Pedro blev Konge, mente han sig 
som den Første i Riget berettiget til at leve fri 
for alle Baand. 

Denne Frihedstrang var vel allerede en af 
Hovedaarsagerne til hans Animositet mod Adelen, 
der paa enhver Maade vilde indskrænke Kongens 
Magt. Rimeligvis have ogsaa hans portugisiske 

Moder*) og hans Hovmester, den portugisiske 
Adelsmand Alonso ob Alburquebque, der ofte havde 
følt sig tilsidesatte og krænkede af den kastili- 
anske Adel, efter bedste Evne søgt at ophidse 
ham mod denne. 

Men der kom ogsaa rent tilfældige Omstæn- 
digheder til. Kort Tid efter, at Pedro havde be- 
steget Kastiliens Trone, faldt han i en haard Syg- 
dom, som man allerede troede, vilde gjøre Ende 
paa hans Tilværelse; han var det sidste Skud af 
den gamle Kongestamme, Pelayos Æt, og Tronen 
vilde altsaa staae uden Arving. Adelen gav sig 
ikke engang Tid til at afvente hans Død, men be- 
gyndte allerede at dele Landet imellem sig; at 
gjøre nogen af Alfonso den Ellevtes uægte Sønner 
til Konge, faldt dengang Ingen ind. I Leon udraabte 
Adelen en Greve af den gamle, navnkundige Slægt 
Laba (Juan Nunez deLara) til Konge; Andre vilde 
have et Medlem af den ligeledes med Kongehuset 
beslægtede Familie Haro; Hofpartiet (Enkedron- 
ningen, Alburquerque og deres Tilhængere) tænkte 
allerede paa mod disse at sætte en Infant af Ara- 
gon: Kort sagt, man gererede sig, som om Pedro 
forlængst var død og begraven, da han mod For- 



*) Denne Dame benyttede strax efter Kong Alfonsos 
Død Leiligheden til at kaste hans Elskerinde, Leonor 
de Guzman, i Fængsel, ydmyge hende paa forskjellig 
Maade og tilsidst forgive hende. 

ventning begyndte at komme sig, og snart atter 
stod frisk og sund, rede til at regjere sit Land. 

Som man kan tænke sig, var det ikke noget 
lysteligt Syn, der mødte den unge, stolte Konge, 
med den stærke Friheds- og Selvstændighedsfølelse, 
der ikke taalte nogen Indblanding i, hvad han 
udelukkende ansaae for sine, Kongens, Anliggender. 
Energisk, som han var, drog han strax ud imod 
Lara og de Adelsmænd, der havde udraabt ham 
til Konge. Lara selv døde; hans Søn, et Barn, 
og en stor Dél af hans Tilhænger^ bleve dræbte. 
En saadan Fremgangsmaade overfor nogle af Ri- 
gets mægtigste Adelsmænd maatte naturligvis ægge 
den øvrige Adel til Hevn ; og strax efter at Pedro 
var færdig i Leon, maatte han drage til Andalu- 
sien, hvor Adelen havde gjort Oprør imod ham 
og blev tugtet ligesaa blodigt som i Leon. 

Ved samme Leilighed begyndte Pedros Halv- 
broder, Enrique af Trastamaba, første Gang at 
fiske i rørte Vande og gjorde i Spidsen for en 
lille Skare Oprør i Asturien, hvilket Pedro med 
stor Lethed dæmpede og aldeles tilgav Enrique, 
hvad enten det nu har været af en rent broderlig 
Følelse, eller fordi han ansaae ham for at være for 
ubetydelig til at kunne gjøre Skade. 

IV 



Under disse Begivenheder gjorde Pedro Be- 
kjendtskab med Maria de Padilla. Hun yar af 
den lavere Adel og var dengang Selskabsdame hos 
Alburquerques Frue. Pedro fattede til hende en 
Kjærlighed, der slog ligesaa fast Rod i hans Sjæl 
som hans Had til Adelen; hun var ogsaa, siger 
Juan de Mariana, der ellers ikke behandler Pedro 
for velvilligt, saa høit begavet saavel i legemlig 
som i aandelig Henseende, at hun vilde været fuld- 
komment værdig til at være Dronning. Men atter 
her maatte Pedro føle Adelsherredømmets For- 
domme hvile over sig som en Byrdo; hvor farligt 
det var i de Tider for en Konge at tænke paa en 
Mesalliance, viser Jnes de Castros omtrent sam- 
tidige Mord. Maria maatte altsaa nøies med Pe- 
dros Hjerte; hans Haand kunde hun ikke gjøre 
sig Haab om ; og maaské tænkte hverken hun eller 
Pedro, der vel endnu ikke fuldstændigt havde 
emanciperet sig fra Tidens Fordomme, dengang 
paa en saadan Mulighed. 

Imidlertid, Landet maatte jo have en Dron- 
ning; og Enkedronningen (i Forbindelse med sine 
Tilhængere blandt Adelen) havde travlt med at 
skaffe sin Søn en Kone. Endelig fandt man en 
saadan i Prindsesse Blanca af Bourbon, en Datter 
af Hertug Pierre af Bourbon; og Pedro, der be- 
tragtede det Hele som en Forretningssag, der ikke 

kunde gjøre noget Skaar i hans Forhold til Maria, 
gav eit Samtykke. Enkedronningen og hendes 
Tilhængere fik nu travlt med at gjøre Bryllups- 
forberedelser. Bianca kom til Eastilien og blev 
modtagen med stor Pomp af Enkedronningen, Ade- 
len, hele Ho£Pet; der manglede kun Don Pedro. 
Han var i Torrijos hos Maria. Endeligt indfandt 
han sig, langt om længe; og nu blev der holdt 
Bryllup, med Glands og Pragt, med Fester og 
Ridderspil (d. 3. Juni 1353). 

Bianca, der synes at have været et lille ube- 
tydeligt Pigebarn, ikke engang smuk*), skulde 
imidlertid ikke kunne udøve stor Tiltrækningskraft 
paa en Mand som Pedro. Brylluppet stod en 
Mandag; om Onsdagen gjorde Pedro Forberedelser 
til at reise tilbage til Maria. Saasnart dette blev 
bekjendt, blev han formeligt beleiret af Enkedron- 
ningen og hele Hoffet, der overdængede ham med 
Lovtaler over Bianca og hendes Dyder, med Bønner 
om at blive, osv. „Ja, ja, lad mig bare være i 
Fred," var Pedros Svar; men saasnart han saae 
sig et Øieblik fri for sine Plageaander, kastede 
han sig paa en Hest og galopperede bort, ad To- 
ledo til, hvor Maria imidlertid var taget hen. Al- 



*) Havde hun seet blot nogenlunde godt ud, var dette 
nok blevet anført af Historieskriverne, der, rørte 
over hendes ulykkelige Sjæbne, have gjort alt mu- 
ligt for hende. 

bmrquerque og en anden af Hoffets Celebriteter 
satte efter ham og indhentede ham ogsaa, men 
den Betoning, hvormed Pedro udtalte, at ,,det 
glædede ham særdeles at see dem^^, var af en saa- 
dan Natur, at de to Herrer foretrak skyndsomst 
at vende tilbage med uforrettet Sag, og — føier 
Historien til — „Alburquerque indsaae, at hans 
Indflydelse ved Hoffet var forbi, og trak sig til- 
bage til sine Godser*". Pedro havde allerede faaet 
en Prøve paa, at det at gifte sig ikke var saa 
ubetydelig en Formalitet, som han havde troet; 
og den Ligegyldighed, han fra først af havde næret 
mod Bianca, forvandlede sig snart til ligefi*em Mod- 
bydelighed. Han holdt hende altid Qernt fra sig, 
som i et Slags Exil, snart hist, snart her i Landet. 
Af disse Forhold udviklede der sig efber- 
haanden en Spaltning i Riget, mellem Kongen paa 
den ene Side og en adelig Liga, der sluttede sig 
om Enkedronningen og Bianca, paa den anden. 
Denne Liga stod ham imod paa enhver Maade, 
drillede og plagede ham med Raad og An- 
modninger, der kun skulde være en pænere Form 
for Befalinger, ja sendte ham endogsaa Gesandter 
fra fremmede Magter paa Halsen med Anmodninger 
om at behandle Bianca lidt mere hensynsfuldt. 
Engang maatte han saaledes høre Sparlagenspræ- 
dikener af en hél Række Deputationer fra forskjel- 
lige Steder i Riget, og tilsidst af en i dette spe- 
cielle Anliggende af Paven udsendt Kardinal en 

længere Formaning om at indrømme Bianca en 
Dronnings Rettigheder osv. „Behøves ikke," sva- 
rede Pedro efter at have hørt paa alt dette; „hun 
er ifærd med at gjøre sig til Nonne i et Kloster, 
som hun selv vil stifte." Og saa reiste han til 
Maria og lod. Deputationerne og Kardinalen staae 
med uforrettet Sag. 

Denne evige Indblanding i, hvad Pedro ansaae 
for sine private Anliggender, gjorde naturligvis kun 
hans Afsky mod Bianca endnu større, og modnede 
mere og mere hos ham hans Had til Adelen og 
Ønsket om at see sig befriet fra denne besværlige, 
selvbeskikkede Formynder. For at danne en Mod- 
vægt imod Adelsvælden begyndte han at hæve de 
lavere Stænder og den lavere Adel, der før havde 
været ganske dominerede af den høie Adel og ikke 
mærket stort til Kongemagten. Med disse begyndte 
han at omgive sig og at danne sig et Parti, paa 
hvilket han kunde stole og som vilde være ham 
tro i Liv og Død; selvfølgeligt kommer Familien 
Padilla ved den Leilighed til at spille en betyde- 
lig Rolle. Til Kongens Parti sluttede sig ogsaa 
i Begyndelsen hans Halvbrødre , Enrique og Fa- 
drique*), hvem Pedro havde tilgivet alle tidligere 



*) Sønner af KongAlfonso og Leonor de Guzman. Had 
til Enkedronningen, deres Moders Morderske, har 
vel ogsaa været en væsenlig Grund til deres Op- 
træden paa Kongens Side. 

Oprørsforsøg og behandlede venligt og fortroligt 
som Brødre. Men ved første givne Leilighed gik 
Enrique over paa Adelens Parti. Erfaringer af den 
Art skulde ikke tjene til at stemme Kongen blidere. 
Det synes efterbaanden at være gaaet fuld- 
stændigt op for Pedro, at Kongen og den høie 
Adel ikke kunde bestaae ved Siden af hinanden i 
Landet, naar Kongen skulde være Konge. Kjed 
af Adelens Drillerier, tog han tilsidst den Beslut- 
ning, ikke at ville taale det Ringeste af den. En- 
hver Adelsmand, der i mindste Maade sætter sig 
op imod Kongen, lader han fra nu af med drako- 
nisk Strenghed henrette. Sin Moder, Enkedron- 
ningen, forviste han til Portugal, hvor hun snart 
efter blev forgivet af sin Fader, den derværende 
Konge*). En stor Mængde Adelsmænd flygtede 
efterbaanden til Nabostaterne, navnligt til Aragon, 
hylende over Pedros „Grusomhed", og feidede 
derfra af bedste Evne mod Kastilien. I Spidsen 
for denne Emigration stod Enrique de Trastamara, 
der synes at have været en af disse uhyggeligt 
kloge, intrigante, beregnende, misundelige Per- 
soner, gode Forretningsmænd, men meget langt 
fra at være Genier og derfor i Regelen Geniernes 
ivrigste Fjender. 



*) Alonso den Fjerde, den samme, der efter Opfordring 
af nogle Adelsmænd gav Befaling til at dræbe sin 
Søn Pedros Hustruj Jnes de Castro. 

Nu stod Kong Pedro i sin fulde Manddom, 
selvstændig, trodsig, energisk til det Yderste. 

Han holdt af at tumle sig, som Ørnen tumler 
sig i Luften, Løven i sit Krat; han var en ivrig 
Jæger, udmærket i alle ridderlige Færdigheder, 
tapper og modig til Forvovenhed. Altid virksom, 
flakkede han stadigt om fra den ene Ende af sit 
Land til den anden. 

De Ideer og Følelser, der havde slaaet dyhest 
Rod i hans Sjæl, kjæmpede han for og værnede 
om med en Energi og Ubøielighed, der trodsede 
Alt; ingen Modgang kunde bøie ham. Man be- 
høver kun at mindes hans Had til Adelen og hans 
Ejærlighed til Maria de Padilla. Denne hans Energi 
har noget Imponerende ved sig; Historien opviser 
ikke et eneste Exempel paa, at han har opgivet 
at udføre en engang fattet Beslutning. Den har 
ogsaa noget Nobelt ved sig, thi Historien kan heller 
ikke præstere noget Exempel paa, at han nogen- 
sinde har opofret nogen af sine Trofaste for der- 
ved at formilde eller vinde nogen af Modpartiet. 

Men ved Siden deraf var han meget modtage- 
lig for flygtige Indtryk. I det daglige Liv blev 
han let vred, men ogsaa let god igjen. Han blev 
let greben af kvindelig Skjønhed, og tog da med 
sin vante Energi fat, til han havde opnaaet alle 
de Gunstbevisninger, en Kvindes Ejærlighed kan 

skjænke en Mand ; saa var Vedkommende ham lige- 
gyldig igjen. Maria vidste yel/ at hun alene eiede 
hans Hjerte, men hun vidste ogsaa, at han ikke 
taalte det mindste Baand paa sig, og var for klog 
til at plage ham med Skinsyge. Maria var som 
Solen paa hans Elskovs Himmel, de andre Elsker- 
inder som de smaa Sommerskyer, der et Øieblik 
kan dække Solen, men i næste Øieblik sporløst 
forsvinde. Ligeoverfor disse „Sommerskyer" undlod 
han, som sagt, ingen Anstrengelse for at fremme siii 
Yillie i en Fart; som et Exempel instar omnium 
og vel ogsaa som det mest slaaende kan nævnes 
hans Eventyr med Juana de Castro, ^en smuk ung 
adelig Dame, som han paa en af sine mange Reiser 
fik at see og blev forelsket i (om man forresten 
kan bruge dette Udtryk om slige flygtige Afektioner). 
Hun vilde ikke indlade sig paa Andet end Ægte- 
skab. Pedro erklærede da sit Ægteskab med Bianca 
for ugyldigt, lod hente et Par Bisper, lod sig vie 
til Juana, opnaaede, hvad han vilde, og lod hende 
saa passe sig selv. Paa samme Maade var han 
hemmeligt gift med Maria, altsaa kirkeligt viet til 
tre Koner paa én Gang. Just ikke megen Respekt 
for Kirkens Velsignelse! 

Men ligesaa lidt som han havde Respekt for 
de gængse Fordomme og Vedtægter i Riget, havde 
han naturligvis Respekt for de kirkelige Vedtægter. 
Sligt ligger ikke for en Natur som hans; den er 
sig selv Religion nok. Den hellige Faders Au- 

toritet og Formaninger brød han sig ikke om, saa 
lidt som om hans Banstraale; og de høie Prælater 
i hans eget Rige, der vare mér eller mindre lierede 
med Adelen, omfattede han selvfølgeligt med lig- 
nende Følelser som denne. Til at være overtroisk 
var han for høit begavet : da en Flaade, han havde 
udsendt mod Aragon, var bleven ødelagt ved Storm, 
gav han strax Befaling til at udruste en ny og 
sende sammesteds hen, istedenfor — som en Hi- 
storieskriver saa fromt bemærker — i denne Ulykke 
at see Forsynets Finger. Han har heller ikke, 
som hans Forgængere, bygget Kirker, Klostre 
eller Sligt; hans Bygninger ere Slotte, Taarne, 
faste Borge. 

£t Menneske, der har udviklet sig aldeles 
selvstændigt, der føler, at Alt, hvad han er, er han 
ved sin egen Kraft, der ikke stoler paa Andet end 
sin egen Styrke, sin egen Energi, der altid er paa 
Post mod Alle og Enhver og stadigt maa kjæmpe for 
at hævde sin Stilling, ledes let til at fordre det Samme 
af Andre, og betragter det som selvforskyldt, naar 
de lide Skade. En saadan Natur kommer let til 
at oversee sin større Begavelse og betragte det 
udelukkende som sin egen Fortjeneste, at han 
staaer høiere end de Andre. Deraf kommer maa- 
ské det ringe Hensyn til Andre, man ofte sporer 
hos saadanne Folk, og ikke mindst hos Pedro 
f. Ex. til Offrene for hans Elskovshandler. Og 
naar en saadan Mand seer, hvor lidt han trods sin 

Energi og Utrættelighed formaaer at udrette, sam- 
tidigt med at han føler, han staaer høit over sine 
Omgivelser, kan man forstaae, hvorlidet et enkelt 
Menneske faaer at sige for ham, og hvor ringe 
Værd og Betydning et Menneskeliv i og for sig 
efberhaanden kan faae i hans Øine. 

Pedro søgte at værne om sine Unders aatters, 
navnligt Menigmands, Liv og Sikkerhed ved at 
give strenge Love, vel vidende, at Sikkerhed er 
den første Betingelse for et ordnet Statssamfund. 
Men samtidigt søgte han ogsaa at værne om Konge- 
magten ved at straffe med Døden den mindste For- 
nærmelse mod Kongen og Mandel paa Troskab mod 
ham eller paa Respekt for hans Værdighed. Selv- 
stændig til det Yderste, taalte han ikke, at Nogen 
vilde byde over ham eller paatvinge ham sine 
„gode" Raad. Stolt til det Yderste, taalte han 
heller ikke, at Nogen gjorde sig lystig over ham 
eller havde ham til Bedste. Den mindste Uærbø- 
dighed overfor Kongen, den mindste Forbindelse 
med Don Enrique eller de * andre flygtede Herrer 
kostede en Adelsmand Livet. Mariana fortæller, 
at Pedro efter at have ladet dræbe en anseet Adels- 
mand, Gutierre de Toledo, anførte som Grund, at 
han nærede Sympatier for Enrique, men tilføier, 
at „den virkelige Grund var, at Don Gutierre ud- 
talte frit og aabent, hvad der opfyldte hans Tan- 
ker". Dette- kan neppe have været noget Smig- 
rende for Pedro, og det kan saaledes let forstaaes, 

16 

at han benyttede Leiligheden til at bliye en Adels- 
mand kvit. En saadan lod han sjeldent gaae ube- 
nyttet hen. • 



VI 



Kampen mod Adelen blev ogsaa den Basis, 
hvorpaa Pedros Forhold til Nabomagteme beroede. 

Med sin Navne, Kong Pedeo af Portugal, slut- 
tede han en Traktat om gj ensidig Udlevering af 
politiske Flygtninge ; ved denne Leilighed fik han 
adskillige Adelsmænd udleverede og henrettede, 
og Kongen af Portugal fik til Gjengjeld Jnes de 
Gastros Mordere. Efter dette flygtede den kasti- 
lianske Adel naturligvis ikke mere til Portugal; 
og der var saaledes Intet til Hinder for et ven- 
skabeligt Forhold mellem de to Eiger. 

I Granada blev Kong Mohamed fordreven fra Tro- 
nen og Riget af en oprørsk Adelsmand, Abu Said Ibn 
AL Hamar (af Kastilianeme kaldet y^el rey Berm^o^y 
Kong Rødskjæg). Mohamed kom imidlertid tilbage 
med marokkanske Hjelpetr opper, slog Usurpatoren 
og tilbageerobrede sin Trone. Abu Said, der ikke 
kunde søge til Marokko, Mohameds Alierede, var 
temmeligt nødt til at søge til Kastilien; han ind- 
fandt sig* ogsaa i Sevilla med sine fornemste Til- 
hængere og bad Pedro om IQelp. Som man kan 
tænke sig, kom han til den Rette. Pedro, der 

var konsekvent til det Yderste og naturligvis ikke 
vilde understøtte i sine Naboers Land, hvad han 
bekjæmpede i sit eget, gjorde kort Proces med 
„Kong Rødskjæg'' og hans Folk og lod dem uden 
Videre hugge ned. Derpaa sluttede han et ven« 
skabeligt Forbund med Mohamed. 

Var Kastiliens Forhold saaledes meget godt 
overfor disse to Naboer, var det desto slettere 
overfor den tre die, Aragon. Her havde den flyg- 
tede kastilianske Adel fundet et velvilligt Tilholds- 
sted; Enrique de Trastamara havde af Kongen af 
Aragon (Pedro den Fjerde) faaet store Forleninger 
og var desuden bleven forsynet med Midler og 
Folk til paa Kastiliens Grændser at føre en Slags 
Røverkrig af lignende Natur som den, Erik Glip- 
pings Mordere førte mod Erik Menved, eller maa- 
ské snarere som den, Francesco den Andens Røver- 
bander under Pavens Auspicier for kort Tid siden 
førte mod Kongeriget Italien. Som Løven, der 
tilsidst bliver ærgerlig over, at Hundene nappe i 
dens Skind og reiser sig for at give dem et Slag 
med sin Pote, drog Pedro engang ud imod dem 
og slog dem totalt ved Najera. Men en saadan 
Smaakrig er det ikke muligt at dæmpe paa anden 
Maade end ved at gjøre en Ende paa samtlige 
Røverhøvedsmænds Tilværelse, Noget, man i Nutiden 
meget vel har seet i Italien, og som Pedro saae 
ligesaa godt i sin Tid. Derfor gav han sig til at 
bekrige Aragon baade tillands og tilvands ; i denne 

16* 

Krig, der varede ved næsten lige til hans Død, 
understøttedes Aragon i Regelen af det lille Konge- 
rige Navarra, hvor der regjerede en Konge, der hed 
Carlos. 

I denne Krig stod i Begyndelsen den ene af 
Pedros Halvbrødre, Don Fadrique, blandt den ka- 
stilianske Hærs Anførere, den anden, Enrique, 
blandt den aragoniskes. Krigen førtes forøvrigt 
uden store Resultater. Engang gjorde Fadrique, 
ærgerlig over, at Aragonerne havde ødelagt nogle 
af hans private Besiddelser, en Kraftanstrengelse 
og erobrede den lille By Jumilla. Strax efter be- 
gav han sig til Sevilla, men blev ved sin Indtræ- 
delse i Alcåzar stødt ned paa Pedros Befaling. 
Mariana fortæller, at han kun var bleven Pedro 
tro, fordi han tvivlede om, hvis han forlod ham, i 
Aragon at kunne faae saa rige Besiddelser, som 
han havde i Kastilien; dog mistænkte man ham 
for at ville gaae over paa Enriques Parti, da han 
blev dræbt. 

Umiddelbart efter denne Begivenhed begav 
Pedro sig til Biscaya, hvor han lod henrette en 
Infant af Aragon , der var fremkommen med For- 
dringer paa dette Land. Paa Tilbageveien lod 
han endél kastilianske Adelsmænd, der beskyldtes 
for at staae i Forbindelse med Enrique, deriblandt 
den omtalte Gutierre de Toledo, ligeledes springe 
over Klingen. Tilslut lod han sin Dronning 

Bianca, hvem han nogen Tid iforveien formeligt 
havde spærret i Fængsel i Jerez, forgive, Aar 1361. 

Historien skildrer dette som en unyttig, unød- 
vendig og umotiveret Grusomhed, samtidigt med 
at den stærkt akcentuerer Biancas høie Dyd, saa 
stærkt, at man næsten kommer til at tænke: y^Qui 
s'exeuse , s'aceuse.^ Folkepoesien kommer ogsaa 
forklarende til Hjelp, idet en gammel Romance, 
der existerer i flere Varianter, fortæller, at Dron- 
ningen fik et Barn med Don Fadrique*). Selv 
om dette har været Tilfældet, havde Pedro ganske 
vist ikke megen Ret til at dømme sin Dronning 
haardt for en Forseelse af den Art, forudsat at 
Mandens og Kvindens Forseelser i den Retning 
skulde dømmes efter samme Maalestok. Dette har 
imidlertid aldrig været Tilfældet, og Pedro, der 
ikke taalte den ringeste .Fornærmelse mod sin 
Person eller sin Stilling, kunde umuligt være tole- 
rant overfor en Tildragelse af den Natur, hvor 
lidet han end brød sig om Bianca. 

Eort efter døde Maria de Padilla. Et Aar 
efter hendes Død lod Pedro, der nu trodsede alle 
Fordomme og Vedtægter, hende erklære for sin 
eneste retmæssige Dronning og sine Børn med 
hende for ægtefødte og arveberettigede. 



*) Mariana benegter alle Rygter, der tale mod hendes 
Dyd, men anfører Intet, der modbeviser dem. 

Krigen mod Aragon førtes imidlei*tid uafbrudt 
og synes mest at have bestaaet i fortsatte, ideligt 
gjentagne Hærgningstog tillands og tilsøs, uden 
afgjørende Resultater. Aragon synes dog at have 
lidt mest; idetmindste var Ønsket om Fred meget 
levende dér, og der blev gjort flere Forsøg paa at 
faae en Fredslutning istand, blandt Andet ved pavelig 
Mægling, men alle strandede, da Pedro ikke vilde 
gaae ind paa Fredsbetingelserne. Han vilde neppe 
flluttet Fred paa andre Betingelser end Udlevering 
og Henrettelse af de flygtede Adelsmænd. Dette 
indsaae Kongerne af Aragon og Navarra ogsaa til- 
sidst; og for at muliggjøre Freden besluttede de 
at rydde Enrique de Trastamara afveien. Der 
blev sendt Befaling til Lensmanden paa Borgen . 
Uncastel, hvor Enrique opholdt sig, om hemmeligt 
at dræbe ham, men Lensmanden negtede at udføre 
Befalingen og reddede derved Enriques Liv. 

Pedro synes ikke at have været meget langt 
fra at naae sit Maal, at see den absolute Konge- 
magt befæstet og Adelen kuet i sit Rige. 



VII 



Da dreiede Yeirhanen sig pludseligt« 
I Frankrig havde der under Krigene mod 
England ophobet sig en Masse Leietropper, de 
saakaldte „Camaraderies*^ , som kunde være fortræffe- 

lige Soldater, men forresten vare en Svøbe for det 
Land, hvori de færdedes. Af disse dannede En- 
rique sig en Hær og blev heri velvilligt under- 
støttet af Frankrig, der gjerne saae disse Tropper 
anbragte udenfor Landet og desuden betragtede 
sig som fornærmet af Pedro ved hans Adféerd mod 
Bianca, der var nær beslægtet med det franske 
Kongehus. Kongerne af Aragon og Navarra, der 
kort iforveien havde villet myrde Enrique, fik nu 
travlt med at slutte meget nøie Forbund med 
ham; og Enrique lod sig udraabe til Kastiliens 
Konge (1366). 

Hans franske Tropper, anførte af Bertband 
DU GuESCLiN, oversvømmede Kastilien, og Pedro 
maatte flygte til Portugal. Forøvrigt have disse 
Tropper ikke efterladt sig noget særdeles behage- 
ligt Minde hos det spanske Folk, thi denne franske 
Invasion sammenlignes i Literaturen jevnligt med 
den mauriske, kaldes „Landets Ulykke*' osv. , og 
Pedro kaldes i den Anledning en anden Rodrigo. 
Hans Ophold i Portugal blev ikke af lang Varig- 
hed, da Kongen af Portugal i al Venskabelighed 
anmodede ham om at forlade Landet: »Det kunde 
let give Anledning til Uroligheder, naar der op- 
holdt sig to Konger i samme Land^ osv. Pedro 
begav sig da over Galicien til Bayonne; underveis 
benyttede han Leiligheden til at expedere Erke- 
bispen af Santiago og et Par andre høie Prælater, 
der havde anerkjendt Enrique, ind i Evigheden. 

I Bayonne traf han sammen med den sortb 
Pbinds, der som Frankrigs Fjende var hans natur- 
lige Alierede, sluttede Forbund med ham og fik 
af ham Hjelpetropper til at tilbageerobre sit Bige. 
Til dette Forbund sluttede sig ogsaa den ubetyde- 
lige Konge af Navarra, der var kommen i Uenighed 
med Frankrig og Aragon, men han maa rimeligvis 
have befundet sig som en Spurv i Tranedands ; thi 
han vendte efter meget kort Tids Forløb tilbage til 
sit gamle Selskab, Aragon og Enrique. 

Kun faa Maaneder efter sin Flugt vendte 
Pedro tilbage i Forening med den sorte Prinds; og 
ved Najera, der engang før havde seet Pedro som 
Seirherre^ tilføiede de Enrique og Bertrand et al- 
deles afgjørende Nederlag (d. 3. April 1367). Enrique 
selv undkom og flygtede til Frankrig ; men en Dél 
af hans fornemste Tilhængere faldt i Pedros Magt 
og ble ve naturligvis strax henrettede. Pedro for- 
langte ogsaa af den sorte Prinds de Fanger, de 
engelske Tropper havde gjort, men denne negtede 
at udlevere dem og bebreidede Pedro, at han ikke 
viste Mildhed efter Seiren, Det synes, som om 
de over dette Spørgsmaal bleve uenige; og den 
sorte Prinds trak sig atter tilbage til Guienne 
med sine Tropper og sine Fanger, hvoriblandt 
Bertrand du Guesclin, der dog snart kom paa 
fri Fod. 

Pedro var nu atter Konge i sit Rige, og tog 
atter fat paa sin Kamp mod Adelen; det gik ved 

denne Leilighed navnligt ud over de andalusiske 
Adelsmænd, der havde modtaget Enrique ven- 
skabeligt. 

Men denne Herlighed varede kun kort. En- 
rique havde imidlertid været virksom i Frankrig 
og faaet sig en ny fransk Hjelpehær, ligeledes an- 
ført af Bertrand du Guesclin. Med denne drog 
han over Pyrenæerne og mødte Pedro ved den 
lille Borg Montiel i Ny-Kastilien. Pedro blev al- 
deles slaaet og nødt til med nogle faa Folk at 
indeslutte sig i Borgen, som derpaa blev beleiret 
af Enriques Hær. 

Da der ingen Udsigt var til at undslippe og 
Levnetsmidlerne slap op, sendte Pedro en Under- 
handler til Bertrand og tilbød ham Byer og Borge 
i Kastilien, hvis han vilde gaae over paa hans 
Parti og hjelpe ham bort fra Montiel. Bertrand 
afviste først Forslaget kategorisk, men betænkte 
sig siden, fortalte det til Enrique og blev med 
denne enig om paa Skrømt at modtage det for at 
lokke Pedro i en sikker Fælde, da han ellers let 
kunde drives til et eller andet forvovent Forsøg 
paa at slaae sig igjennem, der muligt kunde krones 
med Held. Pedro, til hvis Egenskaber Snuhed og 
Forsigtighed ikke hørte, troede Bertrand og begav 
sig med nogle faa Ledsagere ned til hans Telt, 
hvori han traadte ind med Ordene : „Naa, lad os 
saa bryde op og drage bort!^. I samme Øieblik 
traadte Enrique fuldt bevæbnet ind. Da han saae 



d by Google 



250 



sin Broder Pedro, bley han staaende nogle Øie- 
blikke uden at kunne sige et Ord, ligesom for- 
færdet eller imponeret. Samtlige Tilstedeværende 
tav i bange Forventning; kun en fransk Ridder 
sagde til Enrique , idet han pegede paa Pedro : 
^Sé, dér har I Eders Fjende!^, Pedro, stolt og 
ubøielig til det Sidste , udbrød med den ham na- 
turlige Trods: „./a, det er jeg ^ del er jeg !^, Da drog 
Enrique sin Dolk og gav ham med den et Saar i 
Ansigtet; i næste Øieblik brødes begge Brødrene 
og styrtede om paa Gulvet. Man fortæller, at En- 
rique faldt underst, men at Bertrand vendte dem 
om, saaledes at han kom øverst og derved blev 
istand til med sin Dolk at give Pedro Banesaar 
— Saaledes døde Pedro, 34 Aar gammel, den 14de 
Marts 1369. 

VIII 

Historien har stemplet Kong Pedro som den 
Grusomme, „6/ Cruel*^, Hans Grusomhed bestod i, 
at han lod dræbe sin Dronning, en af sine Halv- 
brødre og et Antal høie Adelsmænd og Prælater. 

Uden at gjentage, hvad der kunde tjene til For- 
svar for hans Adfærd mod Dronningen og Don Fa- 
drique, er det tilstrækkeligt at anføre nogle Fakta*), 



*) Fomemmeligt efter Cavanilles, hvis velskrevne „^t- 
storia de Espana^ (1865) oftere er benyttet ved Udar- 
beidelsen af nærværende Skildring. 

der vise, at han i værste Fald ikke var værre end 
sine Samtidige. Kong Pedro IV af Aragon lod 
sin Broder, Infanten Don Fernando^ dræbe i Va- 
lencia; Kong Alfonso IV af Portugal dræbte sin 
Datter og sin Svigerdatter; Alfonso el Sabio, 
Tydsklands udvalgte Keiser, hvem Ingen har tænkt 
paa at titulere „grusom", lod i Burgos en Broder 
brænde, osv. 

Og hvad hans Færd mod Adelen angaaer, da 
kan derom kun siges, at det til alle Tider har 
været saa, at to Magter, over hvem ingen Love 
kunde dømme, afgjorde deres Trætte med Sværdet, 
naar de kom i Kollision. Om disse „Magter" be- 
staae af én eller flere Personer, har for denne Be- 
tragtning Intet at sige. Der existerede ingen Dom- 
stol, der havde Kompetence til at dømme mellem 
Kongen og Adelen ; følgeligt maatte Sværdet dømme. 
Havde Pedro til Modstander havt en enkelt Mand, 
var han ikke bleven kaldt „grusom", om han havde 
fældet ham; og hvis han overhovedet havde seiret, 
var han heller aldrig bleven kaldt nden Grusomme^ ^ 
men y^defi Slore^ eller lignende. Han var ikke „gru- 
sommere" end Napoleon den Store eller Bismarck, 
for hvis politiske Ideer Tusinder af alle Stænder, 
ogsaa Kvinder og Børn, have maattet bløde. 

Grusom er den, der piner sine Offre, glæder 
sig ved at see dem lide. Adskillige af de romerske 
Keisere vare grusomme, adskillige af de byzan- 
tinske med, men Pedro ikke. Cid lod mauriske 

Fanger stege til Døde ved langsom Ild eller sønder- 
rive af Hunde , Kongen af Portugal lod Hjertet 
rive ud af Jnes de Castros Mordere, men Sligt 
fortælles ikke om Pedro*). Det var ham nok, 
naar blot hans Modstandere kom ud af denne 
Verden. 

Langt mere karakteristisk for ham end hans 
„Grusomhed^^ er hans ubøielige, trodsige Energi^ 
der næsten gjør ham til en enestaaende Figur i 
Verdenshistorien. Dømt fra et kristeligt Stand- 
punkt, vil han neppe erhverve sig megen Ros, 
men en storslaaet, fremragende Skikkelse er han 
ikke desto mindre^ Den græske Mythologi, dette 
uforlignelige Galleri af den menneskelige Naturs 
forskjellige aandelige og legemlige Udviklinger, 
havde ogsaa en Personifikation af den Slags Skik- 
kelser: Zeus, Olympets Behersker, .Titaners og Gi* 
ganters mægtige Betvinger og den ivrige Tilbeder 
af alle himmelske og jordiske Skjønheder. 



IX 

„Vé de Overvundne , thi det er Seirherren, 
der skriver deres Historie!" Denne Sentens slaaer 



*) Rigtignok blev engang Besætningen paa et erobret 
aragonisk Krigsskib masakreret paa en barbarisk 
Maade, men Ingen siger, at dette skete paa Pedros 
specielle Befaling. CTest la gverre. 

i fuldeste Maal til for Pedros Yedkommende; thi 
den Mand, der skrev hans Regjerings Krønike, 
Pero Lopez de Ayala, var en af de misfornøiede 
Adelsmænd, der samlede sig om Enrique de Tras- 
tamara og i Forening med ham kjæmpede mod 
Pedro. Den Herre, hvis Banner Ayala fulgte og 
ved hvis Hof han siden stod i stor Anseelse, vandt 
sin Trone ved egenhændigt at myrde sin Broder, 
en Konge, der var meget populær blandt Menig- 
mand, som sjeldent glemmer den, der har taget 
Hensyn til ham. Man kan derfor tænke sig, at 
hans Skildring frem for Alt maatte gaae ud paa 
at retfærdiggjøre Enriques Adkomst til Tronen ved 
at referere alle Pedros voldsomme Handlinger og 
akcentuere det Grusomme i dem, uden at anføre 
Noget, der kunde undskylde dem, eller de Om- 
stændigheder, der havde fremkaldt dem. Kort sagt, 
Ayalas Skrift maatte ligesaa meget blive en Advo- 
kats Indlæg til Forsvar for Enrique og Adelen, 
som en historisk Skildring af Pedros Liv og Re- 
gjering. Imidlertid er han Hovedkilden til Don 
Pedros Historie, og af ham have de senere Hi- 
storieskrivere for største Delen øst deres Visdom 
og Betragtningsmaade af Kong Pedro „den Gru- 
somme^. 

Den kastilianske Literatur var dengang i sin første 
Vorden, og Ayalas Krønike er et af de første pro- 
saiske Mindesmærker, vi have. Den Poesi, der fandtes 
paa de Tider var paavirket af de fremmede Landes 

Epopeer og Sagnkredse; og det var Romancerne 
om de carolingiske Helte, der især florerede. Men 
naar Folket kom i den Grad i Børe, som under 
Don Pedros Begjering (og endnu engang senere, 
ved Maurerherredømmets Tilintetgjørelse), trængte 
dets egen Natur igjennem det Fremmede og Til- 
lærte og maatte have Udbrud paa gammel Yis, i 
Folkeromancer. Adelen maatte paa denne Maade 
finde Udtryk for sit Had til den „grusomme" Konge, 
til de Personer af lavere Stand, som han havde 
vovet at hæve til de høieste Værdigheder, og især 
til den Kvinde, der havde været Selskabsdame hos en 
adelig Frue, og som han desuagtet havde vovet som 
Dronning at sætte over dem. En af disse Romancer 
handler om Don Fadriques Drab og lader Maria 
de Padilla bagefter mishandle det afhuggede Hoved. 
En anden handler om Dronning Biancas Drab og 
lader Kongen befale det for at føie Marias Ønske; 
endvidere lader den en Adelsmand i den Anled- 
ning irettesætte Kongen og ender med en hjerte- 
skj ærende Klage af den ulykkelige Bianca. En 
tredie lader en noget spøgelseagtig Hyrdedreng 
forudsige Kongen hans voldsomme Død, hvis han 
ikke forbedrer sig og tager Bianca til Naade ; isaa- 
fald vil Himlen nok give ham Afkom. En Qerde 
skildrer Geistlighedens Magt og Don Garcia de 
Padillas (Marias Broders) Bovlyst og fale Anslag*). 



*) I Wolf y Heimann: „Primavera y Flor de Romances 

I Modsætning til disse findes der dog> som omtalt, 
ogsaa en Romance, der handler om, hvordan Dron- 
ning Bianca fik et Barn med Don Fadrique; hun 
klager over, at han ikke har seet Pedro siden 
Brudenatten og nu har indladt sig i denne For- 
bindelse med hans Broder ; „hvis Kong Pedro faaer 
det at vide, vil han hevne sig paa os begge, men 
mest paa mig Ulykkelige" *). Disse Romancer have 
imidlertid ikke ganske den simple, fortællende Form 
som de gamle Folke digte om Fernan Gonzalez, 
Infanterne af Lara, Cid osv. ; de gjøre mere Ind- 
trykket af at være brugte som et Slags Agitations- 
middel, et Slags Tendenspoesi. Pedro havde ikke 
faaet Tid til at hæve de lavere Stænder saa høit, 
at de kunde frembringe en Poesi, som tolkede 
deres egen Stemning ; den poetiske Produktion var 
dengang endnu bestandigt afhængig af Adelen og 
turde naturligvis ikke træde stærkt op imod den. 
Siden, da Enriques Æt var uddød, og med 
Carl Y et nyt Dynasti var kommet paa Spaniens 
Trone, da Adelens Magt var knækket og den Til- 
stand indført, som Pedro havde kjæmpet for, slog 
Menigmands Stemning igjennem. De mange Sagn om 
Don Pedro „c/ Jtisticiero^ (den strenge, retfærdige 



viejos" findes disse Romancer som no. 65, 68, 66 
og 69. 
*) Romancen: yf£ntre Icu gemtes te suena^ (Wolf y Hof- 
D, no. 67, a). 

Dommer), der i Folkemunde havde bevaret sig og 
vare overleverede fra Slægt til Slægt, ble ve op- 
fangede af de store Digtere. Mangfoldige Ro- 
mancer, deriblandt nogle meget smukke, kappedes 
om at forsvare Pedro; og samtlige Spaniens store 
Dramatikere fremstillede ham i deres Dramer som 
den strengt Retfærdige, saa han var ikke langt fra 
at blive ene priviligeret y^Deus ex machina^ i det 
spanske Drama. Da Felipe den Anden i Salon de 
Embajadores i Sevillas Alcåzar lod opsætte Por- 
træter af alle Spaniens Konger og Dronninger, lod 
han Maria de Padilla sætte som Pedros Dronning, 
ikke Bianca af Bourbon. Pedro blev Nationalhelt, 
og har som saadan holdt sig ned til vore Dage, 
hvor han har ført en Gjengangertilværelse i et be- 
tydeligt Antal romantiske Digtninge, ganske som 
hos os Valdemarerne og deres Tidsalder. I den 
allernyeste Tid, da realistiske Strømninger have 
begyndt at modvirke Romantiken, begynde ogsaa 
hans Aktier at synke lidt; den strenge Hævder af 
den absolute Kongemagt kan naturligvis ikke falde 
i det af Frihedsbevægelser gjennemstrømmede nye 
Spaniens Smag. 



X 



Nationalheltene betegne i korte, kraftige Træk 
Folkets Historie. Cid repræsenterer den første 

Periode, Adelsvælden, Don Pedro den anden, det 
absolute Kongedømme i al sin Styrke.. Da Spaniens 
Storhed tabte sig, og Minder maatte træde istedenfor 
Bedrifter, gjenkjendte det spanske Folk sig selv i 
Don Quijote, og „Ridderen af den bedrøvelige 
Skikkelse" blev Spaniens fornemste Nationalhelt og 
er det tildels endnu. 

I de nyeste Tider, da der er begyndt at gaae 
en ny Strømning af Liv igjennem det spanske Folk, 
er der ved Siden af Don Quijote opdukket en ny 
Folkeheros. Det er hverken Riego eller Espar- 
tero eller Daoiz eller Velarde; det er Juan de 
Padilla, Anføreren for Spaniernes Opstand mod 
Keiser Carl den Femte , mod Enevoldsherren* 
Baade Republikens og det konstitutionelle Konge- 
dømmes Tilhængere kunne slutte sig om ham, thi 
han kjæmpede mod det absolute Kongedømme. Han 
kjæmpede imod de Fremmedes (Adrian af Utrechts) 
Herredømme over Spanien, og derfor har han endnu 
en Tiltrækningskraft for de Mange, der ikke ønske 
et fremmed Dynasti paa Landets Trone. Med høitide- 
lige Ord og Miner fremstille de ham ved enhver 
Leilighed som Frihedens første Martyr i Spanien; 
Digterne besynge ham og Malerne fremstille ham. 
Et af de bedste Værker, det unge Spaniens Maler- 
kunst har frembragt, forestiller Henrettelsen af 
Padilla og hans Stalbrødre Bravo og Maldonado. 
Billedet skal findes i en af Madrids ofifenlige Byg- 
ninger; jeg fik det desværre ikke at see, men jeg 

17 

fik det udførligt beskrevet af en ung Spanier, der 
selv var Kunstner og begeistret for Kunsten og 
for sit Land. Ved Skafottets Fod staaer Padilla 
med korslagte Arme og stirrer mørkt hen for sig, 
som en Mand, der er overbevist om Retfærdig- 
heden af den Sag, han har kjæmpet for, og ikke 
kan forstaae, at den ikke har seiret. Maldonado 
er nyligt henrettet, og Bøddelen staaer med hans 
Hoved i Haanden; Juan Bravo staaer paa Skafot- 
tets Trappe, ifærd med at stige op. Kunstneren 
har fremstillet det Øieblik, da Bøddelen har vist 
Tilskuerne Maldonados Hoved so'to „en Forræders", 
og Bravo udraaber: „Nei, han var ingen Forræder; 
han kjæmpedé for det spanske Folks Ret og Frihed." 

Disse Malagiienas ere tagne af „La rndsica del 
Pueblo^, en Samling spanske Folkemelodier, sam- 
lede, udgivne og arrangerede for Pianoforte af 
Låzaro Nufiez-Robres. 

De vedlagde Texter ere et Par af de sædvan- 
lige Coplas, forøvrigt af temmeligt ubetydeligt 
Indhold: 

„De føre den til Puerto Rico, — Brændevinen 
fra Ocaila, — Og ringe med alle Klokker — Som 
om det var selve Bispen." 

„Ti Aar efter min Død — Og gnavede af 
Orme — Ville mine Knokler bære on Indskrift, 
— Der siger, at jeg har elsket DicJr 

